text: ดาวอังคาร () เป็นดาวเคราะห์ลําดับที่สี่จากดวงอาทิตย์ เป็นดาวเคราะห์เล็กที่สุดอันดับที่สองในระบบสุริยะรองจากดาวพุธ ในภาษาอังกฤษได้ชื่อตามเทพเจ้าแห่งสงครามของโรมัน มักได้รับขนานนาม "ดาวแดง" เพราะมีออกไซด์ของเหล็กดาษดื่นบนพื้นผิวทําให้มีสีออกแดงเรื่อ ดาวอังคารเป็นดาวเคราะห์หินที่มีบรรยากาศเบาบาง มีลักษณะพื้นผิวคล้ายคลึงกับทั้งหลุมอุกกาบาตบนดวงจันทร์ และภูเขาไฟ หุบเขา ทะเลทราย ตลอดจนพิดน้ําแข็งขั้วดาวที่ปรากฏบนโลก คาบการหมุนรอบตัวเองและวัฏจักรฤดูกาลของดาวอังคารก็มีความคล้ายคลึงกับโลกซึ่งความเอียงก่อให้เกิดฤดูกาลต่าง ๆ ดาวอังคารเป็นที่ตั้งของโอลิมปัสมอนส์ ภูเขาไฟใหญ่ที่สุดบนดาวอังคารและสูงสุดอันดับสองในระบบสุริยะเท่าที่มีการค้นพบ และเป็นที่ตั้งของเวลส์มาริเนริส แคนยอนขนาดใหญ่อันดับต้น ๆ ในระบบสุริยะ แอ่งบอเรียลิสที่ราบเรียบในซีกเหนือของดาวปกคลุมกว่าร้อยละ 40 ของพื้นที่ทั้งหมดและอาจเป็นลักษณะการถูกอุกกาบาตชนครั้งใหญ่ ดาวอังคารมีดาวบริวารสองดวง คือ โฟบอสและดีมอสซึ่งต่างก็มีขนาดเล็กและมีรูปร่างบิดเบี้ยว ทั้งคู่อาจเป็นดาวเคราะห์น้อยที่ถูกจับไว้ คล้ายกับทรอยของดาวอังคาร เช่น 5261 ยูเรกา ก่อนหน้าการบินผ่านดาวอังคารที่สําเร็จครั้งแรกของ มาริเนอร์ 4 เมื่อปี 1965 หลายคนคาดว่ามีน้ําในรูปของเหลวบนพื้นผิวดาวอังคาร แนวคิดนี้อาศัยผลต่างเป็นคาบที่สังเกตได้ของรอยมืดและรอยสว่าง โดยเฉพาะในละติจูดขั้วดาวซึ่งดูเป็นทะเลและทวีป บางคนแปลความรอยมืดริ้วลายขนานเป็นร่องทดน้ําสําหรับน้ําในรูปของเหลว ภายหลัง มีการอธิบายว่าภูมิประเทศเส้นตรงเหล่านั้นเป็นภาพลวงตา แม้ว่าหลักฐานทางธรณีวิทยาที่ภารกิจไร้คนบังคับรวบรวมชี้ว่า ครั้งหนึ่งดาวอังคารเคยมีน้ําปริมาณมากปกคลุมบนพื้นผิว ณ ช่วงใดช่วงหนึ่งในระยะต้น ๆ ของอายุ ในปี 2005 เรดาร์เผยว่ามีน้ําแข็งน้ํา (water ice) ปริมาณมากขั้วทั้งสองของดาว และที่ละติจูดกลาง ยานสํารวจภาคพื้นดาวอังคารสปิริต พบตัวอย่างสารประกอบเคมีที่มีโมเลกุลน้ําเมื่อเดือนมีนาคม 2007 ส่วนลงจอดฟีนิกซ์ พบตัวอย่างน้ําแข็งน้ําโดยตรงในดินส่วนตื้นของดาวอังคารเมื่อวันที่ 31 กรกฎาคม 2008 มียานอวกาศที่กําลังปฏิบัติงานอยู่เจ็ดลํา ห้าลําอยู่ในวงโคจร ได้แก่ 2001 มาร์สโอดิสซี มาร์สเอ็กซ์เพรส มาร์สรีคอนเนสเซนซ์ออร์บิเตอร์ เมเว็น และมาร์สออร์บิเตอร์มิชชัน และสองลําบนพื้นผิว ได้แก่ ยานสํารวจภาคพื้นดาวอังคารออปพอร์ทูนิตี และยานมาร์สไซแอนซ์แลบอราทอรีคิวริออซิตี การสังเกตโดย มาร์สรีคอนเนสเซนซ์ออร์บิเตอร์ เปิดเผยว่ามีความเป็นไปได้ที่จะมีน้ําไหลในช่วงเดือนที่ร้อนที่สุดบนดาวอังคาร ในปี 2013 ยานคิวริออซิตี ของนาซาค้นพบว่าดินของดาวอังคารมีน้ําเป็นองค์ประกอบระหว่างร้อยละ 1.5 ถึง 3 โดยมวล แม้ว่าน้ํานั้นจะติดอยู่กับสารประกอบอื่น ทําให้ไม่สามารถเข้าถึงได้โดยอิสระ กําลังมีการสืบค้นเพื่อประเมินศักยภาพความสามารถอยู่อาศัยได้ในอดีตของดาวอังคาร ตลอดจนความเป็นไปได้ที่จะมีสิ่งมีชีวิตหลงเหลืออยู่ มีการสืบค้นบริเวณนั้นโดยส่วนลงจอด ไวกิง โรเวอร์ สปิริต และออปพอร์ทูนิตี ส่วนลงจอดฟีนิกซ์ และโรเวอร์ คิวริออซิตี มีการวางแผนภารกิจทางชีวดาราศาสตร์ไว้แล้ว ซึ่งรวม มาร์ส 2020 และเอ็กโซมาร์สโรเวอร์ ดาวอังคารสามารถมองเห็นได้ด้วยตาเปล่าจากโลกโดยง่ายซึ่งจะปรากฏให้เห็นเป็นสีออกแดง มีความส่องสว่างปรากฏได้ถึง −2.91 ซึ่งเป็นรองเพียงดาวพฤหัสบดี ดาวศุกร์ ดวงจันทร์ และดวงอาทิตย์ กล้องโทรทรรศน์ภาคพื้นดินโดยทั่วไปมีขีดจํากัดการมองเห็นรายละเอียดของภูมิประเทศขนาดประมาณ 300 กิโลเมตรเมื่อโลกและดาวอังคารเข้าใกล้กันมากที่สุดอันเป็นผลจากบรรยากาศของโลก ลักษณะทางกายภาพ ดาวอังคารมีขนาดเส้นผ่าศูนย์กลางประมาณครึ่งหนึ่งของโลก และมีพื้นที่ผิวน้อยกว่าพื้นที่ผิวดินทั้งหมดของโลกรวมกันเพียงเล็กน้อย ดาวอังคารมีความหนาแน่นน้อยกว่าโลก มีปริมาตรประมาณร้อยละ 15 ของโลก และมีมวลประมาณร้อยละ 11 ของมวลของโลก ลักษณะปรากฏสีแดงปนส้มของพื้นผิวดาวอังคารมีสาเหตุมาจากไอเอิร์น(III) ออกไซด์ หรือสนิมเหล็ก อาจมองเห็นคล้ายกับบัตเตอร์สกอตช์ และสีอื่น ๆ ที่ปรากฏทั่วไปตามพื้นผิวนั้นมีได้ทั้งสีทอง สีน้ําตาล สีน้ําตาลอ่อน หรือสีออกเขียวขึ้นอยู่กับแร่องค์ประกอบ โครงสร้างภายใน ดาวอังคารมีการแยกชั้นองค์ประกอบเช่นเดียวกับโลก โดยแบ่งเป็นส่วนแก่นโลหะความหนาแน่นสูงซึ่งถูกห่อหุ้มอยู่ภายใต้ส่วนประกอบอื่น ๆ ที่มีความหนาแน่นน้อยกว่า แบบจําลองปัจจุบันของโครงสร้างภายในแสดงรัศมีอาณาบริเวณของแก่นดาวอยู่ที่ประมาณ มีองค์ประกอบหลักเป็นเหล็กและนิกเกิล โดยมีกํามะถันรวมอยู่ด้วยประมาณร้อยละ 16–17 คาดว่าแก่นไอเอิร์น(II) ซัลไฟด์นั้นมีธาตุเบาเป็นองค์ประกอบมากกว่าแก่นของโลกถึงสองเท่า แก่นดาวล้อมรอบไปด้วยเนื้อดาวซิลิเกตซึ่งประกอบขึ้นเป็นโครงสร้างทางธรณีสัณฐานและภูเขาไฟต่าง ๆ บนดาวเคราะห์ซึ่งในปัจจุบันเหมือนจะสงบนิ่ง นอกเหนือจากซิลิกอนและออกซิเจน ธาตุที่มีมากที่สุดในเปลือกผิวของดาวอังคารได้แก่ เหล็ก แมกนีเซียม อะลูมิเนียม แคลเซียม และโพแทสเซียม ความหนาเฉลี่ยของเปลือกดาวอยู่ที่ประมาณ 50 กิโลเมตร มีความหนาสูงสุดที่ประมาณ 125 กิโลเมตร ส่วนเปลือกโลกซึ่งมีความหนาเฉลี่ย 40 กิโลเมตร ธรณีวิทยาพื้นผิว ดาวอังคารเป็นดาวเคราะห์หินประกอบขึ้นจากแร่ชนิดต่าง ๆ ที่มีซิลิกอน ออกซิเจน โลหะ ตลอดจนธาตุอื่น ๆ อีกหลายชนิดเป็นองค์ประกอบรวมกันเข้าเป็นหิน พื้นผิวของดาวอังคารมีหินบะซอลต์ชนิดโทเลอิทิกเป็นองค์ประกอบหลัก แม้ว่าหลายส่วนเป็นหินชนิดที่มีซิลิกาสูงมากกว่าหินบะซอลต์ทั่วไปและอาจมีความคล้ายคลึงกับหินแอนดีไซต์บนโลกหรือแก้วซิลิเกต ภูมิภาคที่มีอัตราส่วนสะท้อนต่ําแสดงการมีเฟลด์สปาร์กลุ่มเพลจิโอเคลสหนาแน่น ในขณะที่ภูมิภาคที่มีอัตราส่วนสะท้อนต่ําทางตอนเหนือเผยให้เห็นการมีแผ่นซิลิเกตและแก้วชนิดที่มีซิลิกอนสูงด้วยความหนาแน่นสูงกว่าปกติ ในหลายส่วนของภูมิภาคที่ราบสูงตอนใต้ตรวจพบไพรอกซีนชนิดแคลเซียมสูงรวมอยู่เป็นปริมาณมาก นอกจากนั้นยังมีการพบฮีมาไทต์และโอลิวีนหนาแน่นในภูมิภาคจําเพาะบางแห่ง พื้นที่ผิวส่วนใหญ่ถูกปกคลุมด้วยชั้นหนาของเม็ดฝุ่นไอเอิร์น(III) ออกไซด์ละเอียด ถึงแม้ว่าดาวอังคารจะไม่มีหลักฐานของโครงสร้างสนามแม่เหล็กระดับครอบคลุมทั่วทั้งดาวในปัจจุบัน แต่ผลการสังเกตแสดงให้ทราบว่าหลายส่วนของเปลือกดาวถูกกระทําด้วยอํานาจแม่เหล็กและการพลิกผันสลับขั้วของสนามไดโพลเคยปรากฏมาแล้วในอดีต เพราะในทางบรรพวิทยาแม่เหล็ก แร่ที่มีความไวต่อแรงแม่เหล็กนั้นย่อมแสดงคุณสมบัติเช่นเดียวกันกับแถบสลับที่พบบนพื้นมหาสมุทรของโลก ทฤษฎีหนึ่งที่มีการตีพิมพ์ในปี 1999 และมีการตรวจสอบอีกครั้งในเดือนตุลาคม ปี 2005 (โดยอาศัยข้อมูลจากมาร์สโกลบอลเซอร์เวเยอร์) ชี้ว่าแนวแถบต่าง ๆ ที่เกิดขึ้นแสดงถึงกิจกรรมการแปรสัณฐานแผ่นธรณีภาคบนดาวอังคารเมื่อเวลากว่าสี่พันล้านปีก่อน ก่อนที่ไดนาโมของดาวเคราะห์จะหยุดลงเป็นผลให้สนามแม่เหล็กของดาวจางหายไป ในช่วงการก่อกําเนิดระบบสุริยะ ดาวอังคารได้ถือกําเนิดขึ้นจากผลของกระบวนการสุ่มของมวลที่พอกพูนขึ้นแยกออกจากจานดาวเคราะห์ก่อนเกิดที่โคจรรอบดวงอาทิตย์ ดาวอังคารจึงมีคุณลักษณะทางเคมีที่จําเพาะพิเศษหลายประการตามตําแหน่งในระบบสุริยะ ธาตุต่าง ๆ ที่มีจุดเดือดค่อนข้างต่ําตัวอย่างเช่นคลอรีน ฟอสฟอรัส และกํามะถัน จะพบเป็นปกติบนดาวอังคารในระดับที่มากกว่าโลก เป็นไปได้ว่าธาตุเหล่านี้ถูกขับออกมาจากบริเวณใกล้ดวงอาทิตย์โดยลมสุริยะอันทรงพลังในช่วงต้นของอายุขัย หลังการก่อกําเนิดดาวเคราะห์แล้ว ดาวเคราะห์ทั้งหมดล้วนเผชิญ "การระดมชนหนักครั้งหลัง" กว่าร้อยละ 60 ของพื้นที่ผิวดาวอังคารแสดงบันทึกเหตุการณ์การระดมชนจากยุคนั้น ในขณะที่เป็นไปได้ว่าพื้นที่ผิวส่วนที่เหลืออีกมากมายวางตัวอยู่ภายใต้แอ่งขนาดมโหฬารซึ่งก็เกิดขึ้นจากเหตุการณ์ดังกล่าว มีหลักฐานของแอ่งพุ่งชนขนาดมหึมาในบริเวณซีกโลกเหนือของดาวอังคารซึ่งแผ่ขยายกว้างราว 8,500 กิโลเมตร และยาวร่วม 10,600 กิโลเมตร หรือมีขนาดใหญ่เป็นสี่เท่าของแอ่งไอต์เค็น-ขั้วใต้ของดวงจันทร์ ทําให้เป็นแอ่งจากการพุ่งชนที่มีขนาดใหญ่ที่สุดเท่าที่มีการค้นพบ ทฤษฎีนี้เสนอว่าดาวอังคารถูกพุ่งชนโดยวัตถุขนาดเท่าดาวพลูโตเมื่อประมาณสี่พันล้านปีก่อน และคาดว่าเหตุการณ์นี้เองเป็นสาเหตุทําให้ดาวอังคารมีซีกดาวแตกต่างกันเป็นสองลักษณะอย่างชัดเจน เกิดแอ่งบอเรียลิสอันราบเรียบปกคลุมพื้นที่กว่าร้อยละ 40 ทางซีกเหนือของดาวเคราะห์ ประวัติศาสตร์ธรณีวิทยาของดาวอังคารสามารถแบ่งออกได้เป็นหลายช่วงเวลา แต่สําหรับช่วงเวลาหลักแล้วสามารถแบ่งได้เป็นสามยุคด้วยกัน ยุคโนอาเคียน (ตั้งชื่อตาม โนอาคิสเทร์รา หรือแผ่นดินของโนอาห์): เป็นช่วงกําเนิดพื้นผิวดาวอังคารที่เก่าแก่ที่สุดเท่าที่ปรากฏ อยู่ในช่วงเวลาประมาณ 4.5 พันล้านปีก่อนจนถึง 3.5 พันล้านปีที่ผ่านมา พื้นผิวยุคโนอาเคียนเต็มไปด้วยริ้วรอยจากการพุ่งชนขนาดใหญ่ครั้งแล้วครั้งเล่า ส่วนโป่งธาร์ซิส ที่ราบสูงภูเขาไฟที่คาดว่าเกิดขึ้นในระหว่างยุคนี้พร้อมด้วยการท่วมท้นอย่างกว้างขวางของน้ําของเหลวในช่วงปลายยุค ยุคเฮสเพียเรียน (ตั้งขื่อตาม เฮสเพียเรียนเพลนัม หรือที่ราบสูงตะวันตก): ราว 3.5 พันล้านปีก่อน จนถึงช่วงเวลาประมาณ 3.3 ถึง 2.9 พันล้านปีที่ผ่านมา เป็นยุคที่มีรอยปรากฏชัดเจนของการเกิดที่ราบลาวาขนาดใหญ่ ยุคแอมะโซเนียน (ตั้งขื่อตาม แอมะโซนิสเพลนิเชีย หรือที่ราบแอมะซอน): นับตั้งแต่ 3.3 ถึง 2.9 พันล้านปีก่อนจนถึงปัจจุบัน พิ้นผิวยุคนี้มีหลุมจากการพุ่งชนน้อยแต่ค่อนข้างหลากหลาย ภูเขาไฟโอลิมปัสเกิดขึ้นในยุคนี้ร่วมไปกับการไหลของลาวาอีกหลายที่บนดาวอังคาร กัมมันตภาพธรณีวิทยาบางอย่างยังคงเกิดขึ้นบนดาวอังคาร ที่หุบเขาอะธาบาสกามีร่องรอยการไหลของลาวาในลักษณะเป็นแผ่นอายุกว่า 200 ล้านปี ปรากฏร่องรอยการไหลของน้ําในพื้นผิวท่ามกลางรอยเลื่อนซึ่งเรียกว่าร่องแยกเซอร์เบอรัสด้วยอายุน้อยกว่า 20 ล้านปี บ่งชี้ว่าเป็นการพลุ่งขึ้นของภูเขาไฟเมื่อไม่นานมานี้เช่นกัน วันที่ 19 กุมภาพันธ์ 2008 ภาพจากยานมาร์สรีคอนเนสเซนซ์ออร์บิเตอร์แสดงให้เห็นหลักฐานของหิมะที่พังทลายลงมาจากหน้าผาความสูง 700 เมตร ดิน ข้อมูลจากยานส่วนลงจอด ฟีนิกซ์ ที่ส่งกลับมาแสดงว่าดินดาวอังคารมีความเป็นด่างเล็กน้อยและประกอบด้วยธาตุต่าง ๆ อาทิเช่น แมกนีเซียม โซเดียม โพแทสเซียม และคลอรีน สารอาหารเหล่านี้สามารถพบได้ทั่วไปในสวนบนโลกและต่างก็จําเป็นต่อการเจริญเติบโตของพืช การทดสอบโดนยานสํารวจเผยว่าดินดาวอังคารมีสมบัติเป็นด่างด้วยค่า พีเอชที่ 7.7 และมีเกลือเปอร์คลอเรตอยู่ราวร้อยละ 0.6 มีภูมิประเทศที่เป็นเส้นพาดขวางอยู่ทั่วไปบนดาวอังคารและที่เกิดขึ้นใหม่ ๆ ปรากฏบ่อยครั้งในบริเวณส่วนลาดที่สูงชันของหลุมตกกระทบ ร่องลึก และหุบเหว รอยเส้นพาดจะมีสีคล้ําในช่วงแรกแล้วค่อย ๆ จางลงเมื่อเวลาผ่านไป ในบางครั้งรอยเส้นเริ่มต้นในพื้นที่เล็ก ๆ ก่อนที่จะแผ่ขยายกว้างออกไปได้เป็นหลายร้อยเมตร สามารถมองเห็นได้ตามขอบของหินขนาดใหญ่และเครื่องกีดขวางต่าง ๆ ตามเส้นทางอีกด้วย ทฤษฎีที่ได้รับการยอมรับโดยทั่วไปกล่าวว่ารอยเส้นเหล่านั้นเป็นดินชั้นล่างซึ่งมีสีคล้ําแต่ถูกเปิดออกมาให้เห็นจากการพังทลายของฝุ่นสีจางทางด้านบนหรือโดยพายุฝุ่น มีการเสนอคําอธิบายไปอีกหลายแนวทาง บางส่วนอธิบายว่าเกี่ยวข้องกับน้ําหรือแม้กระทั่งว่าเป็นการเจริญเติบโตของสิ่งมีชีวิต อุทกวิทยา น้ําของเหลวนั้นไม่สามารถดํารงอยู่ได้บนดาวอังคารเนื่องจากความกดอากาศที่ต่ํามากเพียงแค่หนึ่งในร้อยของโลก เว้นแต่พื้นที่ลุ่มต่ําบางบริเวณในช่วงเวลาเพียงสั้น ๆ แผ่นน้ําแข็งที่ขั้วดาวทั้งคู่มีสภาพที่พอจะให้น้ําในปริมาณมาก ๆ ได้ เฉพาะปริมาตรของน้ําแข็งขั้วใต้ของดาวหากละลายลงก็จะให้น้ําเพียงพอสําหรับปกคลุมพื้นผิวทั้งหมดของดาวเคราะห์ได้ด้วยความลึก 11 เมตร ชั้นดินเยือกแข็งคงตัวแผ่ขยายจากขั้วดาวลงมาจนถึงประมาณละติจูดที่ 60 องศา คาดว่าน้ําแข็งปริมาณมากถูกจับเอาไว้ภายในไครโอสเฟียร์หนาของดาวอังคาร ข้อมูลเรดาร์จาก มาร์สเอ็กซ์เพรส และ มาร์สรีคอนเนสเซนซ์ออร์บิเตอร์ เมื่อกรกฎาคม 2005 แสดงน้ําแข็งปริมาณมหาศาลที่ขั้วทั้งสองของดาว และในเดือนพฤศจิกายน 2008 พบในบริเวณละติจูดกลาง ยานส่วนลงจอด ฟีนิกซ์ พบตัวอย่างน้ําแข็งโดยตรงในดินส่วนตื้นของดาวอังคารเมื่อวันที่ 31 กรกฎาคม 2008 ลักษณะทางธรณีสัณฐานที่มองเห็นบนดาวอังคารบ่งชี้อย่างหนักแน่นว่ามีน้ําของเหลวปรากฏบนพื้นผิวดาวเคราะห์ เส้นทางคดเคี้ยวขนาดใหญ่ที่โอบคลุมพื้นดินที่ถูกกัดเซาะหรือช่องทางการไหลออกนั้นตัดผ่านพื้นผิวโดยรอบกว่า 25 แห่ง คาดว่าร่องรอยเหล่านี้เป็นบันทึกประวัติศาสตร์ของกระบวนการกัดเซาะระหว่างที่มีการปลดปล่อยน้ําอย่างถล่มทลายออกมาจากชั้นหินอุ้มน้ําใต้พื้นผิว อย่างไรก็ตามโครงสร้างบางส่วนถูกตั้งสมมติฐานว่าเป็นผลมาจากการกระทําของธารน้ําแข็งหรือลาวา ตัวอย่างหนึ่งที่มีขนาดใหญ่คือ มาดดิมวัลลิส ซึ่งมีความยาว และมีขนาดใหญ่มากยิ่งกว่าแกรนด์แคนยอนด้วยความกว้าง และความลึก ในบางท้องที่ คาดว่าภูมิประเทศถูกกัดสร้างขึ้นมาโดยการไหลของน้ําตั้งแต่ช่วงต้น ๆ ของประวัติศาสตร์ดาวอังคาร ช่องทางการไหลเหล่านี้ที่มีอายุน้อยที่สุดคาดว่าเพิ่งจะเกิดขึ้นเมื่อเวลาเพียงไม่กี่ล้านปีที่แล้ว สําหรับที่อื่น ๆ โดยเฉพาะพื้นที่ที่เก่าแก่ที่สุดบนผิวดาวอังคาร โครงสร้างระดับเล็กย่อยตลอดจนเครือข่ายหุบเขาที่กระจายเป็นกิ่งก้านสาขาล้วนแผ่ขยายพาดขวางเป็นสัดส่วนอย่างมีนัยสําคัญในภาคพื้นภูมิประเทศ รูปลักษณะของหุบเขาเหล่านี้รวมทั้งการกระจายตัวแสดงนัยอย่างเด่นชัดว่าถูกเซาะสร้างโดยการไหลบ่าซึ่งเป็นผลลัพธ์มาจากฝนหรือหิมะที่ตกลงมาเมื่อยุคแรกของประวัติศาสตร์ดาวอังคาร การไหลของน้ําใต้ผิวดินและการผุดเซาะของน้ําบาดาลอาจแสดงบทบาทย่อยสําคัญในหลายเครือข่าย แต่หยาดน้ําฟ้าน่าจะเป็นสาเหตุหลักของริ้วร่องเกือบทั้งหมดในแต่ละกรณี ร่วมไปกับผนังของหลุมอุกกาบาตหรือหุบเขาลึก มีลักษณะภูมิประเทศนับพันที่ปรากฏคล้ายคลึงกับโตรกห้วยบนพื้นดิน ห้วยต่าง ๆ นี้มักมีอยู่ในพื้นที่ราบสูงทางซีกใต้ของดาวและเผชิญกับเส้นศูนย์สูตร ทั้งหมดชี้ไปในแนวขั้วดาวที่ละติจูด 30 องศา นักวิจัยจํานวนหนึ่งเสนอว่ากระบวนการก่อกําเนิดเกี่ยวข้องกับน้ําของเหลวซึ่งอาจมาจากน้ําแข็งที่ละลาย แม้ว่าจะมีอีกหลายคนแย้งว่ากลไกในการเกิดเกี่ยวข้องกับคาร์บอนไดออกไซด์เยือกแข็งหรือการเคลื่อนที่ของฝุ่นแห้ง ไม่ปรากฏว่ามีโตรกห้วยที่ถูกกร่อนทําลายบางส่วนโดยการผุกร่อนตามสภาพอากาศ และก็สังเกตไม่พบในหลุมจากการพุ่งชนทั้งหลายที่มีความเด่นชัด จึงเป็นเครื่องชี้ว่าภูมิประเทศดังกล่าวยังมีอายุน้อยและอาจเป็นได้ว่ายังคงเกิดขึ้นในปัจจุบัน ลักษณะทางธรณีวิทยาอื่นอีกหลายประการ เช่น ดินดอนสามเหลี่ยมปากแม่น้ํา และตะกอนน้ําพารูปพัดที่ถูกเก็บรักษาไว้ในหลุมอุกกาบาตต่าง ๆ เป็นพยานหลักฐานที่เสริมให้ทราบว่ามีสภาพแวดล้อมอุ่น-ชื้น ณ บางช่วงเวลาหรือหลายช่วงเวลาในประวัติศาสตร์ยุคต้นของดาวอังคาร สภาวะแวดล้อมเช่นนี้เป็นสิ่งที่จําเป็นสําหรับการเกิดมีอย่างกว้างขวางของทะเลสาบหลุมอุกกาบาตที่ข้ามผ่านเป็นสัดส่วนขนาดใหญ่บนพื้นผิว และนับว่ายังเป็นหลักฐานอิสระทั้งในทางแร่วิทยา ตะกอนวิทยา และธรณีสัณฐานวิทยาอีกด้วย หลักฐานนอกเหนือจากนี้ที่ยืนยันการที่ครั้งหนึ่งเคยมีน้ําของเหลวปรากฏบนผิวดาวอังคารมาจากการตรวจพบแร่ที่มีความจําเพาะ เช่น ฮีมาไทต์ และเกอไทต์ ซึ่งทั้งคู่บางครั้งจะก่อตัวในที่ที่มีน้ํา ในปี 2004 ยานออปพอร์ทูนิตี ตรวจพบแร่จาโรไซต์ซึ่งก่อตัวขึ้นเฉพาะเมื่อมีน้ําในสภาพเป็นกรด เป็นเครื่องพิสูจน์ว่าครั้งหนึ่งเคยมีน้ําอยู่บนดาวอังคาร หลักฐานเพิ่มเติมเกี่ยวกับน้ําของเหลวเมื่อไม่นานมานี้มาจากการค้นพบแร่ยิปซัมบนพื้นดินโดยยานสํารวจออปพอร์ทูนิตีของนาซา เมื่อธันวาคม 2011 นอกจากนี้ ฟรานซิส แมคคับบิน หัวหน้าฝ่ายศึกษา นักวิทยาศาสตร์ดาวเคราะห์ที่มหาวิทยาลัยนิวเม็กซิโกในแอลบูเคอร์คี ตรวจสอบลักษณะไฮดรอกไซด์ในผลึกแร่จากดาวอังคาร แถลงว่าน้ําในแมนเทิลส่วนบนของดาวอังคารมีปริมาณเท่ากับหรือมากกว่าที่โลกมีอยู่ที่ระดับ 50–300 ส่วนในล้านส่วน ซึ่งมากเพียงพอที่จะครอบคลุมพื้นผิวทั้งหมดของดาวได้ด้วยความลึก 200 ถึง 1,000 เมตร เมื่อวันที่ 18 มีนาคม 2013 นาซารายงานหลักฐานจากเครื่องตรวจวัดบนยานสํารวจคิวริออซิตี ของแร่ที่เกิดขึ้นโดยมีน้ําเป็นองค์ประกอบ อย่างเช่นไฮเดรตของแคลเซียมซัลเฟต ในตัวอย่างหินหลายชนิดรวมทั้งชิ้นส่วนที่แตกออกมาของหิน "ทินทินา" และหิน "ซัตตันอินเลียร์" เช่นเดียวกับเวนและโนดูลในหินอื่น ๆ เช่นหิน "นอร์" และหิน "เวอนิกเก" การวิเคราะห์โดยใช้เครื่องมือดีเอเอ็นของยานสํารวจภาคพื้นให้หลักฐานเรื่องน้ําใต้ผิวดินว่ามีปริมาณกว่าร้อยละ 4 ลึกลงไปจนถึงระดับ 60 เซนติเมตร ในเส้นทางเคลื่อนผ่านของยานจากตําแหน่งจุดลงจอดแบรดบูรี ไปจนถึงพื้นที่ เยลโลไนฟ์เบย์ ในบริเวณภูมิภาคเกลเนก นักวิจัยบางส่วนเชื่อว่าส่วนใหญ่ของพิ้นที่ราบต่ําทางตอนเหนือของดาวเคยถูกมหาสมุทรปกคลุมด้วยความลึกหลายร้อยเมตร ทั้งนี้ยังอยู่ในระหว่างการโต้แย้ง ในเดือนมีนาคม 2015 นักวิทยาศาสตร์ระบุว่ามหาสมุทรดังกล่าวอาจมีขนาดราวมหาสมุทรอาร์กติกของโลก การวินิจฉัยนี้ได้มาจากการประเมินอัตราส่วนระหว่างน้ําและดิวเทอเรียมในบรรยากาศปัจจุบันของดาวอังคารเทียบกันกับอัตราส่วนที่พบบนโลก ปริมาณดิวเทอเรียมที่พบบนดาวอังคารมีมากกว่าที่ดํารงอยู่บนโลกถึงแปดเท่า บ่งชี้ว่าดาวอังคารครั้งโบราณกาลมีน้ําเป็นปริมาณมากอย่างมีนัยสําคัญ ผลสํารวจจากยานคิวริออซิตี มาพบในภายหลังว่ามีดิวเทอเรียมในอัตราส่วนสูงในหลุมอุกกาบาตเกล อย่างไรก็ตามค่าที่ได้ยังไม่สูงพอที่จะสนับสนุนว่าเคยมีมหาสมุทรอยู่ นักวิทยาศาสตร์รายอื่น ๆ เตือนว่าการศึกษาใหม่นี้ยังไม่ได้รับการยืนยัน และชี้ประเด็นว่าแบบจําลองภูมิอากาศดาวอังคารยังไม่ได้แสดงว่าดาวเคราะห์มีความอบอุ่นเพียงพอในอดีตที่ผ่านมาที่จะเอื้อให้น้ําคงอยู่ในรูปของเหลวได้ แผ่นขั้วดาว ดาวอังคารมีแผ่นน้ําแข็งถาวรอยู่ที่ขั้วทั้งสอง เมื่อถึงฤดูหนาวของแต่ละขั้วพื้นที่โดยรอบก็จะตกอยู่ในความมืดอย่างต่อเนื่อง การเยือกเย็นลงของพื้นผิวเป็นสาเหตุให้เกิดการเยือกแข็งสะสมของบรรยากาศกว่าร้อยละ 25–30 ลงมาเป็นแผ่น CO2 เยือกแข็ง (น้ําแข็งแห้ง) เมื่อแต่ละขั้วกลับมาได้รับแสงแดดอีกครั้ง CO2 เยือกแข็งก็จะระเหิด เกิดเป็นลมขนาดมหึมากวาดซัดไปทั่วบริเวณขั้วด้วยอัตราเร็วถึง 400 กิโลเมตร/ชั่วโมง ปรากฏการณ์ตามฤดูกาลนี้ช่วยเคลื่อนย้ายฝุ่นและไอน้ําปริมาณมหาศาลให้ลอยสูงขึ้นคล้ายกับเมฆเซอร์รัสเยือกแข็งขนาดใหญ่บนโลก ยานสํารวจออปพอร์ทูนิตี ถ่ายภาพเมฆที่เป็นน้ําเยือกแข็งนี้ได้ในปี 2004 แผ่นที่ขั้วโลกทั้งสองมีองค์ประกอบหลักกว่าร้อยละ 70 เป็นน้ําเยือกแข็ง สําหรับคาร์บอนไดออกไซด์เยือกแข็งจะสะสมตัวเป็นชั้นที่บางกว่าเมื่อเทียบกันโดยหนาประมาณหนึ่งเมตรบนแผ่นขั้วเหนือเฉพาะในช่วงฤดูหนาวเท่านั้น ในขณะที่แผ่นขั้วใต้เป็นแผ่นน้ําแข็งแห้งคงตัวปกคลุมด้วยความหนาประมาณแปดเมตร แผ่นน้ําแข็งแห้งคงตัวที่ปกคลุมยังขั้วใต้นี้เกลื่อนกล่นไปด้วยหลุมตื้น ๆ พื้นเรียบขอบโค้งเว้าไม่แน่นอนหรือลักษณะภูมิประเทศแบบเหล็กเนยแข็งสวิส ภาพถ่ายซ้ํายังสถานที่เดิมแสดงให้เห็นการขยายตัวของรอยเหล่านี้ได้หลายเมตรต่อปี บอกให้ทราบว่าแผ่น CO2 คงตัวที่ปกคลุมขั้วใต้เบื้องบนแผ่นน้ําแข็งจากน้ํานั้นมีการสลายตัวไปตามเวลา แผ่นปกคลุมขั้วเหนือมีขนาดเส้นผ่าศูนย์กลางประมาณ 1,000 กิโลเมตร ระหว่างฤดูร้อนของซีกเหนือของดาวอังคาร และมีปริมาตรน้ําแข็งประมาณ 1.6 ล้านลูกบาศก์กิโลเมตร ซึ่งหากกระจายตัวอย่างสม่ําเสมอทั่วทั้งแผ่นก็จะมีความหนา 2 กิโลเมตร (เปรียบเทียบกับน้ําแข็งปริมาตร 2.85 ล้านลูกบาศก์กิโลเมตร ของพืดน้ําแข็งกรีนแลนด์) แผ่นชั้วใต้มีเส้นผ่าศูนย์กลาง 350 กิโลเมตรและมีความหนา 3 กิโลเมตร ปริมาตรรวมของน้ําแข็งในแผ่นขั้วใต้รวมทั้งที่เก็บสะสมในชั้นบริเวณใกล้เคียงประมาณว่ามีอยู่กว่า 1.6 ล้านลูกบาศก์กิโลเมตร แผ่นขั้วโลกทั้งคู่มีร่องรูปเกลียวปรากฏ ตามข้อมูลการวิเคราะห์จากชาเรดหรือเรดาร์สํารวจส่วนตื้นของดาวอังคารผ่านน้ําแข็ง แสดงว่าร่องดังกล่าวเป็นผลจากลมพัดลาดลงซี่งหมุนเป็นเกลียวเนื่องจากผลกระทบโคริโอลิส การเยือกแข็งตามฤดูกาลในบางท้องที่ใกล้กับแผ่นน้ําแข็งขั้วใต้ทําให้เกิดชั้นใสของแผ่นน้ําแข็งแห้งหนาประมาณหนึ่งเมตรเหนือพื้นดิน เมื่อถึงฤดูใบไม้ผลิ แสงอาทิตย์ทําให้ใต้พื้นผิวอุ่นขึ้น ความดันจาก CO2 ระเหิดบริเวณข้างใต้แผ่นจะดัน ยก และสุดท้ายทําให้แผ่นแตกออก ซึ่งนําไปสู่การปะทุแบบไกเซอร์ของแก๊ส CO2 ผสมกับทรายบะซอลต์สีคล้ําหรือฝุ่น กระบวนการนี้เกิดขึ้นเร็ว สังเกตจากอวกาศได้ในเวลาเพียงไม่กี่วันหรืออาจเป็นหลายสัปดาห์ถึงหลายเดือน อัตราการเปลี่ยนแปลงค่อนข้างจะไม่ปกติในทางธรณีวิทยาโดยเฉพาะกับดาวอังคาร แก๊สที่เคลื่อนไหลไปข้างใต้แผ่นจนถึงตําแหน่งไกเซอร์จะกัดสลักรูปแบบคล้ายใยแมงมุมกระจายออกเป็นรัศมีตามช่องทางที่ผ่านใต้น้ําแข็ง กระบวนการที่เกิดขึ้นเหมือนกับภาคตรงข้ามของโครงข่ายการกัดเซาะจากน้ําที่ระบายลงหลุมที่ดึงจุกอุดออกไป การค้นพบน้ําที่เป็นของเหลว เมื่อวันที่ 28 กันยายน 2558 ที่ผ่านมา องค์การบริหารการบินและอวกาศสหรัฐ (NASA) แถลงยืนยันพบน้ําที่เป็นของเหลวบนดาวอังคาร หลังส่งยานมาร์สเรคองเนซองส์ออร์บิเตอร์ (Mars Reconnaissance Orbiter : MRO) ไปโคจรรอบดาวอังคาร นับเป็นการค้นพบครั้งสําคัญของวงการวิทยาศาสตร์และดาราศาสตร์โลก ยาน Mars Reconnaissance Orbiter (MRO) ได้ค้นพบหลักฐานร่องรอยทางน้ําไหลบริเวณปากหลุมที่เกิดจากการชนหลายแห่งบริเวณเส้นศูนย์สูตรของดาวอังคาร และได้ติดตามศึกษาร่องรอยที่เป็นทางยาวคล้ายน้ําไหล ดังกล่าวมาโดยตลอด ใช้เวลาในการศึกษาประมาณ 4 ปี หรือประมาณ 2 ฤดูกาลของดาวอังคาร (ดาวอังคารใช้ประมาณ 2 ปี ในการโคจรรอบดวงอาทิตย์) จนสามารถยืนยันได้ว่ามีการไหลของน้ําที่เป็นของเหลว แต่เนื่องจากดาวอังคารมีอุณหภูมิที่เย็นจัด และมีชั้นบรรยากาศที่เบาบางไม่ถึง 1%ของโลก จึงเป็นที่น่าสงสัยว่าน้ําคงสถานะเป็นของเหลวได้อย่างไร จนกระทั่งพบว่ามีองค์ประกอบที่สําคัญ คือ สารประกอบที่เป็นเกลือ ได้แก่ แมกนีเซียมเปอร์คลอเรต ซึ่งมีส่วนสําคัญที่ทําให้น้ําไม่กลายเป็นน้ําแข็งในอุณหภูมิที่ติดลบ ต่ํากว่าประมาณ -20 องศาเซลเซียส จึงเป็นที่มาของการแถลงข่าวในครั้งนี้ของนาซา กลายเป็นข่าวใหญ่และน่าตื่นเต้นในวงการวิทยาศาสตร์ หากในอดีตเราคาดว่ามีสิ่งมีชีวิตอาศัยอยู่ เช่น จุลินทรีย์ ต่อไปการค้นหาสิ่งมีชีวิตบนดาวอังคารก็ต้องมีการปรับแผนในการศึกษา มุ่งประเด็นการค้นหาไปในบริเวณที่ของเหลวดังกล่าวต่อไป ภาพจาก Mars Reconnaissance Orbiter (MRO) เปิดเผยให้เห็นถึงแร่ธาตุที่เกิดการไหลบนเนินเขารอบหลุมอุกกาบาตเฮล (Hale Crater) ซึ่งร่องรอยสีดําเหล่านี้เป็นพวกแร่ธาตุและผลึกเกลือที่ละลายอยู่กับน้ํา และเกิดขึ้นจากการไหลอย่างต่อเนื่องของน้ําลงไปตามเนินเขาเหล่านี้ แร่ธาตุที่ละลายอยู่ในน้ําเหล่านี้จะทําให้จุดเยือกแข็งของน้ําลดลง ซึ่งอาจจะมากพอที่จะทําให้สามารถคงสภาพของของเหลวเอาไว้บนพื้นผิวดาวอังคารได้ นอกจากนี้ องค์การนาซาคาดว่าน้ําที่ไหลอยู่อาจจะไหลอยู่ในภายใต้พื้นผิวตื้นๆ แต่ซึมออกมามากพอที่เผยให้เห็นในรูปของแร่ที่เปียกน้ําบนพื้นผิวเบื้องบน จากข้อมูลทางสเปกตรัมนาซาเชื่อว่าแร่ธาตุเหล่านี้น่าจะอยู่ในรูปของแมกนีเซียมเปอร์คลอเรต ซึ่งในบางกรณีสามารถทําให้น้ําคงสภาพของเหลวเอาไว้ได้ถึงที่อุณหภูมิ -70 C และบนโลกสามารถพบได้มากในบริเวณทะเลทราย และสามารถนําไปใช้เป็นเชื้อเพลิงขับดันของจรวดได้ ปกติแล้วเมื่อคนพูดถึงน้ําบนดาวอังคาร เรามักจะพูดถึงน้ําจํานวนมากในอดีตของดาวอังคาร หรือน้ําแข็งที่ถูกขังอยู่ลึกใต้พื้นผิวปัจจุบัน แต่ปัจจุบันนี้เรารู้แล้วว่าดาวอังคารมีน้ําที่เป็นของเหลวไหลอยู่บนพื้นผิวได้ แต่อย่างไรก็ดีผลการศึกษาเรื่องน้ําบนดาวอังคารนั้นไม่ใช่เรื่องใหม่ นักดาราศาสตร์มีการศึกษาเรื่องนี้มาต่อเนื่องยาวนานหลายปีแล้ว ภูมิศาสตร์และการตั้งชื่อภูมิประเทศพื้นผิว แม้ว่าโยฮันน์ ไฮน์ริก ฟอน เมดเลอร์ และวิลเฮล์ม เบียร์จะเป็นที่จดจําอย่างดียิ่งว่าเป็นผู้วาดแผนที่ดวงจันทร์แต่พวกเขาก็เป็น "นักวาดแผนที่ดาวอังคาร" อันดับแรก พวกเขาเริ่มโดยกําหนดภูมิประเทศพื้นผิวดาวอังคารส่วนใหญ่ให้เป็นหลักฐานมั่นคง และโดยการนี้จึงสามารถวัดคาบการหมุนรอบตัวเองของดาวอังคารได้อย่างแม่นยํามากขึ้น ในปี 1840 เมดเลอร์รวบรวมผลการสังเกตตลอดสิบปีของเขาแล้ววาดแผนที่ดาวอังคารขึ้นเป็นครั้งแรก แทนที่จะมีการตั้งชื่อให้กับจุดสังเกตต่าง ๆ อันหลายหลากนั้น เบียร์และเมดเลอร์กลับใช้วิธีง่าย ๆ โดยระบุด้วยตัวอักษร เมอริเดียนเบย์ (ไซนัสเมอริเดียนี) ถูกเรียกเป็นภูมิประเทศ "a" ปัจจุบันนี้ภูมิประเทศบนดาวอังคารได้รับการตั้งชื่อจากหลายแหล่งที่มา ภูมิประเทศที่เห็นโดดเด่นจะตั้งชื่อตามเทววิทยาคลาสสิก หลุมอุกกาบาตที่ใหญ่กว่า 60 กิโลเมตรตั้งชื่อตามชื่อของนักวิทยาศาสตร์ นักเขียน และบุคคลอื่นใดที่มีบทบาทช่วยเหลือสนับสนุนในการศึกษาดาวอังคารซึ่งได้ล่วงลับไปแล้ว หลุมอุกกาบาตที่เล็กกว่า 60 กิโลเมตรลงมา ตั้งชื่อตามชื่อเมืองหรือหมู่บ้านบนโลกซึ่งจะต้องมีประชากรน้อยกว่า 100,000 คน หุบเขาขนาดใหญ่ได้ชื่อมาจาก คํา "ดาวอังคาร" หรือ ดาวฤกษ์" ในภาษาต่าง ๆ นานา ส่วนหุบเขาขนาดเล็กนั้นได้ชื่อจากชื่อของแม่น้ํา ภูมิประเทศที่มีความโดดเด่นขนาดใหญ่ยังคงมีชื่อเรียกเดิมอยู่หลายชื่อ แต่ก็มักมีการปรับปรุงเพื่อให้สะท้อนองค์ความรู้ใหม่เกี่ยวกับธรรมชาติของภูมิประเทศนั้น ตัวอย่างเช่น นิกซ์โอลิมปิกา (หิมะแห่งโอลิมปัส) กลายมาเป็น โอลิมปัสมอนส์ (ภูเขาโอลิมปัส) พื้นผิวดาวอังคารที่มองเห็นจากโลกแบ่งออกได้เป็นสองกลุ่มพื้นที่จากความแตกต่างของการสะท้อนแสง ที่ราบสีจางที่ปกคลุมด้วยฝุ่นและทรายอันอุดมไปด้วยออกไซด์ของเหล็กซึ่งมีสีแดงนั้น ครั้งหนึ่งเคยคิดกันว่าเป็น "ทวีป" ของดาวอังคาร จึงมีการตั้งชื่อทํานอง อะเรเบียเทร์รา (แผ่นดินแห่งอาระเบีย) หรืออย่าง แอมะโซนิสเพลนิเชีย (ที่ราบแอมะซอน) ภูมิประเทศคล้ําถูกคิดว่าเป็นทะเล ดังนั้นจึงตั้งชื่ออย่าง แมร์เอริเตรียม (ทะเลแดง) แมร์ไซเรนัม และออโรรีไซนัส ภูมิประเทศมืดคล้ําที่มีขนาดใหญ่ที่สุดที่มองเห็นจากโลกคือ เซียทิสเมเจอร์เพลนัม แผ่นน้ําแข็งคงตัวทางขั้วเหนือได้ชื่อว่า เพลนัมบอเรียม ในขณะที่แผ่นทางขั้วใต้เรียกว่า เพลนัมออสเทรล เส้นศูนย์สูตรของดาวอังคารถูกกําหนดโดยการหมุนของดาว แต่ตําแหน่งของเมริเดียนแรกเป็นสิ่งที่ถูกระบุขึ้นเอง ดังเช่นตําแหน่งกรีนิชของโลก คือต้องเลือกกําหนดจุดชี้ขาดขึ้นมา เมดเลอร์และเบียร์ได้เลือกเส้นเมอริเดียนในปี 1830 สําหรับแผนที่แรกของดาวอังคาร ต่อมาภายหลังยานอวกาศมาริเนอร์ 9 ได้ให้ภาพดาวอังคารมากมายในปี 1972 หลุมอุกกาบาตขนาดเล็กซึ่งได้ชื่อภายหลังว่า แอรี-0 ในบริเวณ ไซนัสเมอริเดียนี ("อ่าวตรงกลาง" หรือ "อ่าวเมอริเดียน") ได้ถูกเลือกเป็นจุดนิยามลองจิจูดที่ 0.0 องศา เพื่อให้พ้องตรงกันกับเส้นที่ได้กําหนดไว้เดิม เพราะดาวอังคารไม่มีมหาสมุทรดังนั้นจึงไม่มี "ระดับน้ําทะเล" พื้นผิวที่มีระดับการยกตัวเป็นศูนย์จึงถูกเลือกใช้เป็นระดับอ้างอิงแทนซึ่งเรียกว่า แอรีออยด์ ของดาวอังคาร เปรียบดังจีออยด์บนพื้นผิวโลก ระดับความสูงที่มีค่าเท่ากับศูนย์ถูกกําหนด ณ ความสูงที่มีความดันบรรยากาศเท่ากับ 610.5 ปาสกาล (6.105 มิลลิบาร์) ค่าความดันนี้สอดคล้องกับจุดสามสถานะของน้ําและมีค่าประมาณร้อยละ 0.6 ของความดันพื้นผิวที่ระดับน้ําทะเลบนโลก (0.006 บรรยากาศ) ในทางปฏิบัติ ณ ปัจจุบัน พื้นผิวนี้ถูกกําหนดโดยตรงจากดาวเทียมตรวจวัดความโน้มถ่วง แผนที่สี่มุมดาวอังคาร ภาพอิมเมจแมพดังต่อไปนี้ของดาวอังคารแบ่งออกเป็นแผนที่สี่มุมจํานวน 30 ชิ้น กําหนดโดยองค์การสํารวจธรณีวิทยาสหรัฐอเมริกา แผนที่แต่ละชิ้นมีการกํากับตัวเลขพร้อมอักษรนําหน้า "MC" ย่อมาจาก "Mars Chart" หรือแผนภาพดาวอังคาร ด้านบนคือแผนที่ตอนเหนือสุด ตําแหน่ง อยู่ทางซ้ายสุดเหนือเส้นศูนย์สูตร ภาพแผนที่ได้มาจากมาร์สโกลบอลเซอร์เวเยอร์ ภูมิประเทศจากการถูกพุ่งชน ภูมิประเทศของดาวอังคารมีการแยกออกเป็นสองลักษณะอย่างโดดเด่นคือ พื้นที่ราบแบนจากการไหลของลาวาทางซีกเหนือซึ่งผิดแผกเด่นชัดจากที่ราบสูงอันอุดมไปด้วยหลุมเล็กหลุมน้อยจากการถูกพุ่งชนมาแต่ครั้งโบราณกาลทางซีกใต้ การวิจัยในปี 2008 แสดงหลักฐานโน้มเอียงไปยังทฤษฎีที่เสนอขึ้นในปี 1980 ซึ่งมีอยู่ว่า ราวสี่พันล้านปีก่อน ซีกเหนือของดาวอังคารถูกพุ่งชนโดยวัตถุขนาดใหญ่ราวหนึ่งในสิบถึงสองในสามของดวงจันทร์ของโลก ถ้าทฤษฎีนี้เป็นจริงย่อมทําให้ซีกเหนือของดาวอังคารเป็นตําแหน่งของหลุมการพุ่งชนด้วยขนาดยาว 10,600 กิโลเมตร และกว้าง 8,500 กิโลเมตร หรือโดยคร่าว ๆ แล้วเท่ากับพื้นที่ของทวีปยุโรป เอเชีย และออสเตรเลียทั้งหมดรวมกัน มีขนาดใหญ่ยิ่งกว่าแอ่งไอต์เค็น-ขั้วใต้ของดวงจันทร์และเป็นหลุมตกกระทบที่ใหญ่ที่สุดในระบบสุริยะ ดาวอังคารมีรอยตําหนิของหลุมจากการพุ่งชนมากมาย เฉพาะที่มีเส้นผ่าศูนย์กลางตั้งแต่ 5 กิโลเมตรขึ้นไป พบว่ามีจํานวนรวมกว่า 43,000 แห่ง หลุมใหญ่ที่สุดที่มีการยืนยันแล้วคือแอ่งตกกระทบเฮลลาส ภูมิประเทศอัลเบโดจางมองเห็นได้ชัดเจนจากโลก จากการที่ดาวอังคารมีมวลน้อย ความน่าจะเป็นที่จะถูกพุ่งชนจากวัตถุต่าง ๆ จึงอยู่ราวครึ่งหนึ่งของโลก แต่ด้วยตําแหน่งของดาวอังคารซึ่งใกล้เคียงกับแถบดาวเคราะห์น้อย ฉะนั้นจึงมีโอกาสมากขึ้นที่จะโดนจู่โจมโดยวัตถุมากมายจากแถบดังกล่าว ดาวอังคารยังคล้ายว่าจะถูกพุ่งชนโดยดาวหางคาบสั้นอยู่บ่อยครั้งอีกด้วย อย่างเช่นกลุ่มที่อยู่ในวงโคจรของดาวพฤหัสบดี นอกเหนือจากนี้ หลุมอุกกาบาตที่พบบนดาวอังคารเมื่อเทียบกันแล้วยังน้อยกว่าที่พบบนดวงจันทร์ค่อนข้างมาก เพราะบรรยากาศของดาวอังคารสามารถปกป้องต้านทานต่ออุกกาบาตขนาดเล็กได้ หลุมอุกกาบาตบางแห่งมีลักษณะทางสัณฐานวิทยาที่แสดงว่าพื้นบริเวณนั้นเปียกชื้นภายหลังจากที่อุกกาบาตพุ่งชนแล้ว ภูเขาไฟ ภูเขาไฟรูปโล่โอลิมปัสมอนส์ (เมาท์โอลิมปัส) เป็นภูเขาไฟที่ดับแล้วในบริเวณธาร์ซิส พื้นที่ราบสูงกว้างใหญ่ซึ่งยังมีภูเขาไฟขนาดใหญ่อื่นอีกหลายลูก โอลิมปัสมอนส์มีความสูงโดยประมาณกว่าสามเท่าของความสูงของเขาเอเวอเรสต์ซึ่งเทียบกันแล้วสูงเพียง 8.8 กิโลเมตร ทําให้ภูเขาไฟลูกนี้เป็นเขาที่สูงที่สุดหรือสูงเป็นอันดับสองในระบบสุริยะขึ้นอยู่กับวิธีการวัดซึ่งแตกต่างกันออกไป ทําให้ได้ค่าตัวเลขตั้งแต่ 21 ถึง 27 กิโลเมตร ตําแหน่งธรณีภาค เวลส์มาริเนริส (เป็นรูปละตินของ หุบเขามาริเนอร์ หรือรู้จักในชื่อ อะกาธาดีมอน ในแผนที่คลองเก่า) เป็นหุบเขาขนาดใหญ่ มีความยาวร่วม 4,000 กิโลเมตร และมีความลึกได้มากถึง 7 กิโลเมตร ความยาวของเวลส์มาริเนริสเทียบเท่ากับความยาวของทวีปยุโรปและทอดยาวกินระยะทางกว่าหนึ่งในห้าของเส้นรอบวงของดาวอังคาร หากเทียบกันแล้ว แกรนด์แคนยอนบนโลกมีความยาวเพียง 446 กิโลเมตร และมีความลึกเพียงเกือบ 2 กิโลเมตร เท่านั้น เวลส์มาริเนริสกําเนิดขึ้นจากการปูดนูนขึ้นของพื้นที่ธาร์ซิสจนเป็นสาเหตุให้เปลือกดาวเคราะห์ในพื้นที่เวลส์มาริเนริสแตกทลายออก มีการเสนอในปี 2012 ว่าเวลส์มาริเนริสไม่ได้เป็นเพียงแค่กราเบนแต่ยังเป็นขอบเขตระหว่างแผ่นเปลือกดาวที่ปรากฏการเคลื่อนตัวแบบเลื่อนผ่านกันกว่า 150 กิโลเมตร ทําให้ดาวอังคารเป็นดาวเคราะห์ที่อาจจะมีการวางตัวของแผ่นธรณีภาคเป็นสองแผ่น หลุมโพรง ภาพจากเธมิสหรือระบบถ่ายภาพจากการปล่อยความร้อนซึ่งอยู่บนยาน 2001 มาร์สโอดิสซีของนาซา ได้เผยให้เห็นถึงปากทางเข้าถ้ําที่เป็นไปได้เจ็ดแห่งบริเวณด้านข้างของภูเขาไฟ มีการตั้งชื่อถ้ําเหล่านี้ตามชื่อของคนรักแต่ละคนของบรรดาผู้คนพบซึ่งเรียกรวม ๆ กันว่า "น้องสาวทั้งเจ็ด" ปากทางเข้าถ้ํามีความกว้างวัดได้ตั้งแต่ 100 ไปจนถึง 252 เมตร และเชื่อว่ามีความลึกอย่างน้อย 73 ถึง 96 เมตร เนื่องจากแสงไม่สามารถส่องลงถึงพื้นของเกือบทุกถ้ํา จึงเป็นไปได้ว่าตัวถ้ําอาจทอดยาวลึกเข้าไปมากกว่าค่าขั้นต่ําที่ประเมินไว้และอาจขยายกว้างออกใต้พื้นผิว มีเฉพาะ "เดนา" เท่านั้นที่เป็นข้อยกเว้นเพราะสามารถมองเห็นพื้นถ้ําและวัดความลึกได้เท่ากับ 130 เมตร ภายในถ้ําโพรงเหล่านี้น่าจะเป็นบริเวณที่ปลอดภัยจากอุกกาบาตขนาดเล็ก รังสีอัลตราไวโอเลต เปลวสุริยะ และอนุภาคพลังงานสูงต่าง ๆ ที่กระหน่ําชนพื้นผิวของดาวเคราะห์ บรรยากาศ ดาวอังคารสูญเสียแม็กนีโตสเฟียร์ไปเมื่อสี่พันล้านปีก่อน อาจเพราะการชนมากมายหลายครั้งโดยดาวเคราะห์น้อย ทําให้ลมสุริยะมีปฏิสัมพันธ์กระทบโดยตรงกับไอโอโนสเฟียร์ของดาวอังคาร ลดความหนาแน่นของบรรยากาศลงไปเรื่อย ๆ โดยปอกเปลื้องอะตอมจากบรรยากาศชั้นนอกให้หลุดลอยออกไป ทั้งมาร์สโกลบอลเซอร์เวเยอร์และมาร์สเอ็กซ์เพรสต่างก็ตรวจพบอนุภาคของบรรยากาศที่แตกตัวเป็นประจุลากเป็นหางยาวในห้วงอวกาศเบื้องหลังดาวอังคาร และการสูญเสียบรรยากาศไปนี้กําลังอยู่ในการศึกษาโดยยานเมเว็น เมื่อเทียบกับโลกแล้วบรรยากาศของดาวอังคารเบาบางกว่ามาก ความกดอากาศบนพื้นผิว ณ ปัจจุบันอยู่ในช่วงตั้งแต่น้อยสุดที่ 30 ปาสกาล (0.030 กิโลปาสกาล) บนยอดโอลิมปัสมอนส์ ไปจนถึง 1,155 ปาสกาล (1.155 กิโลปาสกาล) ในเฮลลาสเพลนิเชีย โดยมีความกดอากาศเฉลี่ยที่ระดับพื้นผิวเท่ากับ 600 ปาสกาล (0.60 กิโลปาสกาล) ความหนาแน่นบรรยากาศสูงสุดบนดาวอังคารมีค่าเทียบเท่ากับความดัน ณ จุดที่สูง 35 กิโลเมตร เหนือพื้นผิวโลก เป็นผลให้ความหนาแน่นบนพื้นผิวคิดเป็นเพียงร้อยละ 0.6 ของโลกเท่านั้น (101.3 กิโลปาสกาล) มีมาตราความสูงของบรรยากาศที่ประมาณ 10.8 กิโลเมตร ซึ่งสูงกว่าโลก (6 กิโลเมตร) เพราะความโน้มถ่วงที่พื้นผิวดาวอังคารมีค่าเพียงร้อยละ 38 ของโลก รวมถึงผลชดเชยจากทั้งการมีอุณหภูมิต่ําและน้ําหนักโมเลกุลสูงกว่าค่าเฉลี่ยร้อยละ 50 ของบรรยากาศดาวอังคาร บรรยากาศของดาวอังคารประกอบด้วยคาร์บอนไดออกไซด์ร้อยละ 96 อาร์กอนร้อยละ 1.93 และไนโตรเจนร้อยละ 1.89 ร่วมไปกับออกซิเจนและน้ําในปริมาณเล็กน้อย บรรยากาศมีฝุ่นค่อนข้างมากโดยเป็นอนุภาคขนาดเส้นผ่าศูนย์กลางประมาณ 1.5 ไมโครเมตร ซึ่งทําให้ท้องฟ้าของดาวอังคารดูเป็นสีน้ําตาลปนเหลืองเมื่อมองจากพื้นผิว มีการตรวจพบมีเทนในบรรยากาศของดาวอังคารโดยมีเศษส่วนโมลที่ประมาณ 30 ส่วนในพันล้านส่วน พบปรากฏในการพลูมของแก๊สและภาวะการณ์แสดงไปในทางว่ามีการปลดปล่อยมีเทนออกมาจากแถบท้องที่เฉพาะบางแห่ง ในช่วงกลางฤดูร้อนของซีกเหนือ การพลูมหลักมีปริมาณมีเทนอยู่ถึง คาดการณ์ว่าแหล่งกําเนิดมีกําลังการปลดปล่อยราว 0.6 กิโลกรัมต่อวินาที ข้อมูลที่พบชี้ว่าน่าจะมีบริเวณท้องที่ที่เป็นแหล่งกําเนิดสองแห่ง ศูนย์กลางแห่งแรกอยู่ใกล้ และแห่งที่สองใกล้ ประมาณการว่าดาวอังคารจะต้องมีการผลิตมีเทนปริมาณ 270 ตันต่อปี มีเทนสามารถอยู่ในบรรยากาศดาวอังคารได้เพียงเฉพาะช่วงเวลาจํากัดระยะหนึ่งเท่านั้นก่อนที่จะถูกทําลาย ประมาณว่ามีช่วงชีวิตยืนยาวได้ตั้งแต่ 0.6 ถึง 4 ปี การที่มีมีเทนดํารงอยู่ทั้ง ๆ ที่เป็นสารที่ช่วงชีวิตสั้นเช่นนี้จึงบ่งชี้ว่าจะต้องมีแหล่งผลิตแก๊สดังกล่าวที่ยังดําเนินกิจกรรมอยู่ในปัจจุบัน ทั้งกิจกรรมของภูเขาไฟ การพุ่งชนโดยดาวหาง และการมีอยู่ของสิ่งมีชีวิตพวกจุลชีพที่สร้างมีเทนล้วนเป็นแหล่งผลิตที่เป็นไปได้ นอกจากนั้นมีเทนยังสามารถผลิตขึ้นได้โดยกระบวนการที่ไม่เกี่ยวข้องกับสิ่งมีชีวิตเรียกว่า เซอร์เพนทิไนเซชัน (การสร้างเซอร์เพนทีน) โดยอาศัยน้ํา คาร์บอนไดออกไซด์ และแร่โอลิวีนซึ่งต่างก็พบได้ทั่วไปบนดาวอังคาร ยานสํารวจภาคพื้นคิวริออซิตี ซึ่งลงจอดบนดาวอังคารในเดือนสิงหาคม 2012 นั้นมีความสามารถตรวจวัดเพื่อแยกแยะความแตกต่างของมีเทนที่ได้จากแหล่งกําเนิดที่ต่างกันออกจากกันได้ แต่แม้ว่าการปฏิบัติภารกิจนั้นจะชี้ขาดได้จริง ๆ ว่าสิ่งมีชีวิตขนาดเล็กจิ๋วบนดาวอังคารเป็นผู้ให้กําเนิดมีเทน บรรดาสิ่งมีชีวิตเหล่านั้นก็เหมือนจะอยู่ต่ําลงไปเบื้องล่างพื้นผิวนอกเหนือขอบเขตที่ตัวยานจะเข้าถึง การตรวจวัดแรกโดยเครื่องวัดสเปกตรัมเลเซอร์แบบปรับได้แสดงข้อมูลว่ามีมีเทนต่ํากว่า 5 ส่วนในพันล้านส่วน ณ จุดที่ทําการตรวจวัดในตําแหน่งลงจอด เมื่อ 19 กันยายน 2013 นักวิทยาศาสตร์นาซาได้เผยผลการศึกษาคืบหน้าจากการตรวจวัดโดยคิวริออซิตี ว่า ตรวจไม่พบมีเทนในบรรยากาศในค่าการตรวจวัด สอดคล้องกับขอบเขตบนที่เฉพาะ 1.3 ส่วนในพันล้านส่วนปริมาตร (ขอบเขตความเชื่อมั่นร้อยละ 95) และจากผลลัพธ์นี้ทําให้สรุปได้ว่าความเป็นไปได้ที่จะมีกิจกรรมของจุลชีพที่สร้างมีเทนบนดาวอังคารในปัจจุบันนั้นลดลง ยานมาร์สออร์บิเตอร์มิชชันของอินเดียมีปฏิบัติการค้นหามีเทนในบรรยากาศ ในขณะที่เอ็กโซมาร์สเทรซแก๊สออร์บิเตอร์มีกําหนดการส่งขึ้นปฏิบัติการในปี 2016 เพื่อศีกษาให้เข้าใจมากยิ่งขึ้นเกี่ยวกับมีเทนรวมไปถึงสารที่ได้จากการแตกสลายของมีเทนด้วย เช่น ฟอร์มาลดีไฮด์ และเมทานอล ในวันที่ 16 ธันวาคม 2014 นาซารายงานว่ายานโรเวอร์คิวริออซิตี ตรวจพบปริมาณมีเทนในบรรยากาศดาวอังคารเพิ่มสูงนับสิบเท่าในเฉพาะถิ่น ตัวอย่างที่ตรวจวัดได้ถือว่าสูงเป็นสิบเท่าในรอบ 20 เดือน แสดงการเพิ่มขึ้นในปลายปี 2013 และต้นปี 2014 โดยมีค่าเฉลี่ยของมีเทนเป็น 7 ส่วนในพันล้านส่วนในบรรยากาศ ซึ่งในเวลาก่อนหน้าหรือหลังจากนั้นค่าเฉลี่ยที่วัดได้อยู่ประมาณหนึ่งในสิบของค่าดังกล่าว มีการตรวจพบแอมโมเนียอย่างคร่าว ๆ บนดาวอังคารแล้วเช่นกันโดยยานดาวเทียมมาร์สเอ็กซ์เพรส แต่ด้วยความที่เป็นสารช่วงชีวิตค่อนข้างสั้นจึงไม่เป็นที่แน่ชัดว่าถูกสร้างมาจากอะไร แอมโมเนียนั้นไม่เสถียรในบรรยากาศของดาวอังคาร และจะแตกสลายไปในเวลาเพียงไม่กี่ชั่วโมง แหล่งกําเนิดหนึ่งที่น่าจะเป็นไปได้คือกิจกรรมของภูเขาไฟ ออโรรา ในปี 1994 ยานอวกาศมาร์สเอ็กซ์เพรสขององค์การอวกาศยุโรปพบการเรืองแสงอัลตราไวโอเลตจาก "ร่มแม่เหล็ก" ในซีกใต้ของดาวอังคารไม่มีสนามแม่เหล็กที่ครอบคลุมทั้งดาวซึ่งจะนําทางอนุภาคมีประจุทั้งหลายให้เข้าสู่ชั้นบรรยากาศ ดาวอังคารมีสนามแม่เหล็กรูปร่มอยู่หลายแห่ง ส่วนใหญ่อยู่ในซีกใต้ซึ่งเป็นซากหลงเหลือของสนามแม่เหล็กซึ่งเคยครอบคลุมทั้งดาวแต่เสื่อมสลายไปเมื่อหลายพันล้านปีก่อน ในปลายเดือนธันวาคม 2014 ยานอวกาศเมเว็นของนาซาตรวจพบหลักฐานการแผ่กระจายเป็นบริเวณกว้างของออโรราบนซีกเหนือของดาวอังคาร และทอดต่ําลงถึงละติจูดประมาณ 20–30 องศาเหนือจากเส้นศูนย์สูตรดาวอังคาร ในขณะที่ออโรราบนโลกอยู่ในระยะสูง 100 ถึง 500 กิโลเมตรจากผิวดาวเคราะห์ แต่บนดาวอังคารอนุภาคที่ก่อให้เกิดออโรราทะลวงผ่านบรรยากาศของดาวเคราะห์เข้ามาสร้างออโรราขึ้นในระดับต่ํากว่า 100 กิโลเมตรจากพื้นผิว สนามแม่เหล็กในลมสุริยะโอบคลุมดาวอังคาร เข้าสู่บรรยากาศ และอนุภาคมีประจุตามเส้นแรงแม่เหล็กของลมสุริยะเข้าสู่บรรยากาศทําให้ออโรราเกิดขึ้นภายนอกร่มแม่เหล็ก วันที่ 18 มีนาคม 2015 นาซารายงานการตรวจพบออโรราที่ยังไม่เป็นที่เข้าใจแน่ชัด และเมฆฝุ่นที่ยังไมมีคําอธิบายภายในบรรยากาศของดาวอังคาร ภูมิอากาศ จากดาวเคราะห์ทั้งหมดในระบบสุริยะ ฤดูกาลของดาวอังคารมีความใกล้เคียงกับโลกมากที่สุด เนื่องจากความเอียงของแกนการหมุนของดาวทั้งสองที่คล้ายคลึงกัน ระยะเวลาของแต่ละฤดูกาลบนดาวอังคารมีความยาวประมาณสองเท่าของฤดูกาลบนโลก เพราะดาวอังคารมีระยะห่างจากดวงอาทิตย์มากกว่า หนึ่งปีของดาวอังคารจึงยาวนานร่วมสองปีของโลก อุณหภูมิบนพื้นผิวดาวอังคารผันแปรจากค่าต่ําสุดที่ประมาณ –143 องศาเซลเซียส ที่บริเวณแผ่นขั้วดาวในฤดูหนาว จนถึงค่าสูงสุดที่ประมาณ 35 องศาเซลเซียส (95 องศาฟาเรนไฮต์) ในฤดูร้อนบริเวณศูนย์สูตร การมีช่วงอุณหภูมิที่กว้างมากเช่นนี้เป็นผลมาจากบรรยากาศที่เบาบางจนไม่สามารถกักเก็บความร้อนจากดวงอาทิตย์ได้มากนัก การมีความกดอากาศที่ต่ํา และการที่มีค่าความเฉื่อยความร้อนต่ําของดินบนดาวอังคาร ระยะห่างจากดวงอาทิตย์ถึงดาวอังคารคิดเป็น 1.52 เท่าเมื่อเทียบกับระยะจากดวงอาทิตย์ถึงโลก ทําให้ดาวอังคารได้รับแสงจากดวงอาทิตย์เพียงร้อยละ 43 ต่อหน่วยพื้นที่เมื่อเทียบกับโลก ถ้าหากดาวอังคารมีวงโคจรแบบเดียวกับโลกแต่ละฤดูกาลของดาวอังคารก็จะเหมือนโลก แต่การมีความเยื้องศูนย์กลางของวงโคจรมากกว่าเมื่อเปรียบกันนี้เองที่ส่งผลกระทบสําคัญ ดาวอังคารเข้าใกล้จุดใกล้ดวงอาทิตย์ที่สุดเมื่อเป็นฤดูร้อนในดาวซีกใต้ซึ่งดาวซีกเหนือก็จะเป็นฤดูหนาว และเข้าใกล้จุดไกลดวงอาทิตย์ที่สุดเมื่อเป็นฤดูหนาวในดาวซีกใต้ซึ่งดาวซีกเหนือก็จะเป็นฤดูร้อน ผลที่ตามมาคือฤดูกาลในดาวซีกใต้จะรุนแรงมากกว่าและฤดูกาลในดาวซีกเหนือจะอ่อนเบากว่าอีกซีกหนึ่งในแต่ละกรณี อุณหภูมิในฤดูร้อนของดาวซีกใต้สามารถอุ่นได้มากกว่าอุณหภูมิในฤดูร้อนของดาวซีกเหนือได้ถึง 30 เคลวิน (30 องศาเซลเซียส หรือ 54 องศาฟาเรนไฮต์) ดาวอังคารมีพายุฝุ่นที่ใหญ่ที่สุดในระบบสุริยะ มีได้ตั้งแต่พายุในพื้นที่เล็ก ๆ ไปจนถึงพายุขนาดมโหฬารที่ครอบคลุมทั่วทั้งดาวเคราะห์ พายุเหล่านี้มักจะเกิดขึ้นเมื่อดาวอังคารเข้าใกล้ดวงอาทิตย์และแสดงให้เห็นการเพิ่มขึ้นของอุณหภูมิบนดาว วงโคจรและการหมุน ดาวอังคารไกลจากดวงอาทิตย์ด้วยระยะทางเฉลี่ย 230 ล้านกิโลเมตรโดยประมาณ (1.5 หน่วยดาราศาสตร์) และมีคาบการโคจรเท่ากับ 687 วันของโลก หนึ่งวันสุริยะบนดาวอังคารยาวกว่าหนึ่งวันของโลกเพียงเล็กน้อยคือเท่ากับ 24 ชั่วโมง 39 นาที 35.244 วินาที หนึ่งปีของดาวอังคารเท่ากับ 1.8809 ปีของโลก หรือ 1 ปี 320 วัน กับอีก 18.2 ชั่วโมง ดาวอังคารมีความเอียงของแกนเท่ากับ 25.19 องศา สัมพัทธ์กับระนาบการโคจรซึ่งคล้ายคลึงกับความเอียงของแกนโลก เป็นผลให้ดาวอังคารมีฤดูกาลคล้ายโลกแม้ว่าแต่ละฤดูบนดาวอังคารจะยาวเกือบสองเท่าเพราะคาบการโคจรที่ยาวนานกว่า ณ ปัจจุบัน ขั้วเหนือของดาวอังคารมีการวางตัวชี้ไปใกล้กับดาวฤกษ์เดเนบ ดาวอังคารผ่านจุดไกลดวงอาทิตย์ที่สุดในเดือนกุมภาพันธ์ 2012 ผ่านจุดใกล้ดวงอาทิตย์ที่สุดในเดือนมกราคม 2013 จุดไกลดวงอาทิตย์ที่สุดถัดไปคือมกราคม 2014 และจุดใกล้ดวงอาทิตย์ที่สุดถัดไปคือธันวาคมปีเดียวกัน ดาวอังคารมีความเยื้องศูนย์กลางของวงโคจรค่อนข้างเด่นชัดที่ประมาณ 0.09 เมื่อเทียบกับดาวเคราะห์อื่นอีกเจ็ดดวงในระบบสุริยะแล้ว มีเพียงดาวพุธเท่านั้นที่มีความเยื้องศูนย์กลางของวงโคจรมากกว่า เป็นที่ทราบว่าในอดีตดาวอังคารมีวงโคจรที่กลมมากกว่าในปัจจุบันมาก ที่ขณะหนึ่งเมื่อ 1.35 ล้านปีก่อน ดาวอังคารมีความเยื้องศูนย์กลางที่ราว 0.002 ซึ่งน้อยยิ่งกว่าโลกในตอนนี้ วัฏจักรความเยื้องศูนย์กลางของดาวอังคารอยู่ที่ 96,000 ปีโลก เทียบกับโลกที่วัฏจักรเดียวกันอยู่ที่ 100,000 ปี ดาวอังคารยังมีวัฏจักรความเยื้องศูนย์กลางอีกแบบหนึ่งที่กินเวลายาวนานกว่านี้ด้วยคาบราว 2.2 ล้านปีโลก ซึ่งมีความสําคัญบดบังกราฟวัฏจักร 96,000 ปี นับจาก 35,000 ปีที่ผ่านมา วงโคจรของดาวอังคารมีความเยื้องศูนย์กลางเพิ่มขึ้นทีละน้อยเพราะผลกระทบเชิงโน้มถ่วงจากดาวเคราะห์ดวงอื่น ๆ ระยะที่ใกล้ที่สุดระหว่างโลกและดาวอังคารจะลดลงอย่างค่อยเป็นค่อยไปต่อเนื่องตลอดระยะเวลา 25,000 ปีข้างหน้า การค้นหาสิ่งมีชีวิต ตามความเข้าใจในปัจจุบันเกี่ยวกับความสามารถอยู่อาศัยได้ของดาวเคราะห์ หรือความสามารถที่โลกใดโลกหนึ่งมีภาวะการณ์ทางสิ่งแวดล้อมเจริญพัฒนาขึ้นจนชีวิตอุบัติขึ้นได้ เช่นดาวเคราะห์ที่เอื้อให้มีน้ําของเหลวอยู่บนพื้นผิว เกณฑ์ที่ต้องการโดยมากคือวงโคจรของดาวเคราะห์นั้นต้องอยู่ในเขตอาศัยได้ ซึ่งในกรณีของดวงอาทิตย์คือตั้งแต่แถบพ้นจากดาวศุกร์ออกไปจนถึงระยะประมาณกึ่งแกนเอกของดาวอังคาร ระหว่างการเข้าใกล้ดวงอาทิตย์ที่สุด ดาวอังคารได้ล่วงเข้าไปในเขตนี้ แต่ด้วยความที่มีบรรยากาศเบาบาง ความกดอากาศที่ต่ําเป็นอุปสรรคไม่ให้น้ําของเหลวปกคลุมภูมิประเทศเป็นบริเวณกว้างได้ในช่วงระยะเวลาที่นานพอ การไหลของน้ําของเหลวในอดีตเป็นเครื่องพิสูจน์ว่าดาวอังคารมีศักยภาพสําหรับการอยู่อาศัยของสิ่งมีชีวิต หลักฐานที่พบใหม่บางประการชี้ว่าน้ําบนผิวดาวอังคารนั้นอาจจะเค็มเกินไปและมีความเป็นกรดมากเกินไปที่จะค้ําจุนสิ่งมีชีวิตโลกโดยทั่ว ๆ ไปได้ การปราศจากสนามแม่เหล็กและบรรยากาศที่เบาบางอย่างยิ่งของดาวอังคารเป็นปัญหาที่ท้าทาย ดาวเคราะห์เองมีการถ่ายเทความร้อนผ่านพื้นผิวที่ต่ํา การป้องกันอันย่ําแย่ต่อการกระหน่ําโจมตีของลมสุริยะ และความอ่อนด้อยของความดันบรรยากาศจนไม่อาจกดน้ําลงมาให้อยู่ในสภาพของเหลวเพราะน้ําแข็งจะระเหิดไปจนหมด กล่าวได้ว่าดาวอังคารนั้นจวนที่จะตายหรือไม่ก็อาจจะตายไปแล้วในทางธรณีวิทยา เพราะการจบสิ้นลงของกิจกรรมภูเขาไฟย่อมเป็นที่ประจักษ์ว่าการแปรใช้ใหม่ของแร่ธาตุตลอดจนองค์ประกอบเคมีต่าง ๆ ระหว่างพื้นผิวกับบริเวณภายในดาวเคราะห์นั้นย่อมต้องจบสิ้นไปด้วย หลักฐานบ่งบอกว่าครั้งหนึ่งดาวอังคารมีความเป็นมิตรต่อการอยู่อาศัยมากกว่าในทุกวันนี้อย่างมาก แต่จะมีสิ่งมีชีวิตดํารงสืบต่อมาบนดาวหรือไม่นั้นยังไม่มีคําตอบที่แน่ชัด ยานสํารวจไวกิงในช่วงกลางคริสต์ทศวรรษ 1970 มีอุปกรณ์ที่ออกแบบมาเพื่อตรวจหาจุลินทรีย์ต่าง ๆ ในดินของดาวอังคาร ณ บริเวณลงจอดของแต่ละยานและต่างก็ได้ผลลัพธ์เป็นบวก รวมถึงการผลิต CO2 เพิ่มขึ้นเป็นครั้งคราวเมื่อได้สัมผัสกับน้ําและสารอาหาร สัญญาณของสิ่งมีชีวิตเหล่านี้ภายหลังได้ถูกโต้แย้งโดยนักวิทยาศาสตร์จํานวนหนึ่ง ผลที่ได้ยังคงเป็นที่อภิปรายถกเถียงเรื่อยมา โดยนักวิทยาศาสตร์นาซา กิลเบิร์ต เลวิน ยืนยันว่ายานไวกิงอาจตรวจพบสิ่งมีชีวิต การวิเคราะห์ข้อมูลจากไวกิงซ้ําอีกครั้งภายใต้องค์ความรู้ใหม่ในปัจจุบันเกี่ยวกับอิกซ์ตรีโมไฟล์รูปแบบต่าง ๆ ชี้ว่า การทดสอบโดยไวกิงไม่ได้ละเอียดซับซ้อนเพียงพอที่จะตรวจหารูปแบบสิ่งมีชีวิตเช่นนี้ ตัวการทดสอบเองยังอาจแม้กระทั่งฆ่าสิ่งมีชีวิต (ตามสมมติฐาน) เหล่านั้นไปเสียด้วยซ้ํา ปฏิบัติการทดสอบโดยยานส่วนลงจอด ฟีนิกซ์ แสดงให้ทราบว่าดินมีค่าพีเอชเป็นด่าง ประกอบด้วยแมกนีเซียม โซเดียม โพแทสเซียม และคลอไรด์ ลําพังสารอาหารในดินอาจสามารถเกื้อหนุนสิ่งมีชีวิตได้ แต่สิ่งมีชีวิตยังคงต้องได้รับการป้องกันจากแสงอัลตราไวโอเลตอย่างเข้ม การวิเคราะห์ล่าสุดเกี่ยวกับอุกกาบาตดาวอังคาร EETA79001 พบ ClO4- 0.6 ส่วนในล้านส่วน ClO3- 1.4 ส่วนในล้านส่วน และ NO3- 16 ส่วนในล้านส่วน เกือบทั้งหมดน่าจะมีที่มาจากดาวอังคารโดยตรง การมี ClO3- ชี้ว่าน่าจะมีสารประกอบออกซิเจน-คลอรีนที่สภาพออกซิไดซ์สูงชนิดอื่น อย่างเช่น ClO2- หรือ ClO ด้วย ทั้งสองถูกสร้างขึ้นโดยปฏิกิริยาออกซิเดชันของคลอรีนโดยรังสียูวี และการแตกสลาย ClO4- ด้วยรังสีเอกซ์ ด้วยเหตุนี้รูปแบบอินทรีย์หรือสิ่งมีชีวิตที่ทนทานและได้รับการป้องกันอย่างดี (ใต้พื้นผิว) เท่านั้นที่อาจอยู่รอดมาได้ นอกเหนือจากนี้ การวิเคราะห์ใหม่จากข้อมูลของห้องปฏิบัติการเคมีเปียกของยาน ฟีนิกซ์ แสดงให้เห็นว่า Ca(ClO4)2 ในดินตรงที่ยาน ฟีนิกซ์ อยู่ไม่ได้มีปฏิสัมพันธ์กับน้ําของเหลวไม่ว่าจะรูปแบบใด ๆ อาจเป็นระยะเวลายาวนานถึง 600 ล้านปี เพราะหากว่ามีน้ํา สาร Ca(ClO4)2 ซึ่งละลายได้ดีมากเมื่อได้สัมผัสกับน้ําของเหลวย่อมเปลี่ยนไปเกิดเฉพาะ CaSO4 ขึ้น ผลที่ได้จึงเป็นเครื่องบ่งบอกถึงการมีสภาพแวดล้อมแห้งแล้งอย่างสาหัสโดยมีน้ําเล็กน้อยหรือไม่มีเลยที่จะมาปฏิสัมพันธ์ด้วย นักวิทยาศาสตร์บางส่วนเสนอว่าเม็ดคาร์บอเนตเล็ก ๆ ที่พบในอุกกาบาตเอแอลเอช 84001 ซึ่งคาดว่ามาจากดาวอังคารนั้น อาจเป็นซากจุลชีพดึกดําบรรพ์ที่หลงเหลืออยู่บนดาวอังคารเมื่อก้อนอุกกาบาตระเบิดกระเด็นออกมาจากพื้นผิวดาวอังคารโดยการพุ่งชนของดาวตกเมื่อราว 15 ล้านปีก่อน ข้อเสนอดังกล่าวยังคงเป็นที่เคลือบแคลง และยังมีการเสนอว่ารูปแบบที่เห็นอาจมีต้นกําเนิดแบบอนินทรีย์ที่พิเศษออกไปก็ได้ การตรวจพบทั้งมีเทนและฟอร์มาลดีไฮด์ปริมาณเล็กน้อยโดยยานโคจรรอบดาวอังคารล้วนถูกนําไปอ้างเป็นหลักฐานสนับสนุนความเป็นไปได้ว่ามีสิ่งมีชีวิต เนื่องจากสารประกอบเคมีทั้งคู่จะแตกสลายไปอย่างรวดเร็วในบรรยากาศของดาวอังคาร ในอีกทางหนึ่ง สารเหล่านี้อาจมีการผลิตทดแทนโดยภูเขาไฟหรือกระบวนการทางธรณีวิทยาอื่น เช่น การสร้างเซอร์เพนทีน อุลกมณีซึ่งเกิดขึ้นภายหลังดาวตกพุ่งชนในกรณีของโลกนั้นสามารถเก็บร่องรอยของสิ่งมีชีวิตไว้ได้ มีรายงานการพบอุลกมณีบนพื้นผิวของหลุมอุกกาบาตบนดาวอังคาร ในทํานองเดียวกัน แก้วที่พบในหลุมอุกกาบาตบนดาวอังคารก็อาจเก็บรักษาร่องรองบางอย่างของสิ่งมีชีวิตไว้หากสถานที่นั้นเคยมีสิ่งมีชีวิตอยู่ ความสามารถอยู่อาศัยได้ ศูนย์การบินและอวกาศเยอรมันค้นพบว่าไลเคนของโลกสามารถอยู่รอดได้ในสภาพแวดล้อมดาวอังคารจําลอง ทําให้การมีอยู่ของสิ่งมีชีวิตบนดาวอังคารเป็นเรื่องน่าเชื่อถือมากยิ่งขึ้นตามที่นักวิจัย ทิลแมน สปอห์น รายงาน เงื่อนไขด้านอุณหภูมิ ความกดอากาศ แร่ธาตุ และแสงจําลองขึ้นโดยอาศัยข้อมูลจากยานสํารวจดาวอังคาร เครื่องมือตรวจวัดสภาพแวดล้อมหรือเรมส์ออกแบบมาเพื่อสืบค้นเบาะแสใหม่ ๆ เกี่ยวกับคุณลักษณะการหมุนเวียนทั่วไปบนดาวอังคาร ระบบสภาพอากาศในระดับเล็ก วัฏจักรอุทกวิทยาท้องถิ่น ศักยภาพในการทําลายล้างของรังสียูวี และความสามารถอยู่อาศัยได้ใต้พื้นผิวซึ่งวางอยู่บนปฏิสัมพันธ์ระหว่างพื้นดินกับชั้นบรรยากาศ เครื่องมือนี้เป็นส่วนหนึ่งของยาน คิวริออซิตี (ห้องปฏิบัติการวิทยาศาสตร์บนดาวอังคาร) ซึ่งลงจอดบนดาวอังคารเมื่อเดือนสิงหาคม ค.ศ. 2012 ที่ผ่านมา การสํารวจ นอกเหนือจากการสังเกตจากโลก ส่วนหนึ่งของข้อมูลใหม่ ๆ ของดาวอังคารได้มาจากยานสํารวจ 14 ลํา ที่ยังอยู่ในระหว่างการปฏิบัติภารกิจทั้งบนและโคจรเหนือดาวอังคาร (ข้อมูล ณ ปี 2021) ประกอบด้วย ยานในวงโคจรแปดลําได้แก่ 2001 มาร์สโอดิสซี, มาร์สเอ็กซ์เพรส (MEX), มาร์สรีคอนเนสเซนซ์ออร์บิเตอร์ (MRO), เมเว็น, มาร์สออร์บิเตอร์มิชชัน (MOM), ExoMars Trace Gas Orbiter (TGO), ยานโคจรเทียนเวิน-1 และ โฮป และยานสํารวจภาคพื้นอีกหกลํา ได้แก่ คิวริออซิตี, เพอร์ซิเวียรันซ์, อินเจนูอิตี, จู้หรง, อินไซต์แลนเดอร์ และ เทียนเวิน-1 แลนเดอร์มีการส่งยานอวกาศไร้คนบังคับหลายสิบลําทั้งที่โคจรรอบ ยานส่วนลงจอด และยานสํารวจภาคพื้นไปยังดาวอังคารโดยสหภาพโซเวียต สหรัฐอเมริกา ยุโรป และ อินเดีย เพื่อศึกษาสภาพพื้นผิวของดาว ภูมิอากาศ และธรณีวิทยา สาธารณะชนทั่วไปสามารถขอดูรูปภาพดาวอังคารได้ผ่านทางโปรแกรมไฮวิช ยานคิวริออซิตี จากภารกิจมาร์สไซแอนซ์แลบอราทอรีซึ่งส่งขึ้นสู่อวกาศเมื่อ 26 พฤศจิกายน 2011 และไปถึงดาวอังคารวันที่ 6 สิงหาคม 2012 ตามเวลาสากล มีขนาดใหญ่และล้ําหน้ามากยิ่งกว่ายานสํารวจภาคพื้นดาวอังคารรุ่นก่อน โดยสามารถเคลื่อนที่ด้วยอัตราเร็ว ต่อชั่วโมง การทดลองประกอบด้วยการใช้เลเซอร์ทดสอบตัวอย่างเพื่อหาองค์ประกอบทางเคมี สามารถประเมินสรุปหินต่าง ๆ ที่พบว่ามีองค์ประกอบอย่างไรได้ที่ระยะห่าง วันที่ 10 กุมภาพันธ์ 2013 ยานคิวริออซิตีได้มีการเก็บตัวอย่างหินส่วนลึกซึ่งถือเป็นการเจาะศึกษาตัวอย่างหินบนดาวเคราะห์ดวงอื่นเป็นครั้งแรกโดยการเจาะด้วยสว่านบนยาน วันที่ 24 กันยายน 2014 ยานมาร์สออร์บิเตอร์มิชชัน (มงคลยาน หรือ เอ็มโอเอ็ม) ซึ่งส่งขึ้นสู่อวกาศโดยองค์การวิจัยอวกาศอินเดียได้เข้าสู่วงโคจรดาวอังคาร โครงการเริ่มส่งยานจากโลกเมื่อ 5 พฤศจิกายน 2013 โดยมีเป้าหมายเพื่อศึกษาวิเคราะห์บรรยากาศและลักษณะภูมิประเทศของดาวอังคาร ยานมาร์สออร์บิเตอร์มิชชันใช้วงโคจรส่งเฮาห์แมนน์เพื่อหลุดออกจากอิทธิพลโน้มถ่วงของโลก และเหวี่ยงไปสู่เส้นทางยาวไกลเก้าเดือนสู่ดาวอังคาร ภารกิจนี้เป็นภารกิจเดินทางสู่ดาวเคราะห์อื่นโดยเอเชียที่ประสบความสําเร็จเป็นครั้งแรก องค์การอวกาศยุโรปโดยความร่วมมือกับรอสคอสมอสส่งเอ็กโซมาร์สเทรซแก๊สออร์บิเตอร์กับยานส่วนลงจอดสเกียปปาเรลลี เมื่อวันที่ 14 มีนาคม 2016 เทรซแก๊สออร์บิเตอร์เข้าวงโคจรของดาวอังคารได้สําเร็จเมื่อวันที่ 19 ตุลาคม 2016 ทว่า สเกียปปาเรลลี ชนระหว่างพยายามลงจอด ยานสํารวจภาคพื้นดิน อินไซต์ ของนาซาได้ลงจอดบนดาวอังคารเมื่อเดือนพฤษภาคม 2018 ร่วมกับคิวบ์แซตมาร์ซีโอ (Mars Cube One : MarCO) ซึ่งได้บินผ่านดาวอังคารและให้รีเลย์การวัดและส่งข้อมูลทางไกลสําหรับการลงจอด วันที่ 9 กุมภาพันธ์ 2021 ยานโคจรมาร์สโฮปของสหรัฐอาหรับเอมิเรตส์ ซึ่งส่งขึ้นสุ่อวกาศโดยองค์การอวกาศสหรัฐอาหรับเอมิเรตส์ได้เข้าสู่วงโคจรของดาวอังคารโครงการเริ่มส่งยานจากโลกเมื่อ 19 กรกฎาคม 2020 โดยมีเป้าหมายเพื่อทําการศึกษาบรรยากาศทั่วทั้งหมดของดาวอังคาร วันที่ 18 กุมภาพันธ์ 2021 ยานเพอร์เซเวียแรนส์จากภารกิจมาร์ส 2020 ซึ่งส่งขึ้นสู่อวกาศเมื่อ 30 กรกฎาคม 2020 ได้ทําการลงจอดบนดาวอังคาร โดยใช้ระบบ "ปั้นจั่นกลางอากาศ" หรือ "Sky Crane" ซึ่งเป็นระบบที่เคยใช้มาก่อนแล้วในการลงจอดยานคิวริออซิตี โดยในภารกิจนี้มีเป้าหมายเพื่อสํารวจร่องรอยของสิ่งมีชีวิตจําพวกจุลินทรีย์ รวมทั้งศึกษาลักษณะสภาพอากาศ สภาพทางธรณีวิทยา และเก็บตัวอย่างดินดาวอังคารเพื่อรอส่งกลับมาศึกษายังโลก นอกจากการเก็บข้อมูลทางวิทยาศาสตร์ นาซายังทดสอบอุปกรณ์อื่น ๆ ที่น่าสนใจ ได้แก่ เฮลิคอปเตอร์อินเจนูอิตี (Ingenuity Mars Helicopter) และเครื่อง MOXIE ที่ใช้ผลิตออกซิเจน เพื่อเตรียมความพร้อมสําหรับภารกิจต่อไป และนําไปสู่เป้าหมายที่จะนํามนุษย์ไปเหยียบดาวอังคารในอนาคต อนาคต องค์การอวกาศยุโรปจะปล่อยยานสํารวจเอ็กโซมาร์สและแพลตฟอร์มพื้นผิวในเดือนกรกฎาคม 2022 มีการเสนอแผนปฏิบัติการส่งมนุษย์สู่ดาวอังคารหลายต่อหลายครั้งตลอดคริสต์ศตวรรษที่ 20 จนย่างเข้าคริสต์ศตวรรษที่ 21 แต่ยังไม่มีแผนใดที่ดําเนินการจริงอย่างเร็วที่สุดก่อนคริสต์ทศวรรษ 2020 อีลอน มัสก์ ผู้ก่อตั้งสเปซเอ็กซ์ เสนอแผนในเดือนกันยายน 2016 อย่างมองโลกในแง่ดีว่าจะส่งนักท่องเที่ยวอวกาศไปดาวอังคารในปี 2024 โดยมีมูลค่าการพัฒนาที่ประเมินไว้ 10,000 ล้านดอลลาร์สหรัฐ ในเดือนตุลาคม 2016 ประธานาธิบดี บารัก โอบามา รื้อฟื้นนโยบายของสหรัฐในการมุ่งเป้าหมายส่งมนุษย์ไปดาวอังคารในคริสต์ทศวรรษ 2030 และใช้สถานีอวกาศนานาชาติเป็นที่พัฒนาเทคโนโลยีเพื่อการนี้ ดาราศาสตร์บนดาวอังคาร ด้วยการที่มีทั้งยานอวกาศในวงโคจร ยานส่วนลงจอด และยานสํารวจภาคพื้นมากมายหลายลํา ทําให้การศึกษาดาราศาสตร์จากดาวอังคารในปัจจุบันเป็นเรื่องที่เป็นไปได้ แม้ว่าดาวบริวารโฟบอสของดาวอังคารจะปรากฏให้เห็นด้วยขนาดเชิงมุมประมาณหนึ่งในสามของดวงจันทร์เต็มดวงที่มองเห็นจากโลก แต่สําหรับดาวบริวารดีมอสแล้วกลับปรากฏคล้ายกับดาวทั่วไปมากน้อยแล้วแต่กรณีและมองเห็นสว่างกว่าดาวศุกร์เมื่อมองจากโลกเพียงเล็กน้อย มีปรากฏการณ์หลายอย่างที่รู้จักกันบนโลกซึ่งสังเกตพบบนดาวอังคาร เช่น ดาวตก และออโรรา ปรากฏการณ์โลกเคลื่อนผ่านหน้าดวงอาทิตย์มองเห็นจากดาวอังคารจะเกิดขึ้นในวันที่ 10 พฤศจิกายน 2084 นอกจากนั้นยังมีการเคลื่อนผ่านโดยดาวพุธ การเคลื่อนผ่านโดยดาวศุกร์ ตลอดจนดาวบริวารโฟบอสและดีมอสซึ่งมีขนาดเชิงมุมค่อนข้างเล็กทําให้อย่างมากที่สุดเกิดเป็น "สุริยุปราคา" บางส่วนเมื่อดาวทั้งสองเคลื่อนผ่าน (ดู การเคลื่อนผ่านของดีมอสจากดาวอังคาร) วันที่ 19 ตุลาคม 2014 ดาวหางไซดิงสปริงผ่านเฉียดใกล้ดาวอังคารอย่างมาก จนโคม่าอาจครอบคลุมดาวอังคาร การชม เนื่องจากความเยื้องศูนย์กลางของวงโคจรดาวอังคาร เมื่อดาวอังคารอยู่ในตําแหน่งตรงข้ามกับดวงอาทิตย์จะมีความส่องสว่างปรากฏได้ตั้งแต่ −2.91 จนถึง −1.4 ความสว่างน้อยที่สุดของดาวอังคารคือ +1.6 เกิดขึ้นเมื่อดาวอยู่ด้านเดียวกันกับดวงอาทิตย์ ดาวอังคารมักปรากฏชัดว่ามีสีเหลือง สีส้ม หรือสีแดง แต่สีตามจริงของดาวอังคารนั้นใกล้เคียงกับสีของบัตเตอร์สกอตช์ สีแดงที่มองเห็นนั้นเป็นเพียงฝุ่นในบรรยากาศของดาวเคราะห์ ยานสํารวจภาคพื้นสปิริต ของนาซาได้ทําการถ่ายภาพภูมิทัศน์โคลนสีเขียวอมน้ําตาลร่วมกับหินสีน้ําเงินปนเทาและหย่อมทรายสีแดงจาง ๆ เอาไว้ ขณะที่อยู่ห่างออกไปจากโลกมากที่สุด จะมีระยะทางมากกว่าตอนที่อยู่ใกล้โลกมากที่สุดมากกว่าเจ็ดเท่า เมื่อถึงตําแหน่งที่ไม่เหมาะสมสําหรับการชม ดาวอังคารก็จะถูกบดบังโดยความเจิดจ้าของดวงอาทิตย์ได้เป็นเวลานานกว่าหนึ่งเดือน สําหรับเวลาที่เหมาะสมที่สุดในการชมเกิดขึ้นทุก ๆ ช่วง 15 ถึง 17 ปี และมักเกิดขึ้นระหว่างปลายเดือนกรกฎาคมถึงปลายเดือนกันยายน เป็นจุดที่สามารถมองเห็นรายละเอียดพื้นผิวดาวอังคารได้ค่อนข้างมากด้วยกล้องโทรทรรศน์ สําหรับส่วนที่สังเกตเห็นได้ง่ายแม้ว่าจะใช้กล้องกําลังขยายต่ําคือแผ่นน้ําแข็งขั้วดาว เมื่อดาวอังคารเข้ามายังตําแหน่งตรงข้ามดวงอาทิตย์ ก็จะเริ่มช่วงเวลาแห่งการเคลื่อนถอยหลัง หมายความว่าดาวอังคารจะมองเห็นเสมือนเคลื่อนที่ย้อนทางกลับหลังในลักษณะเป็นวงเมื่อเทียบดาวฤกษ์พื้นหลังต่าง ๆ ระยะเวลาของการเคลื่อนถอยหลังนี้ยาวได้จนถึงราว 72 วัน และดาวอังคารจะมีความสว่างเพิ่มขึ้นสูงสุดท่ามกลางการเคลื่อนที่ดังกล่าว การเข้าใกล้มากที่สุด สัมพัทธ์ ณ จุดที่เส้นลองจิจูดของดาวอังคารอยู่ในตําแหน่ง 180 องศาจากตําแหน่งของดวงอาทิตย์เมื่อโลกเป็นศูนย์กลางนั้นเรียกว่าตําแหน่งตรงข้าม ซึ่งเป็นเวลาที่ใกล้เคียงกับจุดที่เข้ามาใกล้โลกมากที่สุด เวลาการเกิดของตําแหน่งตรงข้าม สามารถห่างจากจุดเข้ามาใกล้โลกมากที่สุดได้มากถึง 8.5 วัน ระยะทางเข้าใกล้โลกมากที่สุดผันแปรได้ตั้งแต่ประมาณ 54 ถึง 103 ล้านกิโลเมตรขึ้นอยู่กับความรีของวงโคจรดาวเคราะห์ ซึ่งเป็นสาเหตุทําให้ขนาดเชิงมุมผันแปรแตกต่างกัน ดาวอังคารอยู่ในตําแหน่งตรงข้ามเมื่อวันที่ 8 เมษายน 2014 ด้วยระยะทางประมาณ 93 ล้านกิโลเมตร การเข้าสู่ตําแหน่งตรงข้ามครั้งถัดไปของดาวอังคารเกิดล่าสุดในวันที่ 22 พฤษภาคม 2016 ด้วยระยะทาง 76 ล้านกิโลเมตร ระยะเวลาเฉลี่ยระหว่างการเข้าสู่ตําแหน่งตรงข้ามของดาวอังคารแต่ละครั้งหรือคาบซินอดิกคือ 780 วัน โดยจํานวนวันที่เกิดจริงอาจยาวนานจาก 764 ถึง 812 วัน ค่าที่แน่นอนใกล้เคียงเวลาปัจจุบัน ดาวอังคารเข้าใกล้โลกมากที่สุดและมีความสว่างปรากฏสูงที่สุดในรอบเกือบ 60,000 ปี ด้วยระยะทาง (, ) และมีความส่องสว่างปรากฏ −2.88 เมื่อวันที่ 27 สิงหาคม 2003 เวลา 9:51:13 ตามเวลาสากล การเกิดครั้งนี้ห่างจากตําแหน่งตรงข้ามของดาวอังคารหนึ่งวัน และประมาณสามวันจากจุดใกล้ดวงอาทิตย์ที่สุด ทําให้มองเห็นจากโลกได้ง่ายเป็นพิเศษ การเข้าใกล้มากสุดก่อนหน้านี้คาดว่าเกิดขึ้นในวันที่ 12 กันยายน 57,617 ปีก่อนคริสต์ศักราช ครั้งต่อไปจะเกิดขึ้นในปี 2287 การเข้าใกล้เป็นประวัติการณ์นี้จัดว่าใกล้กว่าการเข้าใกล้มากที่สุดร่วมสมัยอื่นเพียงเล็กน้อย ตัวอย่างเช่น ระยะใกล้ที่สุดเมื่อ 22 สิงหาคม 1924 ที่ และระยะใกล้ที่สุดที่จะเกิดขึ้นเมื่อ 24 สิงหาคม 2208 ที่ ประวัติศาสตร์การสังเกต จุดที่โดดเด่นในประวัติศาสตร์การสังเกตดาวอังคารคือเมื่อดาวอังคารอยู่ในตําแหน่งตรงข้ามใกล้กับโลกและทําให้มองเห็นได้ง่ายที่สุดซึ่งเกิดขึ้นในทุกสองปี ที่เด่นชัดยิ่งขึ้นอีกคือการเข้าสู่ตําแหน่งตรงข้ามขณะอยู่ใกล้ดวงอาทิตย์ที่สุดของดาวอังคารซึ่งเกิดขึ้นทุก ๆ 15 ถึง 17 ปี นั่นหมายถึงการเข้าใกล้โลกมากยิ่งขึ้นด้วยจนทําให้เห็นความแตกต่างอย่างชัดเจน การสังเกตในยุคโบราณและยุคกลาง นักดาราศาสตร์อียิปต์โบราณบันทึกการดํารงอยู่ของดาวอังคารในฐานะวัตถุหนึ่งที่เคลื่อนผ่านท้องฟ้ายามราตรี และเมื่อ 1534 ปีก่อนคริสต์ศักราช พวกเขาก็คุ้นเคยดีแล้วกับการเคลื่อนถอยหลังของดาวเคราะห์ ในยุคจักรวรรดิบาบิโลเนียใหม่ นักดาราศาสตร์ชาวบาบิโลเนียบันทึกปูมตําแหน่งของดาวเคราะห์ต่าง ๆ ตลอดจนพฤติกรรมของดาวเคราะห์ที่สังเกตได้เอาไว้อย่างเป็นระบบและสม่ําเสมอ สําหรับดาวอังคาร พวกเขาทราบว่าดาวจะโคจรครบ 37 คาบซินอดิก หรือ 42 รอบจักรราศีในทุก ๆ 79 ปี พวกเขายังได้คิดค้นระเบียบวิธีทางคณิตศาสตร์ขึ้นมาเพื่อให้เกิดความคลาดเคลื่อนเพียงเล็กน้อยในการทํานายตําแหน่งของดาวเคราะห์ทั้งหลาย ในศตวรรษที่สี่ก่อนคริสต์ศักราช อาริสโตเติลตั้งข้อสังเกตว่าดาวอังคารได้หายไปเบื้องหลังดวงจันทร์ระหว่างการถูกบดบัง บ่งบอกว่าดาวอังคารนั้นต้องอยู่ห่างไกลออกไป ทอเลมี ชาวกรีกที่อาศัยในอะเล็กซานเดรีย พยายามแก้ไขปัญหาการเคลื่อนไหวในวงโคจรของดาวอังคาร แบบจําลองของทอเลมีและงานทางดาราศาสตร์ที่เขารวบรวมขึ้น ปรากฏต่อมาเป็นชุดหนังสือหลายเล่มรู้จักกันในชื่ออัลมาเจสต์ ซึ่งได้กลายมาเป็นตําราอันทรงอิทธิพลต่อดาราศาสตร์ตะวันตกตลอดสิบสี่ศตวรรษถัดมา งานนิพนธ์จากสมัยจีนโบราณยืนยันว่านักดาราศาสตร์ชาวจีนรู้จักดาวอังคารตั้งแต่ก่อนศตวรรษที่สี่ก่อนคริสต์ศักราช ในคริสต์ศตวรรษที่ห้า สุริยสิทธันต์ ตําราทางดาราศาสตร์อินเดีย มีการประมาณเส้นผ่าศูนย์กลางของดาวอังคารไว้ ในวัฒนธรรมเอเชียตะวันออก มักเรียกดาวอังคารตามประเพณีว่า "ดาวไฟ" () โดยวางอยู่บนหลักธาตุทั้งห้า ในช่วงคริสต์ศตวรรษที่สิบเจ็ด ทือโก ปราเออวัดพารัลแลกซ์ของดาวอังคารวันต่อวัน ซึ่งต่อมาโยฮันเนิส เค็พเพลอร์นําไปใช้คํานวณเบื้องต้นหาระยะทางสัมพัทธ์สู่ดาวเคราะห์ เมื่อกล้องโทรทรรศน์เป็นที่แพร่หลาย ได้มีการวัดค่าพารัลแลกซ์รายวันของดาวอังคารซ้ําอีกครั้งเนื่องในความพยายามที่จะหาระยะทางที่แม่นยําระหว่างโลกกับดวงอาทิตย์ โจวันนี โดเมนีโก กัสซีนีเป็นผู้ดําเนินการดังกล่าวเป็นบุคคลแรกในปี 1672 การวัดค่าพารัลแลกซ์ในช่วงแรก ๆ นั้นมีอุปสรรคสําคัญจากคุณภาพของตัวเครื่องมือเอง การสังเกตปรากฏการณ์ดาวศุกร์บดบังดาวอังคารเพียงครั้งเดียวเกิดขึ้นในวันที่ 13 ตุลาคม 1590 โดยมิคาเอล แมสต์ลินที่ไฮเดลแบร์ก ในปี 1610 กาลิเลโอ กาลิเลอีเป็นบุคคลแรกที่มองดูดาวอังคารผ่านกล้องโทรทรรศน์ บุคคลแรกที่วาดภาพดาวอังคารโดยแสดงลักษณะภูมิประเทศต่าง ๆ ด้วยคือนักดาราศาสตร์ชาวดัตช์ คริสตียาน เฮยเคินส์ "คลอง" ดาวอังคาร เมื่อถึงคริสต์ศตวรรษที่สิบเก้า กําลังขยายของกล้องโทรทรรศน์ได้เพิ่มมากขึ้นจนถึงระดับที่พอจําแนกแยกแยะรายละเอียดต่าง ๆ บนพื้นผิวได้ การเข้าสู่ตําแหน่งตรงข้ามใกล้ดวงอาทิตย์ที่สุดของดาวอังคารเมื่อวันที่ 5 กันยายน 1877 ปีนั้นเอง โจวานนี สเกียปปาเรลลี นักดาราศาสตร์ชาวอิตาลี ใช้กล้องโทรทรรศน์ขนาด 22 เซนติเมตรในมิลานสร้างแผนที่ดาวอังคารที่มีรายละเอียดปลีกย่อยขึ้นเป็นฉบับแรก แผนที่นี้มีเอกลักษณ์โดดเด่นด้วยภูมิประเทศที่เขาเรียกชื่อว่า คานาลี ซึ่งได้รับการเปิดเผยต่อมาในภายหลังว่าเป็นเพียงภาพลวงตา รอยเส้นตรงยืดยาวบนพื้นผิวดาวอังคารที่ถูกทึกทักเรียกว่าคานาลี เหล่านี้ โจวานนีได้ตั้งชื่อให้ตามอย่างชื่อแม่น้ําที่มีชื่อเสียงเป็นที่รู้จักบนโลก ศัพท์ที่เขาใช้มีความหมายว่า "ทางน้ํา" หรือ "ร่องน้ํา" ซึ่งนิยมแปลกันอย่างผิด ๆ ในภาษาอังกฤษว่า "คลอง" จากอิทธิพลของการสังเกตก่อนหน้า เพอร์ซิวัล โลเวลล์ นักตะวันออกศึกษาได้ตั้งหอดูดาวขึ้นโดยมีกล้องโทรทรรศน์ขนาด 30 และ 45 เซนติเมตร หอดูดาวนี้ได้ใช้ในการสํารวจดาวอังคารระหว่างโอกาสอันดีที่ผ่านมาในปี 1894 ตลอดจนการเข้าสู่ตําแหน่งตรงข้ามที่ดีลดหลั่นลงมาหลังจากนั้น เขาตีพิมพ์หนังสือหลายเล่มเรื่องดาวอังคารรวมไปถึงสิ่งมีชีวิตบนนั้นซึ่งส่งอิทธิพลอย่างใหญ่หลวงต่อสาธารณะ ยังมีการพบ คานาลี โดยนักดาราศาสตร์คนอื่น ๆ เช่น อองรี โฌเซฟ เพร์โรแตง และหลุยส์ ตอลลง ที่เมืองนิสโดยใช้หนึ่งในกล้องโทรทรรศน์ที่ใหญ่ที่สุดในเวลานั้น การเปลี่ยนแปลงตามฤดูกาลอันประกอบด้วยการถอยร่นของแผ่นขั้วดาวและการเกิดพื้นที่มืดในช่วงฤดูร้อนของดาวอังคาร เมื่อประจวบเข้ากับคลองมากมายจึงนําไปสู่การคาดเดาเกี่ยวกับสิ่งมีชีวิตบนดาวอังคาร และความเชื่อที่ยึดมั่นถือมั่นอย่างยาวนานว่าดาวอังคารมีผืนทะเลที่กว้างใหญ่กับพืชนานาพันธุ์ กล้องโทรทรรศน์ในขณะนั้นยังไม่มีกําลังขยายถึงขั้นที่สามารถให้หลักฐานยืนยันการคาดเดาใด ๆ ได้ เมื่อใช้กล้องโทรทรรศน์ขนาดใหญ่ขึ้นก็จะสังเกตเห็น คานาลี ตรงยาวที่ขนาดเล็กลง ระหว่างการสังเกตในปี 1909 โดยใช้กล้องโทรทรรศน์ขนาด 84 เซนติเมตร แฟลมมาริยงสังเกตพบรูปแบบที่ไม่เป็นระเบียบแต่ไม่เห็นคานาลี แม้กระทั่งบทความในคริสต์ทศวรรษ 1960 ยังมีการตีพิมพ์เรื่องชีววิทยาบนดาวอังคารโดยผลักไสคําอธิบายแนวทางอื่นออกไป คงไว้แต่ว่าสิ่งมีชีวิตบนนั้นนั่นเองเป็นเหตุของการเปลี่ยนตามฤดูกาลบนดาวอังคาร ภาวะการณ์โดยละเอียดทั้งเมแทบอลิซึมและวัฏจักรทางเคมีต่าง ๆ สําหรับระบบนิเวศที่ดําเนินได้จริงได้รับการตีพิมพ์ การเยือนโดยยานอวกาศ ครั้นยานอวกาศไปเยือนถึงดาวอังคารระหว่างปฏิบัติการมาริเนอร์ของนาซาในช่วงคริสต์ทศวรรษ 1960 และ 70 แนวคิดเดิม ๆ ก็พินาศไปแบบไม่มีชิ้นดี นอกจากนี้ผลการทดลองตรวจหาสิ่งมีชีวิตโดยยานไวกิงในระหว่างปฏิบัติภารกิจ ทําให้สมมติฐานดาวเคราะห์มรณะที่ไม่น่าอยู่อย่างยิ่งก็ได้มาเป็นที่ยอมรับอย่างแพร่หลาย ข้อมูลจากปฏิบัติการโดยยานมาริเนอร์ 9 และไวกิงได้นํามาใช้สร้างแผนที่ดาวอังคารที่ดียิ่งขึ้น และยิ่งดียิ่งขึ้นอย่างก้าวกระโดดด้วยปฏิบัติการโดยมาร์สโกลบอลเซอร์เวเยอร์ซึ่งส่งขึ้นในปี 1996 และดําเนินงานต่อเนื่องจนกระทั่งปลายปี 2006 ทําให้ได้แผนที่แสดงภูมิประเทศดาวอังคารที่ละเอียดลออครบถ้วนสมบูรณ์แม้กระทั่งสนามแม่เหล็กและแร่ธาตุบนพื้นผิวก็เป็นที่รับทราบ แผนที่เหล่านี้สามารถเข้าถึงได้ทางออนไลน์ ตัวอย่างเช่น กูเกิลมาร์ส สําหรับมาร์สรีคอนเนสเซนซ์ออร์บิเตอร์ และมาร์สเอ็กซ์เพรส ยังทําการสํารวจต่อเนื่องด้วยเครื่องไม้เครื่องมือใหม่ ๆ และช่วยสนับสนุนปฏิบัติการลงจอด นาซาได้เปิดให้เข้าใช้เครื่องมือทางออนไลน์คือ มาร์สเทร็ค ซึ่งให้ภาพปรากฏของดาวอังคารจากข้อมูลการสํารวจตลอด 50 ปี และ เอ็กซ์พีเรียนซ์คิวริออซิตี ซึ่งให้ภาพจําลองการท่องไปบนดาวอังคารแบบสามมิติพร้อมกับยานคิวริออซิตี. ในวัฒนธรรม ดาวอังคารทางสากลนิยมได้ชื่อตามเทพเจ้าแห่งสงครามของโรมัน ในต่างวัฒนธรรม ดาวอังคารเป็นตัวแทนของความเข้มแข็ง ความเป็นชาย และความเยาว์วัย มีสัญลักษณ์เป็นรูปวงกลมที่มีลูกศรชี้ออกมาจากด้านขวาบน ซึ่งยังใช้เป็นสัญลักษณ์แทนเพศชายอีกด้วย จากความล้มเหลวหลายต่อหลายครั้งของยานอากาศ-โครงการสํารวจดาวอังคาร เป็นผลให้กลุ่มวัฒนธรรมนอกกระแสนําไปเยาะเย้ยเสียดสีโดยกล่าวโทษตําหนิติเตียนว่าความล้มเหลวต่าง ๆ เป็นเพราะ "สามเหลี่ยมเบอร์มิวดา" ของโลก-ดาวอังคาร "คําสาปเทพอังคาร" หรือไม่ก็ "ผีปอบมหาดาราจักร" ที่ได้เขมือบเอายานสํารวจดาวอังคารไป "ชาวดาวอังคาร" ผู้ทรงปัญญา ความคิดตามสมัยนิยมที่ว่าดาวอังคารเต็มไปด้วยชาวดาวอังคารผู้ทรงปัญญาเฉลียวฉลาดลงหลักปักฐานอยู่อาศัย ได้ปะทุขึ้นในช่วงปลายคริสต์ศตวรรษที่ 19 การสังเกตพบ "คานาลี" ของสเกียปปาเรลลีเมื่อประสานเข้ากับหนังสือของเพอร์ซิวัล โลเวลล์ในประเด็นดังกล่าว ได้ผลักดันแนวคิดมาตรฐานเกี่ยวกับดาวอังคารว่าเป็นดาวเคราะห์ที่แห้งแล้ง หนาวเย็น ใกล้ดับสูญ ร่วมไปกับการมีอารยธรรมโบราณที่ก่อสร้างงานชลประทานมากมายเอาไว้ ด้วยหลายการสังเกตและถ้อยแถลงโดยบุคคลผู้มีความโดดเด่นในสังคมได้ทําให้เกิดสิ่งที่เรียกว่า "โรคคลั่งดาวอังคาร" ในปี ค.ศ. 1899 ขณะกําลังตรวจสอบคลื่นวิทยุในบรรยากาศด้วยเครื่องรับสัญญาณของเขาในห้องทดลองโคโลราโดสปริงส์ นิโคลา เทสลา นักประดิษฐ์ ได้สังเกตพบสัญญาณซ้ํา ๆ เขาสันนิษฐานในภายหลังว่าอาจเป็นการติดต่อสื่อสารทางวิทยุมาจากดาวเคราะห์ดวงอื่น ซึ่งเป็นไปได้ว่าคือดาวอังคาร บทสัมภาษณ์ในปี ค.ศ. 1901 เทสลากล่าวว่า: มันเป็นบางครั้งภายหลังจากความคิดที่ได้ผุดวาบขึ้นมาในใจของผม การรบกวนที่ผมสังเกตพบนั่นอาจเป็นได้ว่าคือการควบคุมทางปัญญา แม้ว่าผมจะไม่สามารถไขรหัสความหมายเหล่านั้นได้ มันเป็นไปไม่ได้เลยสําหรับผมที่จะคิดว่าสิ่งเหล่านั้นทั้งหมดเป็นเพียงอุบัติเหตุ ความรู้สึกที่ทวีขึ้นอย่างมั่นคงในตัวผมก็คือผมเป็นบุคคลแรกที่ได้ยินการปฏิสันถารของดาวเคราะห์หนึ่งสู่ดาวเคราะห์อื่น ทฤษฎีของเทสลาได้รับการสนับสนุนโดยลอร์ดเคลวิน ผู้ซึ่งไปเยือนสหรัฐอเมริกาในปี 1902 มีรายงานถึงคําพูดของเขาว่าเขาคิดว่าเทสลาจับสัญญาณของชาวดาวอังคารที่ส่งมายังสหรัฐอเมริกาไว้ได้ เคลวินปฏิเสธ "อย่างหนักแน่น" ในรายงานฉบับนี้ไม่นานก่อนการเดินทางออกจากอเมริกา เขากล่าวว่า "อะไรที่ผมพูดไปจริง ๆ ก็คือ ชนชาวดาวอังคาร ถ้าพวกเขามีอยู่ ก็ไม่ต้องสงสัยเลยว่าคงเห็นนิวยอร์ก เพราะไฟฟ้าจะเรืองแสงออกมาจนเห็นได้ชัด" ในบทความของนิวยอร์กไทมส์ ในปี 1901 เอ็ดเวิร์ด ชาลส์ พิกเคอริง ผู้อํานวยการหอดูดาววิทยาลัยฮาร์วาร์ดกล่าวว่า พวกเขาได้รับโทรเลขจากหอดูดาวโลเวลล์ในรัฐแอริโซนาที่ดูเหมือนจะยืนยันว่าดาวอังคารได้พยายามติดต่อสื่อสารกับโลก ในต้นเดือนธันวาคมปี 1900 เราได้รับโทรเลขจากหอดูดาวโลเวลล์ในแอริโซนาว่าเห็นลําของแสงฉายส่งออกจากดาวอังคาร (หอดูดาวโลเวลล์มีความชํานาญเป็นพิเศษเรื่องดาวอังคาร) เป็นเวลาเจ็ดสิบนาที ผมส่งต่อข้อเท็จจริงนี้ไปยังยุโรปและส่งสําเนาจัดรูปแบบใหม่อีกหลายชุดไปทั่วประเทศ ผู้สังเกตพบเป็นบุคคลที่ละเอียดถี่ถ้วน เชื่อถือได้ และเขาก็ไม่มีเหตุผลอะไรที่จะสงสัยว่าแสงนั่นมีอยู่จริง มันส่งมาจากจุดทางภูมิศาสตร์ที่รู้จักกันดีบนดาวอังคาร นั่นแหละคือทั้งหมด ตอนนี้เรื่องได้ไปทั่วโลกแล้ว ในยุโรปก็มีการกล่าวกันว่าฉันก็มีการติดต่อสื่อสารกับดาวอังคาร และเรื่องพิสดารเกินจริงสารพัดอย่างก็พุ่งพรวด ไม่ว่าแสงนั่นจะเป็นอะไร พวกเราไม่มีทางล่วงรู้ ไม่ว่านั่นจะทรงปัญญาหรือไม่ ใครก็ตอบไม่ได้ มันเป็นเรื่องที่อธิบายไม่ได้โดยแท้ ต่อมาภายหลังพิกเคอริงได้เสนอให้มีการก่อสร้างชุดกระจกเงาจํานวนมากในรัฐเท็กซัสโดยมุ่งหมายเพื่อส่งสัญญาณถึงชาวดาวอังคาร ในทศวรรษที่ผ่านมา แผนที่พื้นผิวดาวอังคารความละเอียดสูงได้สําเร็จสมบูรณ์โดยมาร์สโกลบอลเซอร์เวเยอร์ เปิดเผยให้เห็นว่าไม่มีสิ่งประดิษฐ์แปลกปลอมใด ๆ เลยที่แสดงว่ามีสิ่งมีชีวิตที่ "ทรงปัญญา" อยู่อาศัย แต่การนึกฝันในแบบวิทยาศาสตร์เทียมเกี่ยวกับสิ่งมีชีวิตทรงปัญญาบนดาวอังคารยังดําเนินต่อไปจากเหล่านักวิจารณ์ เช่น ริชาร์ด ซี. ฮอกแลนด์ การโต้แย้งเรื่อง คานาลี ดั้งเดิม การคาดฝันบางเรื่องวางอยู่บนลักษณะภูมิประเทศเล็ก ๆ ที่เห็นรายละเอียดไม่ชัดแต่นึกคิดเอาผ่านภาพที่ได้จากยานอวกาศ อย่างเช่น 'พีระมิด' และ 'ใบหน้าบนดาวอังคาร' นักดาราศาสตร์ดาวเคราะห์ คาร์ล เซแกน เขียนไว้ว่า ดาวอังคารกลายมาเป็นสมรภูมิแห่งเทพนิยายชนิดหนึ่งที่พวกเราชาวโลกได้ฉายออกมาซึ่งความหวังและความกลัว การพรรณนาเรื่องดาวอังคารในนิยายได้รับการกระตุ้นเสริมด้วยโทนสีแดงเร้าอารมณ์ ผนวกกับการคาดเดาตามแบบวิทยาศาสตร์ในสมัยคริสต์ศตวรรษที่สิบเก้าว่าภาวะการณ์ต่าง ๆ บนพื้นผิวดาวจะต้องเกื้อหนุนไม่เฉพาะชีวิตเท่านั้นแต่ยังเป็นสิ่งมีชีวิตทรงปัญญาอีกด้วย นําไปสู่การสร้างสรรค์งานในฐานบทดําเนินเรื่องของนิยายวิทยาศาสตร์จํานวนมาก หนึ่งในนั้นคือเรื่อง เดอะวอร์ออฟเดอะเวิลด์ส ของ เอช. จี. เวลส์ ซึ่งตีพิมพ์ในปี 1898 มีเนื้อหาว่าชาวดาวอังคารพยายามหลบหนีออกจากดาวเคราะห์ใกล้ตายของพวกเขาโดยการมารุกรานโลก ต่อมาภายหลังได้มีการทําเดอะวอร์ออฟเดอะเวิลด์ส ฉบับวิทยุในอเมริกา กระจายเสียงเมื่อวันที่ 30 ตุลาคม 1938 โดยออร์สัน เวลส์ซึ่งแสดงในรูปการรายงานข่าวแบบสด และเป็นที่ลือกระฉ่อนขึ้นมาทันทีเพราะไปทําให้สาธารณชนเกิดการตื่นตระหนกเมื่อผู้ฟังจํานวนมากเข้าใจผิดไปว่าสิ่งที่พวกเขาได้ยินเป็นเรื่องจริง งานที่มีอิทธิพลประกอบด้วย เดอะมาร์เชียนครอนิเคิลส์ ของ เรย์ แบรดบูรี ซึ่งมีเนื้อหาว่านักสํารวจมนุษย์ได้ทําลายอารยธรรมชาวดาวอังคารโดยบังเอิญ นิยายชุด บาร์ซูม ของเอ็ดการ์ ไรซ์ เบอร์โรห์ นวนิยายเรื่องเอาท์ออฟเดอะไซเลนต์แพลเน็ต ของซี. เอส. ลิวอิส ในปี 1938 และอีกหลายชิ้นงานของโรเบิร์ต เอ. ไฮน์ไลน์ก่อนหน้าช่วงกลางคริสต์ทศวรรษหกสิบ โจนาธาน สวิฟท์ได้มีการอ้างอิงถึงดวงจันทร์บริวารของดาวอังคารซึ่งเป็นเวลาก่อนหน้าการค้นพบจริงโดยเอเสฟ ฮอลล์กว่า 150 ปี โดยบรรยายรายละเอียดลักษณะวงโคจรของดาวเหล่านั้นได้ใกล้เคียงเป็นเหตุเป็นผลในบทที่ 19 ในนวนิยายของเขาเรื่อง กัลลิเวอร์แทรฟเวลส์มาร์วินเดอะมาร์เชียน เป็นตัวการ์ตูนลักษณะชาวดาวอังคารที่เฉลียวฉลาด เริ่มปรากฏในโทรทัศน์เมื่อปี 1948 ในฐานะตัวละครหนึ่งในการ์ตูนภาพเคลื่อนไหวเรื่องลูนีทูนส์ของวอร์เนอร์บราเธอร์ส และยังดําเนินต่อมาในฐานเป็นส่วนหนึ่งของวัฒนธรรมนิยมจนปัจจุบัน หลังจากยานอวกาศมาริเนอร์และไวกิงได้ส่งภาพดาวอังคารตามสภาพที่เป็นจริงมากมายกลับมา ว่าเป็นโลกที่แล้งร้าง ไร้ซึ่งชีวิตอย่างชัดแจ้ง และปราศจากคลองใด ๆ แนวคิดดั้งเดิมเกี่ยวกับดาวอังคารก็ถูกโละทิ้ง นํามาสู่สมัยนิยมแห่งเรื่องราวการสร้างนิคมอยู่อาศัยของมนุษย์บนดาวอังคารแบบสอดคล้องเที่ยงตรงตามจริง เรื่องที่เป็นที่รู้จักกันดีที่สุดเรื่องหนึ่งในลักษณะนี้คือ มาร์สไตรโลจี ของคิม สแตนลีย์ โรบินสัน อย่างไรก็ตาม การคาดเดาแบบวิทยาศาสตร์เทียมเกี่ยวกับใบหน้าบนดาวอังคารตลอดจนจุดลึกลับน่าพิศวงอื่น ๆ ซึ่งยานสํารวจอวกาศจับภาพได้ว่าเป็นร่องรอยของอารยธรรมโบราณ ยังเป็นแนวทางยอดนิยมในบันเทิงคดีแนววิทยาศาสตร์มาอย่างต่อเนื่อง โดยเฉพาะอย่างยิ่งในภาพยนตร์ ดาวบริวาร ดาวอังคารมีดาวบริวารค่อนข้างเล็กสองดวง ได้แก่ โฟบอส (เส้นผ่าศูนย์กลางประมาณ 22 กิโลเมตร) และ ดีมอส (เส้นผ่าศูนย์กลางประมาณ 12 กิโลเมตร) โดยมีวงโคจรใกล้กับดาวเคราะห์แม่ ทฤษฎีที่อธิบายว่าทั้งคู่เป็นดาวเคราะห์น้อยที่ถูกจับเอาไว้เป็นที่นิยมมายาวนาน แต่สําหรับกําเนิดที่มานั้นยังคลุมเครือ ดาวบริวารทั้งสองถูกค้นพบในปี 1877 โดยเอเสฟ ฮอลล์ ตั้งชื่อตามโฟบอส (ตระหนก/กลัว) และดีมอส (สยอง/น่าขนลุก) ซึ่งเป็นเทพในตํานานกรีก ร่วมไปกับเทพแอรีส เทพเจ้าแห่งสงครามบิดาของพวกเขา ชื่อดาวอังคารว่า "มาร์ส" นั้นคือชื่อเทพแอรีสตามแบบโรมัน ในกรีกปัจจุบัน ดาวอังคารยังคงใช้ชื่อตามอย่างโบราณว่า Ares (Aris: Άρης'') จากพื้นผิวดาวอังคาร การเคลื่อนที่ของโฟบอสและดีมอสจะปรากฏให้เห็นแตกต่างออกไปจากดวงจันทร์ โฟบอสจะขึ้นทางทิศตะวันตก ตกทางทิศตะวันออก และกลับมาขึ้นอีกครั้งในเวลาเพียง 11 ชั่วโมง ส่วนดีมอสซึ่งอยู่นอกวงโคจรพ้องคาบพอดี ระยะคาบการโคจรของดาวจึงไม่ตรงพอดีกับคาบการหมุนรอบตัวเองของดาวเคราะห์แม่ ดาวจะไม่ลอยค้างฟ้าในตําแหน่งเดิมแต่จะขึ้นตามปกติทางทิศตะวันออกอย่างช้า ๆ แม้ดีมอสจะมีคาบการโคจรราว 30 ชั่วโมง แต่ใช้เวลาถึง 2.7 วันระหว่างการขึ้นจนตกลับฟ้าไปสําหรับผู้สังเกตที่ศูนย์สูตร ซึ่งก็จะลับไปอย่างช้า ๆ คล้อยหลังการหมุนรอบตัวเองของดาวอังคาร เนื่องจากวงโคจรของโฟบอสต่ํากว่าระดับความสูงพ้องคาบ แรงไทดัลจากดาวอังคารจึงดึงวงโคจรของดาวให้ต่ําลงไปเรื่อย ๆ ทีละน้อย อีกประมาณ 50 ล้านปีข้างหน้า เป็นไปได้ว่าโฟบอสอาจพุ่งเข้าชนกับดาวอังคารหรือไม่ก็แตกสลายออกกลายเป็นโครงสร้างวงแหวนรอบดาวเคราะห์ กําเนิดของดาวบริวารทั้งสองนั้นยังไม่เป็นที่เข้าใจดีนัก การมีอัตราส่วนสะท้อนต่ําและมีองค์ประกอบแบบหินคอนไดรต์กลุ่มคาร์บอเนเชียสทําให้มีความคล้ายคลึงกับดาวเคราะห์น้อยซึ่งช่วยสนับสนุนทฤษฎีการจับยึด วงโคจรที่ไม่เสถียรของโฟบอสเหมือนจะชี้ให้เห็นว่าเป็นการจับเอาไว้ที่ค่อนข้างใหม่ แต่ทั้งคู่มีวงโคจรที่กลมใกล้กับศูนย์สูตรซึ่งจัดว่าไม่ปกติสําหรับวัตถุที่ถูกจับไว้ได้และยังต้องการพลวัตการยึดจับที่สลับซับซ้อน การจับตัวพอกพูนขึ้นตั้งแต่ช่วงต้นของประวัติศาสตร์ดาวอังคารยังเป็นกรณีที่ถือว่าเป็นไปได้ ถ้าหากว่าจะไม่นับรวมลักษณะองค์ประกอบของทั้งคู่ที่คล้ายคลึงกับดาวเคราะห์น้อยมากกว่าที่จะเหมือนกับดาวอังคารซึ่งยังต้องรอการยืนยัน ความเป็นไปได้ในรูปแบบที่สามคือการมีวัตถุที่สามเข้ามาเกี่ยวข้องหรือเป็นชนิดหนึ่งของการแตกกระจายออกมาจากการพุ่งชน หลักฐานหลายประการที่ได้มาค่อนข้างใหม่พบว่าโครงสร้างภายในของโฟบอสมีความพรุนสูง และชี้ว่าองค์ประกอบภายในส่วนใหญ่เป็นฟิลโลซิลิเกตและแร่ธาตุอื่น ๆ ที่ทราบว่ามีบนดาวอังคาร ทําให้ประเด็นการกําเนิดของโฟบอสว่ามาจากเศษวัตถุที่กระจายออกมาภายหลังการถูกพุ่งชนของดาวอังคารแล้วได้มารวมกันในวงโคจรรอบดาวแม่นั้นน่าเชื่อถือมากขึ้น คล้ายกันกับทฤษฎีกระแสหลักเรื่องการกําเนิดดวงจันทร์ของโลก อย่างไรก็ตาม ค่าสเปกตรัมของแสงที่มองเห็นได้ถึงช่วงใกล้อินฟราเรด (VNIR) ของดาวบริวารทั้งสองของดาวอังคารมีความคล้ายคลึงกับที่วัดได้จากแถบดาวเคราะห์น้อยด้านนอก และมีรายงานว่าสเปกตรัมรังสีอินฟราเรดของโฟบอสไม่สอดคล้องกับคอนไดรต์ไม่ว่าจะกลุ่มใด ดาวอังคารอาจจะมีดาวบริวารอื่นนอกเหนือจากนี้แต่มีขนาดเล็กด้วยเส้นผ่าศูนย์กลางราว 50 ถึง 100 เมตร และคาดว่ามีวงแหวนฝุ่นอยู่ระหว่างโฟบอสกับดีมอส ดูเพิ่ม การตั้งนิคมบนดาวอังคาร องค์ประกอบของดาวอังคาร ปฏิทินแดเรียน—ระบบรักษาเวลา ธรณีพลศาสตร์ดาวอังคาร ธรณีวิทยาดาวอังคาร สิ่งมีชีวิตต่างดาว การสํารวจดาวอังคาร รายชื่อแผนที่สี่มุมดาวอังคาร รายชื่อหินบนดาวอังคาร การไหลตามฤดูกาลของน้ําบนดาวอังคาร การทําดาวอังคารให้คล้ายโลก น้ําบนดาวอังคาร ฮิโนะ เร หมายเหตุ อ้างอิง นาซายืนยันการค้นพบน้ําที่เป็นของเหลวไหลบนพื้นผิวดาวอังคาร . สถาบันวิจัยดาราศาสตร์แห่งชาติ(องค์การมหาชน).สืบค้นเมื่อ 22 มิถุนายน 2562. แหล่งข้อมูลอื่น Mars Exploration Program at NASA.gov On Mars: Exploration of the Red Planet 1958–1978 (1984) by the NASA History Office Google Mars, interactive maps of the planet Geody Mars, mapping site that supports NASA World Wind, Celestia, and other applications Mars Society, an international organization dedicated to the study, exploration, and settlement of Mars Images Mars images by NASA's Planetary Photojournal Mars images by NASA's Mars Exploration Program Mars images by Malin Space Science Systems HiRISE image catalog by the University of Arizona Anaglyphs from the Mars Rovers by Dual Moments 4 billion pixel panoramic view of Gale Crater at Wired.com (March 2013) Panoramic views of Mars (Curiosity rover 1 and Curiosity rover 2) Videos Rotating color globe of Mars by the National Oceanic and Atmospheric Administration Rotating geological globe of Mars by the United States Geological Survey by The Science Channel (2012, 4:31) Flight Into Mariner Valley by Arizona State University Cartographic resources Mars nomenclature and quadrangle maps with feature names by the United States Geological Survey Geological map of Mars by the United States Geological Survey Viking orbiter photomap by Eötvös Loránd University Mars Global Surveyor topographical map by Eötvös Loránd University ดาวเคราะห์ในระบบสุริยะ ดาวเคราะห์ ดาวเคราะห์หิน


ต้องการดพิ่มจุดที่ 2 (1)


source: wikipedia

text: เยาวภา บุรพลชัย (เกิด: 6 กันยายน พ.ศ. 2527) นักกีฬาเทควันโดหญิงทีมชาติไทย เจ้าของเหรียญทองแดงการแข่งขันกีฬาโอลิมปิก 2004 ณ กรุงเอเธนส์ ประเทศกรีซ จากการแข่งขันในรุ่น 47-51 กิโลกรัม ที่ต่อมาเยาวภาได้เปลี่ยนกีฬาอาชีพไปเป็นกีฬาฟันดาบสากล ประวัติ เยาวภา บุรพลชัย เกิดเมื่อวันที่ 6 กันยายน พ.ศ. 2527 เป็นบุตรีของร้อยตรีธํารง กับสมศรี บุรพลชัย มีน้องชายหนึ่งคน คือ พระประกิต ฐานชโย หรือ ประกิต บุรพลชัย (ชื่อเล่น: ปอนด์; 10 เมษายน พ.ศ. 2534—16 มกราคม พ.ศ. 2558) อดีตนักกีฬาเทควันโดและฟันดาบ พระประกิตมรณภาพขณะสรงน้ําเนื่องจากสูดแก๊สคาร์บอนที่รั่วออกมาจากเครื่องทําน้ําอุ่น ส่งผลให้สมองขาดอ็อกซิเจน เริ่มเล่นเทควันโดครั้งแรก ตั้งแต่อายุ 15 ปี ขณะศึกษาอยู่ชั้นมัธยมศึกษาปีที่ 3 โดยมี อาจารย์ครรชิต อมรภักดี เป็นผู้ฝึกสอนคนแรก และชเว ย็อง-ช็อก เป็นผู้ฝึกสอนในระดับทีมชาติไทย แต่ในปี พ.ศ. 2551 ก็ประกาศเลิกเล่นเทควันโด เนื่องจากมีอาการบาดเจ็บที่ข้อเท้า จนต้องพักรักษาตัวเป็นเวลานาน ส่วนการเป็นโค้ชให้กับทีมชาติไทยหรือไม่ เป็นเรื่องของอนาคต แต่ขอศึกษาในระดับปริญญาตรีก่อน นอกจากนี้เยาวภายังสามารถใช้ภาษาได้ถึง 4 ชาติ คือ ภาษาไทย (ภาษาแม่) ภาษาอังกฤษ ภาษาญี่ปุ่น และภาษาเกาหลี เยาวภา สมรสกับเกรียงไกร เพิ่มทวี ซึ่งมีอาชีพเป็นมัคคุเทศก์ปัจจุบันมีบุตรด้วยกัน 4 คน ชาย2 หญิง2 การศึกษา จบการศึกษาชั้นอนุบาลปีที่ 1 จากโรงเรียนขจรโรจน์วิทยา จบการศึกษาชั้นอนุบาลปีที่ 2 - ประถมศึกษาปีที่ 4 จากโรงเรียนเมืองทองนิเวศน์ จบการศึกษาชั้นประถมศึกษาที่ 6 ที่ โรงเรียนวัดเวฬุวนาราม จบการศึกษาชั้นมัธยมศึกษา (มัธยมปลาย สายศิลป์-ภาษา) จากโรงเรียนสวนกุหลาบวิทยาลัย นนทบุรี รุ่นที่20 อําเภอปากเกร็ด จังหวัดนนทบุรี จบการศึกษาระดับปริญญาตรีที่คณะมนุษยศาสตร์ มหาวิทยาลัยหอการค้าไทย สาขาวิชาภาษาอังกฤษเพื่อการสื่อสารธุรกิจ (เกียรตินิยมอันดับหนึ่ง) เคยศึกษาที่ คณะศิลปศาสตร์ มหาวิทยาลัยธรรมศาสตร์ สาขาวิชาประวัตืศาสตร์ เคยศึกษาที่ คณะศิลปศาสตร์ มหาวิทยาลัยอัสสัมชัญ สาขาวิชาภาษาอังกฤษ ผลงาน เมื่อปี พ.ศ. 2542 ลงแข่งขันรายการ Pro Junior ที่โรงแรมแอมบาสซาเดอร์ เป็นรายการแรก ได้รับรางวัลชนะเลิศ หลังจากนั้น มีผลงานสําคัญที่ได้รับรางวัลดังนี้ เหรียญเงิน เอเชียนเกมส์ 2002 ที่ปูซาน เกาหลีใต้ พ.ศ. 2545 เหรียญทองแดง กีฬามหาวิทยาลัยโลก ที่แทกู เกาหลีใต้ พ.ศ. 2546 เหรียญทองแดง ชิงแชมป์โลก ที่เยอรมนี พ.ศ. 2546 เหรียญทอง ซีเกมส์ 2003 ที่เวียดนาม พ.ศ. 2546 เหรียญทองแดง โอลิมปิก ที่กรีซ พ.ศ. 2547 เหรียญเงิน กีฬามหาวิทยาลัยโลก ที่ตุรกี พ.ศ. 2548 เหรียญทอง ชิงแชมป์เอเชีย ที่ไทย พ.ศ. 2549 เหรียญทอง World cup ที่ไทย พ.ศ. 2549 ผู้จัดรายการ ปี พ.ศ. 2565 ศึกมวยกรงแปดเหลี่ยม "เดอะ ไรส์ ออฟ เดอะ เลเจนด์" วันเสาร์ เดือนละหนึ่งครั้ง (/YouTube:Legend Fighting Championship, Facebook:Legend Fighting Championships Thailand) (2 เมษายน 2565-) ผลงานพิธีกร โทรทัศน์ ปี พ.ศ. 25 (/ช่อง) ออนไลน์ ปี พ.ศ. 2565 ศึกมวยกรงแปดเหลี่ยม "เดอะ ไรส์ ออฟ เดอะ เลเจนด์" วันเสาร์ เดือนละหนึ่งครั้ง (/YouTube:Legend Fighting Championship, Facebook:Legend Fighting Championships Thailand) (2 เมษายน 2565-) ร่วมกับ แม้ทธิว พอล ดีน, สุวัฒน์ กลิ่นเกษร การเมือง เยาวภาเข้าสู่งานการเมืองโดยการสมัครเข้าเป็นสมาชิกพรรคชาติพัฒนาเพื่อแผ่นดิน และลงเป็นผู้สมัครสมาชิกสภาผู้แทนราษฎรในการเลือกตั้งปี พ.ศ. 2554 ในพื้นที่กรุงเทพมหานคร แต่ไม่ได้รับการเลือกตั้ง เยาวภาลงสมัครเป็นสมาชิกสภาผู้แทนราษฏรในการเลือกตั้งปี พ.ศ. 2562 ในพื้นที่กรุงเทพมหานคร เขต 28 ในนามพรรคชาติพัฒนา แต่ไม่ได้รับการเลือกตั้ง เครื่องราชอิสริยาภรณ์ อ้างอิง แหล่งข้อมูลอื่น ชาวไทยเชื้อสายจีน นักเทควันโดหญิงชาวไทย นักกีฬาทีมชาติไทย นักเทควันโดในโอลิมปิกฤดูร้อน 2004 นักกีฬาไทยที่ได้เหรียญทองแดงโอลิมปิก นักกีฬาเหรียญเงินเอเชียนเกมส์ชาวไทย นักกีฬาเหรียญทองซีเกมส์ชาวไทย นักฟันดาบสากลหญิงชาวไทย บุคคลจากโรงเรียนสวนกุหลาบวิทยาลัย นนทบุรี บุคคลจากคณะมนุษยศาสตร์ มหาวิทยาลัยหอการค้าไทย ผู้ประกาศข่าวช่อง 3 นักการเมืองสตรีชาวไทย พรรคชาติพัฒนา (พ.ศ. 2550) พิธีกรชาวไทย นักธุรกิจชาวไทย นักธุรกิจชาวไทยเชื้อสายจีน ยูทูบเบอร์ชาวไทย ผู้ได้รับเครื่องราชอิสริยาภรณ์ ต.ภ.


ชีวิตที่ไม่ธรรมดา ของหมอผ่าตัดระดับโลก นายแพทย์ วีระพันธ์ ควรทรงธรรม เรื่อง ปารัณ เจียมจิตต์ตรง ภาพ อิทธิศักดิ์ บุญปราศภัย สไตลิสต์ RHOY ในหนึ่งชีวิตมักมีเรื่องราวเกิดขึ้นมากมายเสมอ เฉกเช่นชีวิตที่ไม่ธรรมดาของ ‘นพ. วีระพันธ์ ควรทรงธรรม’ ที่สามารถนําไปสร้างภาพยนตร์ได้หลายแนว ทั้งแอ็คชั่น โรแมนติกดราม่า จนถึงภาพยนตร์สร้างเสริมแรงบันดาลใจ หากคัดบทย่อ คุณหมอวีระพันธ์เกิดในครอบครัวที่มีฐานะดี เป็นหมอผ่าตัดสมองมากฝีมือ ก่อนจะป่วยด้วยโรคกระดูกสันหลัง ทําให้เจ้าตัวตัดสินใจเอาจริงเอาจังกับการเป็นหมอผ่าตัดกระดูกสันหลัง ที่ต่อมา วงการแพทย์ยกย่องว่า ฝีมือของเขาอยู่ในอันดับต้นๆของโลก คุณหมอวีระพันธ์ยังมีโอกาสตามเสด็จสมเด็จพระนางเจ้าฯ พระบรมราชินีนาถ ไปรักษาชาวบ้าน ไม่นับชีวิตส่วนตัวที่เขาเอ่ยปากว่า สุดโต่งทุกเรื่อง โดยเฉพาะชีวิตโสดที่คุ้มค่า ก่อนจะพบรักกับภรรยาสุดสวย แต่พรหมลิขิตก็ไม่ได้จัดสรรเส้นทางง่ายๆ มาให้ เมื่อภรรยาของคุณหมอต้องแท้งถึง 3 ครั้ง เด็กหลายคนมักวาดฝันว่า โตขึ้นจะใส่ชุดกาวน์รักษาคนไข้ คุณหมอเป็นหนึ่งในนั้นไหมครับ ไม่เลยครับ (ยิ้ม) ความจริงผมอยากเป็นวิศวกร ตอนเอ็นทรานซ์เลือกคณะวิศวะฯ ไว้ 5 อันดับ แต่ต้องเลือกแพทย์รามาฯ ไว้เป็นอันดับหนึ่ง ตามคําขอของคุณพ่อ ซึ่งผมคิดว่า คงสอบไม่ติด ที่สําคัญตอนสอบวิชาชีวะ ผมกาข้อสอบมั่วโดยไม่อ่านคําถาม ผลคือได้ชีวะ 16 คะแนน แต่ 5 วิชา ที่เหลือ ผมได้ 390 คะแนน ซึ่งผ่านเกณฑ์ของแพทย์รามาฯแล้ว ในที่สุด จึงกลายเป็นนักศึกษาแพทย์แบบจับพลัดจับผลู ตอนนั้นเครียดมาก คิดจะเอ็นทรานซ์ใหม่ แต่พอดีคุณตาไม่สบาย ท่านเปรยว่า ดีจัง มีหลานเรียนหมอ จะได้ฝากผีฝากไข้ ผมเห็นความดีใจของคนในครอบครัวจึงเปลี่ยนใจ และพอได้เข้ามาเรียนคณะแพทย์ก็กลายเป็นว่า ชอบมาก


source: fineweb

text: เพื่อนๆคิดว่าจะยอมจ่ายเงินเท่าไรเพื่อจะซื้อน้องหมาสักตัว? 2,500 บาท สําหรับสุนัขชิสุ หรือ 10,000 บาท สําหรับน้องหมาเฟรนซ์บลูด๊อกสักตัว แค่นี้เราก็คิดว่ามันราคาสูงแล้ว แต่สําหรับอุตสาหกรรมถ่านหินในประเทศจีนแห่งหนึ่ง ยอมจ่ายเงินมากถึง $1,500,000 US Dollar หรือประมาณ 45 ล้านบาท!! ในการซื้อสุนัขที่แพงที่สุดในโลก น้ําหนัก 180 ปอนด์ อายุ 11 เดือน ซึ่งน้องหมาที่แพงที่สุดในโลกตัวนี้ มีชื่อว่า “ฮงดง” (Hong Dong) (แปลว่า “การกระจายที่ยิ่งใหญ่”) เจ้าสุนัข Hong Dong เป็นสุนัขสายพันธ์ Tibetan Mastiffs สีแดง(เหมือนน้ําตาลส้มมากกว่า) ซึ่งสายพันธ์นี้เป็นสุนัขสายพันธุ์ที่ขึ้นชื่อยู่แล้วในเรื่องหายากในหมู่สุนัข และยังเป็นที่ยอมกันในโลกว่าเป็นสุนัขที่เก่าแก่ที่สุดในโลกด้วย สุนัขที่แพงที่สุดในโลก 2012 Tibetan Mastiffs มักมีส่วนสําคัญในการเป็นส่วนหนึ่งของประวัติศาสตร์ของทิเบตเสมอมา สุนัขพันธ์นี้มักจะพบว่าถูกจารึกเอาไว้ในประวัติศาสตร์ทั้งที่วัด และสถานที่สําคัญต่างๆของชาวทิเบต เพราะพวกเขาเชื่อว่าสุนัขพันธ์ Tibetan Mastiffs นี้เป็นสุนัขที่มีความศักดิ์สิทธิ์ เกิดจากการรวบรวมดวงจิต และวิญญาณของเหล่าพระสงฆ์และแม่ชีที่ไม่สามารถกลับชาติมาเกิดได้ หรือไม่สามารถไปสู่ดินแดนแห่งสรวงสวรรค์ได้ ยังมีความเชื่ออีกว่าสุนัขที่แพงที่สุดในโลกพันธ์ Tibetan Mastiffs นี้ยังให้พรต่อเจ้าของของพวกมันด้วย โดยจะช่วยให้สุขภาพแข็งแรงสมบูรณ์ ปลอดจากโลกภัยไข้เจ็บต่างๆได้ สุนัขที่แพงที่สุดในโลก ย้อนกลับมาสู่น้องหมาแสนแพง เจ้า Hong Dong ซึ่งนอกจากจะเป็นพันธ์ Tibetan Mastiffs ที่พบได้ยากยิ่งแล้ว จุดเด่นของมันนั้นยังเป็นสีแดงอีกด้วย ซึ่งชาวจีนถือว่าสีแดงเป็นสีนําโชค คุณเหลา(Lou) ซึ่งเป็นนักเพาะพันธ์สุนัขจากเมืองจีนได้พูดถึงเจ้า Hong Dong ว่ามันเป็นชิ้นงานที่สมบูรณ์แบบ เขาอธิบายว่ายีนสุนัขที่เหนือกว่าของ Hong Dong จะทําให้มันเป็นสุนัขสายพันธุ์มหัศจรรย์เลยทีเดียว คุณเหลาและทีมของเขาได้รับเงินสนับสนุนจํานวนมาก เพื่อผสมพันธุ์สุนัขใหม่ๆ โดยมีต้นแบบมาจากเจ้า Hong Dong คุณเหลายังได้กล่าวกับผู้สื่อข่าวว่า แม้ว่าทุกวันนี้ราคาสุนัขพันธ์ดีๆจะมีราคาสูงมากขึ้นตามความต้องการ แต่ประสบการณ์ที่ผ่านมาสิบปีของคุณเหลาที่ผ่านมาไม่ช่วยให้เขาหายตกใจกับราคาของเจ้า Hong Dong สุนัขที่แพงสุดในโลกตัวนี้ได้เลย หมาที่แพงที่สุดในโลก Tibetan Mastiffs ถูกเปรียบเป็นเสมือนทรัพย์สมบัติในประเทศทิเบต แต่เมื่อเร็ว ๆ มันได้กลายเป็นสัญลักษณ์ที่แสดงถึงฐานะ ความมั่งคั่ง มาแทนที่เพชร แก้วแหวนเงินทอง หรือแม้แต่รถราคาแพงๆ เป็นวิธีการใหม่ในการแสดงถึงความมั่งคั่งของบรรดาเศรษฐี ในประวัติศาสตร์เองก็ยังมีการกล่าวถึงผู้ที่เคยเป็นเจ้าของสุนัขพันธ์นี้ ทั้งราชินี Queen Victoria, กษัตริย์ King George IV, และเจงกีสข่าน รวมไปถึงบางตํานานยังกล่าวว่าพระสัมมาสัมพุทธยังเคยเลี้ยงสุนัขพันธ์นี้ด้วย หมาที่แพงที่สุดในโลก 2009 ก่อนหน้าที่เจ้า Hong Dong จะเป็นน้องหมาที่แพงที่สุดในโลก สุนัขแพงที่สุดในโลกก่อนหน้าเจ้า Hong Dong เคยเป็นของน้องหมาชื่อ Yangtze River Number Two (แม่น้ําแยงซีหมายเลขสอง) ตอนที่ได้รับรางวัลในปี 2009 นั้น สุนัขตัวนี้มีอายุได้18 เดือน สุนัขตัวนี้ถูกขายไปในราคา $ 582,000 (15 ล้านบาท) Yangtze River Number Two มาถึงในบ้านเกิดใหม่ของมันโดยมีคาราวานรถลีมูซีนถึง 30 คันในขบวน และได้รับการต้อนรับโดยคนรักสุนัขในประเทศที่น้ําบ้านสีแดงมารอต้อนรับมัน


text: ดาวหาง ดาวหาง (Comets) ดาวหางประกอบด้วยฝุ่นและน้ําแข็งสกปรก เมื่อโคจรเข้าใกล้ดวงอาทิตย์ น้ําแข็งจะระเหิดกลายเป็นหางก๊าซและหางฝุ่นให้เราเห็นเป็นทางยาว ดาวหางที่มีคาบการโคจรสั้นก็จะวนเวียนอยู่ภายในระบบสุริยะ แต่ดาวหางส่วนใหญ่จะมาจากบริเวณขอบนอกของระบบสุริยะที่เรียกว่า แถบไคเปอร์ (Kuiper Belt) ที่เป็นบริเวณตั้งแต่วงโคจรของดาวพลูโตออกไปเป็นระยะทาง 500 AU จากดวงอาทิตย์ และดงดาวหางของออร์ต (Oort Cloud) ที่อยู่ถัดจากแถบไคเปอร์ออกไปถึง 50,000 AU จากดวงอาทิตย์ โครงสร้างของดาวหางและการเกิดหาง เมื่อดาวหางอยู่ที่บริเวณขอบนอกระบบสุริยะ จะเป็นเพียงก้อนน้ําแข็งสกปรกที่ไม่มีหาง นิวเคลียส (Nucleus) ประกอบไปด้วยน้ําแข็ง คาร์บอนไดออกไซด์ มีเทน แอมโมเนีย และมีเปลือกแข็งที่มีเศษฝุ่นปะปนอยู่กับน้ําแข็ง เมื่อโคจรเข้าใกล้ดวงอาทิตย์น้ําแข็งเหล่านี้จะระเหิดกลายเป็นก๊าซ โดยเฉพาะบริเวณที่รับแสงอาทิตย์จะมีการประทุของก๊าซอย่างรุนแรง ปรากฏอยู่ล้อมรอบนิวเคลียสเรียกว่า โคมา (Coma) ก๊าซเหล่านี้จะถูกลมสุริยะพัดออกไปเป็นทางยาวในทิศทางตรงกันข้ามกับดวงอาทิตย์กลายเป็นหางก๊าซ (Gas tail) ปรากฏให้เห็น แสงสีต่างๆ ที่ปรากฏเกิดจากโมเลกุลก๊าซเรืองแสงหลังจากได้รับความร้อนจากแสงอาทิตย์ คล้ายกับการเรืองแสงของก๊าซนีออนในหลอดไฟฟลูออเรสเซน หางฝุ่น (Dust tail) ของดาวหางเกิดจากฝุ่นที่พุ่งออกมาจากนิวเคลียส ถูกแรงดันจากแสงอาทิตย์ผลักออกจากดาวหาง ฝุ่นเหล่านี้สามารถสะท้อนแสงของดวงอาทิตย์ได้ดี จึงปรากฏเป็นทางโค้งสว่างให้เห็นตามแนวทิศทางของวงโคจร นิวเคลียสของดาวหางมีเส้นผ่านศูนย์กลางโดยทั่วไปประมาณ 10 กิโลเมตร ส่วนโคมาของดาวหางโดยทั่วไปแผ่ออกไปกว้างเป็นรัศมีถึงหลายแสนกิโลเมตร และหางของดาวหางนั้นโดยทั่วไปมีความยาวถึง 100 ล้านกิโลเมตร พอๆ กับระยะห่างระหว่างโลกถึงดวงอาทิตย์ดาวตกและฝนดาวตก (Meteor and Meteor Shower) ดาวตกหรือผีพุ่งใต้นั้นเป็นเพียงเศษวัตถุเล็กๆ หรือฝุ่นที่เกิดตามทางโคจรดาวหาง เมื่อเศษวัตถุเหล่านี้ตกผ่านชั้นบรรยากาศโลก ก็จะถูกเสียดสีและเผาไหม้เกิดเป็นแสงให้เห็นในยามค่ําคืน การที่ดาวหางโคจรเข้าใกล้ดวงอาทิตย์ ได้ทิ้งเศษฝุ่นและวัตถุขนาดเล็กตามแนวเส้นทางโคจร ในแต่ละปีโลกจะโคจรผ่านบริเวณดังกล่าว เมื่อเศษฝุ่นเหล่านี้ผ่านเข้ามาสู่ชั้นบรรยากาศชั้นบนของโลกจะถูกเสียดสีกับชั้นบรรยากาศทําให้เกิดความร้อนและเผาไหม้เศษวัตถุนั้นภายในเวลาเพียงไม่กี่วินาที ปรากฏให้เห็นเป็นเส้นสว่างสวยงามเป็นจํานวนมาก เราจึงเรียกว่า ฝนดาวตก (Meteors Shower) Comment


สมัครคาสิโน เสือดุดัน! บาเยิร์นบุกขย้ําไฟรบวร์ก 4-0 - เดิมพันบอลออนไลน์ SBOBET พนันกีฬาออนไลน์ MAXBET เล่นคาสิโนผ่านเว็บ เว็บไฮโลออนไลน์ GClub « สมัครคาสิโน ไม่โต้แย้ง! เป๊ปยืดอกรับข้อหาติดริบบิ้นเหลือง สมัครบาคาร่า ดีงาม! สาวกการท่าเรือเก็บขยะสนามบีจี » เว็บแทงหวยน่าเชื่อถือ เข้าข่ายผิดกฎ! ‘ดิ มาเรีย’อาจถูกแบนตะโกนด่าแฟนผี


source: CulturaX

text: แท่นชาร์จอุปกรณ์สองชิ้นได้พร้อมกัน ไม่ว่าจะเป็นนาฬิกาข้อมือกับโทรศัพท์หรือหูฟังของ Galaxy ก็ตาม แม้ว่าอุปกรณ์จะยังอยู่ในเคสก็สามารถวางลงบนที่ชาร์จเพื่อชาร์จไฟด้วย 9W Fast Charging ได้ทันที ชาร์จแบตเตอรี่ได้ทุกเมื่อที่คุณต้องการ แท่นชาร์จที่ทั้งบางและมีขนาดกะทัดรัด พกพาสะดวก รองรับ 9W Fast Charging และเมื่อชาร์จเต็มแล้ว ไฟ LED ก็จะแจ้งให้ทราบด้วย


ลักษณะงานและหน้าที่ - ติดต่อลูกค้า เพื่อประชาสัมพันธ์และเสนอขายผลิตภัณฑ์ ของบริษัท เกี่ยวกับประกันออมทรัพย์ และประกันอุบัติเหตุ(PA) -ทํางานคล้าย Call...


text: เณรคํา -- ข่าวเณรคํา ข่าวเณรคํา พฤหัสบดีที่ 24 ต.ค. 2013 ผีปอบ ผีเปรต ผีเรื้อน ผีเกรียน ผีกระสือ ผีกระหัง !!! ขออัญเชิญทุก “ผี” มาร่วมสังสรรค์ กับ Halloween Fest 26 — 27 ตุลาคม พบบทสวดแผ่กุศลกรรมสุดมันส์จากอรหันต์นรกแตก “เณรคํา” เรียกพ่อ!!!กับวงร็อคสุดตื๊ด อันเดอร์กราวน์สุดเดือด ทางเราเตรียมสุสานขุมนรกชนิดมันส์เลือดสาดอ่านต่อ ข่าวเณรคํา พฤหัสบดีที่ 3 ต.ค. 2013 อธิบดีกรมสอบสวนคดีพิเศษ เผยขณะนี้อัยการมีคําสั่งส่งฟ้องโล้นคําแล้ว ฐานพรากผู้เยาว์ พร้อมประสานล่าตัวดําเนินคดี ตามพ.ร.บ.ส่งผู้ร้ายข้ามแดน นายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) เผยความคืบหน้าการติดตามตัว อดีตหลวงปู่เณรคํา ฉัตติโก หรือ นายวิรพล สุขผล มาดําเนินคดี ในฐานกระทําความผิดอาญาฐานล่วงละเมิดทางเพศว่าอ่านต่อ ข่าวเณรคํา อาทิตย์ที่ 15 ก.ย. 2013 สําหรับคนไทยที่นับถือพระพุทธศาสนา อาจรู้สึกว่าพรรษานี้มีเรื่องเขย่าความรู้สึกมากเหลือเกิน โดยเฉพาะเรื่องอลัชชีที่เรียกว่าหลวงปู่เณรคําที่อยู่ระหว่างดําเนินคดี นอกนั้นก็เรื่องประปราย แต่ล้วนเป็นเรื่องน่าคิดน่าศึกษา เป็นอุทาหรณ์สําหรับชาวพุทธหรือผู้เกี่ยวข้อง เรื่องหนึ่งก็หลวงปู่สุภา กันตสีโลอ่านต่อ ข่าวเณรคํา อังคารที่ 10 ก.ย. 2013 น้องชาย "สมีคํา" โผล่พบดีเอสไอ พร้อมกลับคําให้การ ยันไม่มีส่วนเกี่ยวข้องสัมพันธ์สวาทสีกาจนมีลูกตามข่าว อ้างที่ทําไปเพราะสงสารพ่อ แม่ และเพื่อป้องพี่ชายให้พ้นผิดเท่านั้น ทางด้านรอง ผบ.สํานักคดีความมั่นคงมั่นใจไม่กระทบสํานวนคดีที่ส่งฟ้องไปก่อนหน้านี้ พร้อมเผยพบทรัพย์สินของอดีตพระเณรคํา เพิ่มเติมกว่า 10 ล้านบาท ที่แม่สอด จ.ตากอ่านต่อ ข่าวเณรคํา จันทร์ที่ 9 ก.ย. 2013 ดีเอสไอ เผยคืบหน้าล่าสุดคดี โล้นคํา น้องชายยอมเปิดปากแล้วว่า ก่อนหน้าเข้าให้ความเท็จ เนื่องจากอยากช่วยพี่ให้พ้นความผิด นายอังสุเกติ์ วิสุทธิ์วัฒนศักดิ์ หัวหน้าศูนย์ข้อมูลและวิเคราะห์คดีความมั่นคง กรมสอบสวนคดีพิเศษ(ดีเอสไอ) เผยว่า วันนี้(9 ก.ย.) ภายหลังสอบปากคํานายสุริ สุขผล น้องชายของนายวิรพล สุขผล หรือ อดีตพระเณรคําอ่านต่อ ข่าวเณรคํา เสาร์ที่ 7 ก.ย. 2013 รัชดาภิเษก * ที่สํานักงานอัยการสูงสุด ถ.รัชดาภิเษก พ.ต.ท.ทศพร ณ หนองคาย พนักงานสอบสวนคดีพิเศษชํานาญการ สํานักคดีความมั่นคง กรมสอบสวนคดีพิเศษ (ดีเอสไอ) ได้นําสํานวนพยานหลักฐาน 216 หน้า พร้อมความเห็นสมควรสั่งฟ้อง นายวิรพล สุขผล หรืออดีตพระเณรคํา อายุ 34 ปี รวม 4 ข้อหามามอบให้ ส่วนนายสุริ สุขผลอ่านต่อ ข่าวเณรคํา พฤหัสบดีที่ 5 ก.ย. 2013 กรุงเทพฯ * ดีเอสไอส่งสํานวนให้อัยการสั่งฟ้องสมีคําใน 4 ข้อหา ตั้งแต่พรากผู้เยาว์ถึงข่มขืนกระ ทําชําเรา พร้อมขอตัวในฐานะผู้ ร้ายข้ามแดน ที่กรมสอบสวนคดีพิเศษ (ดีเอสไอ) วันที่ 4 กันยายนนี้ นายธาริต เพ็งดิษฐ์ อธิบดีดีเอสไอ กล่าวถึงการดําเนินคดีกับนายวิรพล สุขผล หรืออดีตพระวิรพล ฉัตติโก หรือหลวงปู่เณรคํา ว่าอ่านต่อ ข่าวเณรคํา พุธที่ 28 ส.ค. 2013 ดีเอสไอ เตรียมสั่งฟ้องเณรคําในข้อหาพรากผู้เยาว์ 2 กันยายนนี้ พร้อมเดินหน้าทําเรื่องขอส่งผู้ร้ายข้ามแดน นายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) เผยถึงความคืบหน้าการดําเนินคดีกับ นายวิรพล สุขผล หรือ อดีตพระเณรคํา ว่า พนักงานสอบสวนดีเอสไอ ได้ดําเนินคดีกับเณรคําในข้อหากระทําชําเราเด็กอายุ 15 ปี และพรากผู้เยาว์อ่านต่อ ข่าวเณรคํา อังคารที่ 27 ส.ค. 2013 "ธาริต" เผยพบแหล่งกบดาน "เณรคํา" แล้ว ลั่นไม่สนข่าวหนีไปประเทศพม่า เร่งขอตัวผู้ร้ายข้ามแดน สรุปสํานวนส่งฟ้องคดีชําเราเด็ก 15 ปีสัปดาห์นี้ ส่วนน้องชาย พ่อ แม่ ฐานะพยาน ออกหมายเรียกครั้งสุดท้ายไม่มา เจอข้อหาขัดคําสั่งเจ้าพนักงานโทษจําคุก เมื่อเวลา 15.00 น. วันที่ 26 ส.ค.56 นายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ)อ่านต่อ ข่าวเณรคํา เสาร์ที่ 24 ส.ค. 2013 แจ้งวัฒนะ * เมื่อวันที่ 23 ส.ค.2556 นายสุกิจ พูนศรีเกษม ผู้ประสานงานการเข้ามอบตัวของนายวิรพล สุขผล หรืออดีตพระวิรพล ฉัตติโก (หลวงปู่เณรคํา) เปิดเผยว่า จากที่ตนได้ประสานงานครั้งล่าสุดว่าจะให้เวลาอดีตเณรคําตัดสินใจเข้ามอบตัวหรือไม่ภายใน 3 วัน ซึ่งวันนี้ (23 ส.ค.) ถือว่าครบกําหนดนัดแล้วอ่านต่อ ข่าวเณรคํา พฤหัสบดีที่ 22 ส.ค. 2013 จากกรณีที่กรมสอบสวนคดีพิเศษ (ดีเอสไอ) เก็บตัวอย่างดีเอ็นเอของหญิงสาว ที่อ้างว่ามีความสัมพันธ์ลึกซึ้ง กับนายวิรพล สุขผล หรืออดีตพระเณรคํา ฉัตติโก ประธานสงฆ์วัดป่าขันติธรรม มาตั้งแต่ตอนอายุ 14 ปี กระทั่งตั้งครรภ์และให้กําเนิดเด็กชายที่ปัจจุบันอายุ 11 ปี ไปตรวจเปรียบเทียบกับตัวอย่างดีเอ็นเอของนายวิรพล ซึ่งเป็น เส้นผมอ่านต่อ ข่าวเณรคํา อังคารที่ 20 ส.ค. 2013 "ดีเอสไอ" เร่งส่งสํานวนให้อัยการสั่งฟ้อง "อดีตพระเณรคํา" จอมลวงโลก หลังแยกคดีล่วงละเมิดทางเพศ กระทําชําเราเด็ก 15 ปี หวังประสานต่างชาติส่งตัวผู้ร้ายข้ามแดนกลับไทย ร่อนจดหมายเรียกน้องชายสอบสวน ตรวจดีเอ็นเอครั้งสุดท้าย ขีดเส้นตาย 7 วัน หากเบี้ยวเจอข้อหาขัดขืนคําสั่งแน่ ด้าน ป.ป.ง.เผย ล่าสุดตรวจพบเงินเพิ่มอีกกว่า 20 ล้านบาทอ่านต่อ ข่าวเณรคํา จันทร์ที่ 19 ส.ค. 2013 ดีเอสไอ เตรียมมอบสํานวนคดีเณรคําส่งให้อัยการสูงสุด สั่งฟ้องเพื่อขอส่งผู้ร้ายข้ามแดน พร้อมออกหมายเรียก น้องชาย ครั้งสุดท้าย นายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) เผยถึงความคืบหน้าคดีนายวิรพล สุขผล หรืออดีต เณรคํา ว่าคณะสอบสวนมีมติให้แยกสํานวนคดีความผิดเกี่ยวกับการล่วงละเมิดทางเพศเด็กหญิงอายุไม่เกิน 15 ปีอ่านต่อ ข่าวเณรคํา พุธที่ 14 ส.ค. 2013 มหากาพย์สตอรี ออฟ เณรคํา กับมหากาพย์สตอรี ออฟ จํานําข้าว ยังไม่มีสํานักสถิติที่ไหนออกมาระบุว่า ใครเหนือใคร ล่าสุดโล้นคําบอกดีเอสไอว่าไม่สบายขอเลื่อนการนัดพบไปก่อน ส่วนจํานําข้าวล่าสุดคลังเปิดเผยถลุงวงเงินรับจํานําข้าวไปแล้ว 7.6 แสนล้านบาท เกินกรอบที่ตั้งไว้เพียง 2.6 แสนล้านบาท การเปิดเผยยังระบุด้วยว่าอ่านต่อ ข่าวเณรคํา อังคารที่ 13 ส.ค. 2013 ไทยโพสต์ ดีเอสไอประสานสนามบินทั่วประเทศ ไฟเขียวอดีตเณรคํานั่งเจ็ตเข้าไทย ลงเครื่องปุ๊บรวบทันที แย้มหลักฐานใกล้เสร็จสมบูรณ์ ยันดิ้นไม่หลุดแน่ จากที่มีกระแสข่าวว่าอดีตพระเณรคํา หรือนายวิรพล สุขผล ผู้ต้องหาคดีหลอกลวงประชาชน ข่มขืนกระทําชําเราและพรากผู้เยาว์นั้นจะเดินทางเข้ามอบตัวกับกรมสอบสวนคดีพิเศษ (ดีเอสไอ) ในวันที่ 14อ่านต่อ


text: This is an old revision of the document! —- สํานักงานพัฒนาวิทยาศาสตร์และเทคโนโลยีแห่งชาติ (สวทช.) จัดตั้งขึ้นตามพระราชบัญญัติพัฒนาวิทยาศาสตร์และเทคโนโลยี พ.ศ. 2534 ซึ่งมีผลบังคับใช้วันที่ 30 ธันวาคม 2534 จึงอาจกล่าวได้ว่าได้เริ่มดําเนินการตั้งแต่ปี 2535 เป็นต้นมา ภายใต้การกํากับดูแลของคณะกรรมการพัฒนาวิทยาศาสตร์และเทคโนโลยีแห่งชาติ (กวทช.) อย่างไรก็ตามในการจัดตั้ง สวทช. นั้นเป็นการรวม 4 หน่วยงานที่มีอยู่เข้าด้วยกัน โดยทั้ง 4 หน่วยงานได้เริ่ม ดําเนินการมาก่อนหน้าแล้ว ดังนี้ - พ.ศ. 2526 ศูนย์พันธุวิศวกรรมและเทคโนโลยีชีวภาพแห่งชาติ - พ.ศ. 2528 โครงการวิทยาศาสตร์และเทคโนโลยีเพื่อการพัฒนา - พ.ศ. 2529 ศูนย์เทคโนโลยีโลหะและวัสดุแห่งชาติ และ - พ.ศ. 2529 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ตามหลักการและเหตุผลท้ายพระราชบัญญัติพัฒนาวิทยาศาสตร์และเทคโนโลยี พ.ศ. 2534 ระบุไว้ชัดเจนถึงมูลเหตุการจัดตั้ง สวทช. ว่า “การที่รัฐบาลจะนําวิทยาศาสตร์และเทคโนโลยีมาใช้ในการพัฒนาประเทศอย่างมีประสิทธิผลและประสิทธิภาพ จําเป็นต้อง เพิ่มสมรรถนะทางวิศวกรรมและสมรรถนะทางเทคโนโลยีอื่นๆ ตลอดจนการบริการทางเทคโนโลยีด้านต่างๆ ไปพร้อมกันด้วย จึงจะสามารถนําวิทยาศาสตร์และเทคโนโลยีมาใช้ปรับปรุงและพัฒนาการผลิต การบริการ และกิจกรรมต่อเนื่องต่างๆ ทั้งทางอุตสาหกรรมและเกษตรกรรม รวมทั้งช่วยให้ภาคการผลิตสามารถรับการถ่ายทอดเทคโนโลยีจากต่างประเทศได้อย่างมีประสิทธิภาพดังนั้นการพัฒนาวิทยาศาสตร์และเทคโนโลยีต้องครอบคลุมกิจกรรมหลายประเภทและต้องอาศัยทุนจํานวนมากทั้งจากภาครัฐบาลและจากแหล่งทุนอื่นทั้งภายในและต่างประเทศด้วย การระดมทุนและการบริหารทุนเพื่อดําเนินกิจกรรมต่างๆ สําหรับพัฒนาวิทยาศาสตร์และเทคโนโลยีนี้ต้องใช้ความชํานาญพิเศษ ไม่อาจอาศัยองค์กรทางวิทยาศาสตร์และเทคโนโลยีที่มีอยู่แล้ว แต่จําเป็นต้องมีองค์กรที่มีความเป็นอิสระ และความคล่องตัวสูง โดยไม่ผูกพันไว้กับกฎระเบียบการปฏิบัติและข้อบังคับปกติของราชการและรัฐวิสาหกิจ และเป็นองค์กรที่ประกอบด้วยบุคลากรที่มีความชํานาญในการปฏิบัติภารกิจต่างๆ ทางวิทยาศาสตร์และเทคโนโลยีระหว่างภาครัฐบาลและภาคเอกชนให้บรรลุประโยชน์ร่วมสูงสุดต่อการพัฒนาประเทศ การส่งเสริมการพัฒนาวิทยาศาสตร์และเทคโนโลยีในภาครัฐบาลและภาคเอกชน และการจัดตั้งกองทุนนี้จะครอบคลุมถึงการจัดตั้งศูนย์แห่งชาติเพื่อพัฒนาวิทยาศาสตร์ และเทคโนโลยีเฉพาะสาขา และการจัดตั้งองค์กรพิเศษอื่น เพื่อพัฒนาวิทยาศาสตร์และเทคโนโลยีเฉพาะด้านด้วย”


text: วันที่ 14 มีนาคม เป็นวันที่ 73 ของปี (วันที่ 74 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 292 วันในปีนั้น เหตุการณ์ พ.ศ. 2189 (ค.ศ. 1647) - สงคราม 30 ปี: มีการลงนามในข้อตกลงพักรบอูล์ม พ.ศ. 2337 (ค.ศ. 1794) - เอลี วิทนีย์ ได้รับการรับรองสิทธิบัตรเครื่องปั่นฝ้าย เป็นสิ่งประดิษฐ์ที่ปฏิวัติอุตสาหกรรมผ้าฝ้ายในสหรัฐอเมริกา พ.ศ. 2494 (ค.ศ. 1951) - สงครามเกาหลี: กองกําลังของสหประชาชาติเข้ายึดครองกรุงโซลเป็นครั้งที่ 2 วันเกิด พ.ศ. 2346 (ค.ศ. 1804) - โยฮันน์ สเตราส์ บิดา คีตกวีชาวออสเตรีย (ถึงแก่กรรม 25 กันยายน พ.ศ. 2392) พ.ศ. 2363 (ค.ศ. 1820) - พระเจ้าวิตโตรีโอ เอมานูเอเลที่ 2 แห่งอิตาลี (สวรรคต 9 มกราคม พ.ศ. 2421) พ.ศ. 2387 (ค.ศ. 1844) - พระเจ้าอุมแบร์โตที่ 1 แห่งอิตาลี (สวรรคต 29 กรกฎาคม พ.ศ. 2443) พ.ศ. 2397 (ค.ศ. 1854) - เพาล์ เอร์ลิช แพทย์ชาวเยอรมัน (ถึงแก่กรรม 20 สิงหาคม พ.ศ. 2458) โทมัส อาร์. มาร์แชลล์ รองประธานาธิบดีสหรัฐอเมริกาคนที่ 28 (ถึงแก่กรรม 1 มิถุนายน พ.ศ. 2468) พ.ศ. 2412 (ค.ศ. 1869) - อัลเจอร์นอน แบล็กวูด นักเขียนชาวอังกฤษ (ถึงแก่กรรม 10 ธันวาคม พ.ศ. 2494) พ.ศ. 2422 (ค.ศ. 1879) - อัลเบิร์ต ไอน์สไตน์ นักฟิสิกส์เชื้อชาติเยอรมัน (ถึงแก่กรรม 18 เมษายน พ.ศ. 2498) พ.ศ. 2458 (ค.ศ. 1915) - สมยศ ทัศนพันธ์ นักร้อง นักแต่งเพลง ชาวไทย (ถึงแก่กรรม 13 ตุลาคม พ.ศ. 2529) พ.ศ. 2461 (ค.ศ. 1918) - ทินกร พันธุ์กระวี ทหารอากาศชาวไทย (ถึงแก่กรรม 20 กรกฎาคม พ.ศ. 2555) พ.ศ. 2465 (ค.ศ. 1922) - ชเว โอน นักการเมืองพม่า (ถึงแก่กรรม 20 สิงหาคม พ.ศ. 2553) พ.ศ. 2467 (ค.ศ. 1924) - ฮะรุเอะ อะกะงิ นักแสดงหญิงชาวญี่ปุ่น (เสียชีวิต 29 พฤศจิกายน พ.ศ. 2561) พ.ศ. 2469 (ค.ศ. 1926) - สาทิส อินทรกําแหง นักเขียนชาวไทย (ถึงแก่กรรม 28 ตุลาคม พ.ศ. 2555) พ.ศ. 2476 (ค.ศ. 1933) - ไมเคิล เคน นักแสดงชาวอังกฤษ พ.ศ. 2477 (ค.ศ. 1934) - เลโอนิด โรโกซอฟ ศัลยแพทย์ชาวรัสเซีย (ถึงแก่กรรม 21 กันยายน พ.ศ. 2543) พ.ศ. 2478 (ค.ศ. 1935) - นพดฬ ชาวไร่เงิน นักร้องลูกทุ่งและลูกกรุงชาวไทย (ถึงแก่กรรม 4 พฤษภาคม พ.ศ. 2561) พ.ศ. 2479 (ค.ศ. 1936) - อากิโอะ มากิ นักมวยสากลชาวญี่ปุ่น (ถึงแก่กรรม 26 เมษายน พ.ศ. 2557) พ.ศ. 2484 (ค.ศ. 1941) - วูล์ฟกัง ปีเตอร์เซน ผู้กํากับภาพยนตร์ชาวเยอรมัน พ.ศ. 2487 (ค.ศ. 1944) - ใจเด็ด พรไชยา ข้าราชการฝ่ายอัยการชาวไทย พ.ศ. 2489 (ค.ศ. 1946) - เจ้าชายคริสเตียน-ซีกิสมุนด์แห่งปรัสเซีย พ.ศ. 2492 (ค.ศ. 1949) - วินิตา ดิถียนต์ นักประพันธ์ชาวไทย เสรี วงษ์มณฑา นักแสดงและพิธีกรชาวไทย พ.ศ. 2496 (ค.ศ. 1943) - เอนก นาวิกมูล นักเขียนชาวไทย พ.ศ. 2499 (ค.ศ. 1946) - วลิต โรจนภักดี ทหารบกชาวไทย พ.ศ. 2501 (ค.ศ. 1958) - เจ้าชายอาลแบร์ที่ 2 องค์อธิปัตย์แห่งโมนาโก พระมหากษัตริย์โมนาโก พ.ศ. 2507 (ค.ศ. 1964) - ไมเคิล นันน์ นักมวยชาวอเมริกัน พ.ศ. 2510 (ค.ศ. 1967) - ยูตะ โมชิซูกิ นักแสดงญี่ปุ่น พ.ศ. 2511 (ค.ศ. 1968) - วัลเตร์ อูโก โรดรีเกซ นักมวยสากลชาวอาร์เจนตินา พ.ศ. 2512 (ค.ศ. 1969) - แมนนี่ เมลชอร์ นักมวยสากลชาวฟิลิปปินส์ พ.ศ. 2516 (ค.ศ. 1973) - ชูเฮ โยโมดะ อดีตนักฟุตบอลชาวญี่ปุ่น เฮลมุท โอบลิงเกอร์ นักพายเรือแคนูชาวออสเตรีย พ.ศ. 2518 (ค.ศ. 1975) - สตีฟ ฮาร์เปอร์ นักฟุตบอลชาวอังกฤษ ดวงจันทร์ สุวรรณี นักร้องลูกทุ่งหญิงชาวไทย พ.ศ. 2519 (ค.ศ. 1976) - คอรีย์ สโตลล์ นักแสดงชาวอเมริกัน พ.ศ. 2520 (ค.ศ. 1977) - อากิ โฮชิโนะ นักแสดงญี่ปุ่น พ.ศ. 2521 (ค.ศ. 1978) - เทศนา พันธ์วิศวาส นักแบดมินตันโอลิมปิกทีมชาติไทย พ.ศ. 2522 (ค.ศ. 1979) - นีกอลา อาแนลกา นักฟุตบอลชาวฝรั่งเศส พ.ศ. 2523 (ค.ศ. 1980) - มีเก นักฟุตบอลชาวสเปน พ.ศ. 2528 (ค.ศ. 1985) - บรุกลิน เชส นักแสดงภาพยนตร์ลามกชาวอเมริกัน อัฐมา ชีวนิชพันธ์ นักแสดงชาวไทย พ.ศ. 2529 (ค.ศ. 1986) - เจมี่ เบลล์ นักแสดงอังกฤษ พ.ศ. 2530 (ค.ศ. 1987) - ชุติมา ทีปะนาถ นักแสดงชาวไทย พ.ศ. 2531 (ค.ศ. 1988) - ซูเมีย อบัลฮาจา นางแบบ และนักมวยไทยชาวดัตช์-โมร็อกโก ณธฤษภ์ ธรรมรสโสภณ นักฟุตบอลชาวไทย หม่า ซือฉุน นักแสดงหญิงชาวจีน พ.ศ. 2533 (ค.ศ. 1990) - โจ แอลเลน นักฟุตบอลชาวเวลส์ พ.ศ. 2534 (ค.ศ. 1991) - โกโตกุ ซากาอิ นักฟุตบอลชาวญี่ปุ่น มิอุ นะกะมุระ นักแสดงญี่ปุ่น พ.ศ. 2535 (ค.ศ. 1992) - ชอร์ตซี แบล็กฮาร์ต นักมวยปล้ําอาชีพชาวอเมริกัน พ.ศ. 2537 (ค.ศ. 1994) - อาซูซะ อากาเนะ อดีตนักแสดงเอวีชาวญี่ปุ่น พ.ศ. 2551 (ค.ศ. 2008) - แอบบี ไรเดอร์ ฟอร์ตสัน นักแสดงหญิงชาวอเมริกัน พ.ศ. 2543 (ค.ศ. 2000) - พัก จี-ฮุน นักร้องชาวเกาหลีใต้ วันถึงแก่กรรม พ.ศ. 2425 (ค.ศ. 1883) - คาร์ล มาร์กซ นักปรัชญาและนักเศรษฐศาสตร์การเมืองชาวเยอรมัน (เกิด 5 พฤษภาคม พ.ศ. 2361) พ.ศ. 2512 (ค.ศ. 1969) - อิศรา อมันตกุล นักเขียน นักหนังสือพิมพ์ (เกิด 17 พฤษภาคม พ.ศ. 2464) พ.ศ. 2521 (ค.ศ. 1978) - หอมหวล นาคศิริ นักแสดงลิเกชื่อดัง (เกิด 26 มีนาคม พ.ศ. 2442) พ.ศ. 2561 (ค.ศ. 2018) - สตีเฟน ฮอว์คิง นักฟิสิกส์ชาวอังกฤษ (เกิด 8 มกราคม พ.ศ. 2485) พ.ศ. 2565 (ค.ศ. 2022) - สตีเฟน วิลไฮต์ นักวิทยาศาสตร์คอมพิวเตอร์ชาวอเมริกันและผู้คิดค้น GIF (เกิด 3 มีนาคม พ.ศ. 2491) วันสําคัญและวันหยุดเทศกาล วันไวท์เดย์ เป็นวันที่ผู้ชายมอบคุกกี้หรือลูกกวาดให้เป็นของขวัญแก่ผู้หญิงที่ให้ช็อคโกแล็ตแก่ตนในวันวาเลนไทน์ วันพาย จัดขึ้นเพื่อเฉลิมฉลองค่าคงตัวทางคณิตศาสตร์ π (พาย) โดยตั้งตามทศนิยม 2 ตําแหน่งแรกของพายคือ 3.14 วันหยุดเขื่อนโลก แหล่งข้อมูลอื่น BBC: On This Day NY Times: On This Day Today in History: March 14 มีนาคม 14 มีนาคม


ขนมอบ จัดทําโดย เสนอ อ. มานะ ผิวผ่อง - ppt ดาวน์โหลด ได้พิมพ์โดยMuan nang Kamwilaisak ได้เปลี่ยน 3 ปีที่แล้ว งานนําเสนอเรื่อง: "ขนมอบ จัดทําโดย เสนอ อ. มานะ ผิวผ่อง"— ใบสําเนางานนําเสนอ: 1 ขนมอบ จัดทําโดย เสนอ อ. มานะ ผิวผ่อง ด.ญ.ธิดารัตน์ พ่วงเชื้อแก้ว ม.2/6 เลขที่ 26 ด.ญ.มุกดา อําพันแสง ม.2/6 เลขที่ 33 เสนอ อ. มานะ ผิวผ่อง 2 คุกกี้ คุกกี้ เป็นขนมอบชนิดหนึ่ง ที่มีลักษณะกรอบร่วนเป็นชิ้นเล็ก ๆ ขนาดพอคําหรือหยิบกัดได้สะดวก มีรสหวานไม่จัดนัก บางชนิดใช้พิมพ์ตัดเป็นรูปต่าง ๆ และตกแต่งด้วยน้ําตาลอย่างสวยงาม บางชนิดมีรูปร่างรสชาติแตกต่างกัน สามารถเก็บไว้ได้นานกว่าขนมอื่น ๆ 3 โดนัท โดนัท เป็นขนมที่มีลักษณะเป็นวงกลมมีรูตรงกลางแต่บางลักษณะวงกลมเล็กขนาดพอคํา มีทั้งที่มีไส้และไม่มีไส้ ขึ้นอยู่กับชนิดของโดนัทนั้น ๆ มีส่วนผสมที่สําคัญ คือ แป้งสาลี น้ําตาล ไข่ ไขมัน ซึ่งอาจมันเนย หรือไขมันจากพืช และส่วนผสมอื่น ๆ ที่นํามาปรุงแต่งให้เกิด กลิ่น รส 4 ขนมปัง ขนมปัง เป็นขนมอบชนิดหนึ่ง ที่ได้จากการใช้ยีสต์ โดยมีส่วนผสมหลัก คือ แป้งสาลี ยีสต์ เกลือ น้ํา และส่วนผสม อื่น ๆ เช่น ไข่ น้ําตาลนม เนย ผลไม้ ฯลฯ เป็นส่วนผสมที่เกิดจากการนวดผสมรวมกัน ทําให้เกิดขนมปังชนิดต่าง ๆ มากมาย เช่น ขนมปังหวาน ขนมปังผลไม้เป็นต้น 5 เค้ก เค้ก เป็นขนมที่มีกระบวนการทําให้สุกโดยการอบ เป็นขนมที่นิยมบริโภคกันทุกกลุ่มชน เค้กมีหลายประเภทและมีคุณสมบัติต่าง ๆ กัน ซึ่งขึ้นอยู่กับองค์ประกอบของส่วนผสมคือแป้งสาลี ผงฟู เกลือ ไขมัน น้ําตาลไข่ นม และกลิ่นรส โดยต้องมีองค์ประกอบเป็นตัวเค้กให้มีความสมดุลต่างกันไป แล้วแต่ชนิดของเค้กที่จะทํา 6 พาย พาย เป็นขนมอบชนิดหนึ่งที่ไม่ขึ้นฟู ลักษณะสีน้ําตาลอ่อนนุ่มและร่วนประกอบด้วยเปลือก และไส้ทํามาจากแป้งสาลีและไขมันพวกเนยสด หรือมาการีน อัตราส่วนของส่วนผสมระหว่างแป้งสาลี ไขมัน 7 แซนด์วิช แซนด์วิช เป็นอาหารว่างที่รับประทานกับน้ําชา กาแฟ หรือนําติดตัวไปรับประทานในโอกาสพิเศษ เช่น การปิกนิค หรือเป็นอาหารเช้าสําหรับครอบครัวและบุคคลต่าง ๆ การทําแซนด์วิชใช้ขนมปังหั่นเป็นแผ่น ตัดริมขอบสีน้ําตาลเนื่องจากการอบออกให้หมด ทาเนยสด สอดไส้ประกบกันเป็นคู่ ๆ จะใช้เป็นแผ่นหรือนํามาหั่นก็ได้ การหั่นแซนด์วิชนิยมหั่นเป็นรูปร่าง เช่น สี่เหลี่ยมสามเหลี่ยม แล้วนํามาประกบกันเป็นคู่ 8 ครีมพัฟ เอแคล ลักษณะเด่นของครีมพัฟ เอแคล คือมีเปลือกที่เบาภายในกลวง อันเป็นผลมาจากการที่กวนแป้งจนสุกและจะเปลี่ยนสภาพเป็นแป้งเปียกมีความหนืด ประกอบกับความร้อนทําให้น้ําขยายตัว ไข่ฟูขึ้น ทําให้ขนมฟูกลวงภายใน จนสามารถบรรจุไส้ได้ 9 พัฟเพสตรี้ พัฟเพสตรี้ คือขนมอบชนิดหนึ่ง ที่เกิดจากชิ้นของแป้งและไขมันบาง ๆ สลับกันหลาย ๆ ชิ้น เมื่อเข้าอบแล้วจะได้ขนมที่เบากรอบและขึ้นเป็นชั้น พัฟเพสตรี้เป็นแป้งผสมที่มีส่วนผสมหลักคือ แป้งสาลี ไขมัน และน้ํา 10 เดนนิชเพสตรี้ เดนนิชเพสตรี้ เป็นขนมอบที่มีลักษณะกึ่งขนมปังหวานกับพัฟเพสตรี้ มีชั้นของไขมันพับอยู่ระหว่างเนื้อขนมปัง เป็นชิ้นของเกล็ดแผ่นคล้ายพัฟเพสตรี้ แต่เนื้ออ่อนนุ่ม น่า รับประทานแบบขนมปังหวาน 11 โอ้โห ! ขนมอบน่ากินจังเลย พวกเราเลยอยากเชิญชวนไปลองกินดูบ้างนะคะ ดาวน์โหลด ppt ขนมอบ จัดทําโดย เสนอ อ. มานะ ผิวผ่อง


ช่างเอก รับเหมา งทาน 081448 1013 0897923330 รับเหมางานไฟฟ้า ช่างไฟฟ้า ซ่อมไฟฟ้า รับเหมางานไฟฟ้า รับเหมาไฟฟ้า บริการงานตาม บ้าน-อาคารตึกสูง-อพาร์ทเม้นท์-สํานักงานบริษัท-ลานเบียร์ - รับเดินสายไฟฟ้า เช่น เดินสายไฟฟ้า ห้องครัว ห้องนอน หน้าบ้าน หลังบ้าน - รัับเดินสายแลน - รับเดินสายโทรศัพท์ - รับเดินสายกล้องวงจรปิด บริการซ่อม-ตรวจเช็ค-แก้ไข สายไฟฟ้าชํารุด-สายไฟรั่ว-สายแลน-สายโทรศัพท์-สายกล้องวงจรปิด ปลั๊กชํารุด ปลั๊กรั่ว ไฟดับ ไฟช็อต บริการเพิ่ม-ย้าย ปลั๊ก สวิตซ์ หลอดไฟ อุปกรณ์ไฟฟ้าทุกชนิด งานระบบไฟฟ้าอื่นๆ ที่เรารับทํา - รับติดตั้งระบบไฟฟ้า 3 เฟส-1 เฟส - รับติดตั้ง โคมไฟ ระบบแสงสว่าง - รับเหมาระบบไฟฟ้างานโชว์ ลานเบียร์ งานออกร้านต่างๆ เพิ่มเติม เปลี่ยนแปลง และ ปรับปรุงเปลี่ยนระบบไฟฟ้า ติดต่อได้ที่:- ช่างเอก 0897923330 , 0814481013 20/01/57 Tag : อื่น ๆ จิปาถะ , อสังหาริมทรัพย์ทาวเฮ , อสังหาริมทรัพย์หอพัก , จานดาวเทียม , เครื่องใช้สํานักงาน , อสังหาริมทรัพย์ บ้าน , อสังหาริมทรัพย์คอนโด , คอมพิวเตอร์ , อุปกรณ์ไฟฟ้า , กล้อง อุปกรณ์ถ่ายภาพ


text: วัดระฆังโฆสิตารามวรมหาวิหาร (วัดระฆัง) ตั้งอยู่ทางฝั่งธนบุรี ตรงข้ามกับท่าช้างวังหลวง เดิมชื่อวัดบางหว้าใหญ่ เป็นวัดโบราณมีมาแต่ครั้งกรุงศรีอยุธยา สมเด็จพระเจ้ากรุงธนบุรีทรงยกฐานะขึ้นเป็นพระอารามหลวง และโปรดเกล้าฯ ให้สังคยาพระไตรปิฏกที่นี่ ต่อมาในสมัยรัชกาลที่ ๑ มีการขุดพบระฆังโบราณในเขตวัด ประชาชนจึงเรียกว่า วัดระฆังตั้งแต่นั้นมา แต่ตัวระฆังซึ่งมีเสียงดี รัชกาลที่ ๑ โปรดเกล้าฯ ให้นําไปไว้ที่วัดพระศรีรัตนศาสดาราม สิ่งสําคัญในวัดได้แก่ ตําหนักทอง ซึ่งเคยเป็นที่ประทับของสมเด็จพระเจ้ากรุงธนบุรีและสมเด็จพระสงฆราช (ศรี) พระอุโบสถกับหอพระไตรปิฏกที่รัชกาลที่ ๑ ทรงสร้าง ภายในมีภาพจิตรกรรมฝาผนังประดับทั้งสองหลัง ตู้พระไตรปิฏก สถาปัตยกรรมไทยในวัดที่มีชื่อเสียงเลื่อลือว่างามยิ่ง คือ หอพระไตรปิฏก เดิมอยู่กลางสระที่ขุดขึ้นด้านหลังพระอุโบสถ สร้างเป็นเรือนแฝด ๓ หลัง ด้วยไม้ที่รื้อพระตําหนักและหอนั่งเดิมของรัชกาลที่ ๑ เมื่อครั้งยังทรงรับราชกาลอยู่กรุงธนบุรี ฝาผนังด้านนอกทาสีดินแดง ด้านในเขียนภาพฝีมืออาจารย์นาค เป็นภาพแสดงวิถีชีวิตประจําวันของคนสมัยนั้น บานประตูตกแต่งด้วยการเขียนลายรดน้ําและแกะสลักอย่างงดงาม นอกจากนั้นยังมี ตู้พระไตรปิฏก ลายรดน้ําขนาดใหญ่สมัยกรุงศรีอยุธยา อยู่ในห้องด้านเหนือและห้องด้านใต้


โปรโมชั่นดีๆจากค่ายสัญญาณโทรศัพท์ค่ายดังอย่างทรูมูฟ - satengnok กระดานสนทนา > คุยกับนายกเทศมนตรีเมืองสะเตงนอก > โปรโมชั่นดีๆจากค่ายสัญญาณโทรศัพท์ค่ายดังอย่างทรูมูฟ โปรโมชั่นดีๆจากค่ายสัญญาณโทรศัพท์ค่ายดังอย่างทรูมูฟ (356 อ่าน) 13 ก.ค. 2560 22:32 สวัสดีค่ะทุกท่าน มาพบกันอีกแล้วนะคะ วันนี้เรามีโปรโมชั่นดีๆจากค่ายสัญญาณโทรศัพท์ค่ายดังอย่างทรูมูฟ มาบอกกล่าวให้ทุกคนได้ทราบกันค่ะ มา“ช้อปไปกับทรู”กันค่ะเพื่อนๆ ไปดูกันเลยดีกว่าค่ะว่าทรูนําโปรโมชั่นจากแบรนด์เด็ดแบรนด์ดังค่ายไหนมาให้ลูกค้าที่น่ารักๆทุกท่านได้เพลิดเพลินไปกับการช้อป พร้อมลดค่าใช้จ่ายที่ต้องจ่ายไปอีกโขกับส่วนลดมากมายที่จัดกันมาแบบเต็มๆ ไปดูกันเลยค่ะทุกคน 1.\tบิวตี้ บุฟเฟต์ •\tลูกค้าทรู ลด 15% เมื่อช้อปครบ 500 บาท o\tลูกค้าเครือข่ายทรูมูฟ เอช กด *878*8383# โทรออก (ไม่เสียค่าบริการ) o\tลูกค้าทรูวิชั่นส์ ทรูออนไลน์ วีพีซีที (กรณีใช้มือถือต่างเครือข่าย) รับสิทธิ์ผ่านทาง Website หรือรับสิทธิ์ผ่าน TrueYou Application o\tสิ้นสุด 31/10/60 2.\tAri Football Concept Store •\tลูกค้าทรู ใช้5TruePoint รับส่วนลด 5% o\tลูกค้าเครือข่ายทรูมูฟ เอช กด *878*2106# โทรออก (ไม่เสียค่าบริการ) o\tสิ้นสุด 31/12/60 •\tลูกค้าทรูการ์ด ฟรีบริการ ปัก+สกรีนชื่่อ (Aris Boot Personalization Service) o\tลูกค้าเครือข่ายทรูมูฟ เอช กด *878*6903# โทรออก (ไม่เสียค่าบริการ) •\tลูกค้าทรูเรดการ์ด ลด 5% สินค้าราคาปกติ o\tลูกค้าเครือข่ายทรูมูฟ เอช กด *878*6914# โทรออก (ไม่เสียค่าบริการ) •\tลูกค้าทรูแบล็คการ์ด รับฟรีบัตรสมาชิก อาริ o\tลูกค้าเครือข่ายทรูมูฟ เอช กด *878*3883# โทรออก (ไม่เสียค่าบริการ) •\tลูกค้าทรูแบล็คการ์ด ลด 15% (สินค้าปกติ) o\tลูกค้าเครือข่ายทรูมูฟ เอช กด *878*3046# โทรออก (ไม่เสียค่าบริการ) o\tสิ้นสุด 31/01/61 •\tลูกค้าทรูเรดการ์ดลด 10% (สินค้าราคาปกติ) o\tลูกค้าเครือข่ายทรูมูฟ เอช กด *878*3047# โทรออก (ไม่เสียค่าบริการ) 4.\tF. Fashion •\tลูกค้าทรู ลด 25% สินค้าราคาปกติ หรือ ลดเพิ่ม 10% จากสินค้าที่ลดเเล้ว o\tลูกค้าเครือข่ายทรูมูฟ เอช กด *878*8721# โทรออก (ไม่เสียค่าบริการ) o\tสิ้นสุด 15/09/60 •\tลูกค้าทรู ลดเพิ่ม 5% สินค้าลดราคา หรือ ลด 10% สินค้าราคาปกติ o\tลูกค้าเครือข่ายทรูมูฟ เอช กด *878*3965# โทรออก (ไม่เสียค่าบริการ) o\tสิ้นสุด 03/08/60 มีแต่แบรนด์น่าซื้อน่าเสียทรัพย์ทั้งนั้นเลยใช่ไหมคะทุกท่าน แต่นี่เป็นเพียงบางส่วนเท่านั้นนะคะยังมีอีกหลายแบรนด์ดังที่เตรียมทยอยมาให้เพื่อนๆได้เสียทรัพย์อีกเพียบเลย ไว้เราจะคอยมาอัพเดทให้ทุกท่านได้ทราบอยู่เรื่อยๆที่นี่เร็วๆนี้นะคะ สําหรับวันนี้เราขอตัวลาไปก่อน แล้วพบกันใหม่ค่ะ ขอบคุณข้อมูลจาก: [url]http://trueyou.truecorp.co.th/home[/url] , [url]http://letmecheck.in.th/%E0%B9%82%E0%B8%9B%E0%B8%A3%E0%B9%82%E0%B8%A1%E0%B8%8A%E0%B8%B1%E0%B9%88%E0%B8%99%E0%B8%AA%E0%B9%88%E0%B8%A7%E0%B8%99%E0%B8%A5%E0%B8%94%E0%B8%AA%E0%B8%B3%E0%B8%AB%E0%B8%A3%E0%B8%B1%E0%B8%9A%E0%B8%A5-3/[/url]


"ประเด็นใหญ่ก็คือการเตรียมพร้อมเรื่องของการแก้ไขกฎหมาย เพราะถ้าไม่มีกฎหมาย กกต.ก็จะทํางานไม่ได้ โดยขณะนี้กกต.ได้พยายามเตรียมความพร้อมทุกอย่างไว้ หากประเทศชาติ บ้านเมือง เกิดความสงบเรียบร้อย ประชาชนมีความสามัคคีปรองปรอง เกิดการปฏิรูปประเทศตามโรดแมปและแนวทางที่คณะรักษาความสงบแห่งชาติ (คสช.) กําหนดไว้เมื่อใด กกต.ก็จะเดินหน้าไปตามขั้นตอนทันที "เลขากกต.กล่าว “ปลัดกห.” เชิญ “กกต.” ถก แนวทางปฏิรูปกฎหมาย 30 มิ.ย. รายงานข่าวจากกกต.แจ้งว่าในวันจันทร์ที่30 มิถุนายนพล.อ.สุรศักดิ์ กาญจนรัตน์ ปลัดกระทรวงกลาโหมได้เชิญนายศุภชัย สมเจริญ ประธานกกต.และคณะไปปรึกษาหารือเกี่ยวกับแนวทางการปฏิรูปกฎหมายที่อยู่ในอํานาจหน้าที่ของกกต.ไม่ว่าจะเป็น พ.ร.บ.ประกอบรัฐธรรมนูญว่าด้วยการเลือกตั้ง ส.ส.และการได้มาซึ่ง ส.ว.พ.ร.บ.ประกอบรัฐธรรมนูญว่าด้วยพรรคการเมืองพ.ร.บ.ประกอบรัฐธรรมนูญว่าด้วยคณะกรรมการการเลือกตั้ง และพ.ร.บ.ประกอบรัฐธรรมนูญว่าด้วยการออกเสียงประชามติว่าควรมีแนวทางปฏิบัติเป็นอย่างไรหรือควรต้องปรับปรุงแก้ไขอย่างไร 13 สิงหาคม 2557 19:32 13 สิงหาคม 2557 13:37 9 สิงหาคม 2557 09:20 7 สิงหาคม 2557 13:21 โปรดอ่านกฎกติกาก่อนแสดงความคิดเห็น - โปรดงดเว้น การใช้คําหยาบคาย ส่อเสียด ดูหมิ่น กล่าวหาให้ร้าย สร้างความแตกแยก หรือกระทบถึงสถาบันอันเป็นที่เคารพ - ทุกความคิดเห็นไม่เกี่ยวข้องกับผู้ดําเนินการเว็บไซต์ และไม่สามารถนําไปอ้างอิงทางกฎหมายได้ - ทีมงานเว็บมาสเตอร์ขอสงวนสิทธิ์ในการลบความคิดเห็น โดยไม่ต้องชี้แจงเหตุผลใดๆ ต่อเจ้าของความคิดเห็นนั้น - เพื่อให้การแสดงความคิดเห็นเป็นไปตามกฎกติกา ที่วางไว้ กรุณารอสักครู่ ก่อนที่ความคิดเห็นของท่านจะถูกนําขึ้นแสดง


โนเกียให้คุณเลือกมอบภาพความประทับใจแก่คนที่คุณรักหรือตัวคุณเอง เพื่อต้อนรับเทศกาลตรุษจีนที่จะมาถึง ด้วยโปรโมชั่นอัดภาพสวยขนาดใหญ่ 20×35 นิ้วได้อย่างจุใจถึง 30 ใบฟรี! กับแอพ MASTER PRINT PRO สําหรับผู้ใช้งาน Nokia Lumia 1020 และ 1520 เท่านั้น เพียงเลือกรูปของคุณในแอพ MASTER PRINT PRO อัพโหลดรูปที่ต้องการสั่งอัด พร้อมกรอกรายละเอียดในการจัดส่งแล้วให้คนที่คุณรักรอรับภาพชุดสุดพิเศษที่บ้านได้เลย เริ่มตั้งแต่วันที่ 20 มกราคมนี้เป็นต้นไปโดย 1 เครื่องรับสิทธิสั่งอัดได้ 30 รูปหรือจนกว่าของจะหมด เจ้าของ Nokia Lumia 1020 และ 1520 โหลดแอพ MASTER PRINT PRO ได้ที่นี่ - Relate Items : - app - Nokia - Nokia Lumia 1020 - Nokia Lumia 1520


ยินดีรับผู้ไม่มีประสบการณ์ วุฒิม.6ขึ้นไป ตําแหน่ง พนักงานขายผ่านทางโทรศัพท์ (เงินเดือน13,000+ค่าคอมมิชชั่น+โบนัสสวัสดิการ*รายได้เฉลี่ย 30,000 บ/ด.) ทํางานจันทร์-ศุกร์เท่านั้น Tel. 084-361-1324


พรีเมียรคลาสมาร์เซลเลวิทรอลเลสแองโจลี่


ตั๋วเครื่องบินจาก แคสตรีส์ ไป นิวยอร์ก โดย Jetradar


text: ช่วงโควิด-19 มีศิลปินดาราคนไหนบ้างนะ ที่หาอาชีพเสริมระหว่างช่วงกักตัว ! – loopoz : ข่าวดารา ข่าวบันเทิง บันเทิง ไลฟ์สไตล์ รีวิวหนัง หนังน่าดู สถานการณ์โควิด-19 นี้ได้ส่งผลให้คนตกงาน เศรษฐกิจเดินทางต่อไปไม่ได้ เดือดร้อนกันถ้วนหน้า หรือแม้แต่กระทั่งดาราเอง ก็มีหลายคนในช่วงกักตัวนี้ ต้องทําอาชีพเสริมกันเลยทีเดียว บทความนี้จะพามาดูว่าในช่วงเวลากักตัวว่ามี ดารา ศิลปิน คนไหนทํา อาชีพเสริม หรือค้าขาย อะไรในช่วง Covid-19 นี้บ้าง ศิลปินพ่อลูกหนึ่งชื่อดังคนนี้ ก็เป็นศิลปินอีกคนที่ได้รับความเดือดร้อนการสถานการณ์โรคระบาดโควิด-19 และงานต่างๆของเขาก็ต้องเป็นอันถูกยกเลิกไป ทําให้รายได้จากเสาหลักของครอบครัวเขานั้นเป็นอันจะต้องหยุดชะงักไป เขาเลยมีความคิดในการปรับตัวและหาอาชีพเสริม เพื่อสร้างรายได้ให้กับครอบครัวของเขาในช่วงนี้ โดยที่คุณกอล์ฟได้มาทําธุรกิจหมูปิ้ง ซึ่งก็ได้ทําออกมาเป็นในรูปแบบแฟรนไชส์ซึ่งตอนนี้ก็มีอยู่หลายสาขาแล้วทีเดียว ดาราหนุ่มอารมณ์ดีที่ตอนนี้ไม่โสดแล้ว ซึ่งเขาได้ทําธุรกิจขายหมูทอด โดยมีชื่อร้านว่า จิ้มแจ่ว หมูทอดอารมณ์ดี ซึ่งในตอนนี้ที่มีสถานการณ์โควิดเข้ามาก็ดูว่าจะเป็นไปค่อนข้างดี เพราะว่าหมูทอดของร้านคุณบอยนั้นน่ากินเหนือคําบรรยาย ซึ่งเขาก็ไม่ได้ขายแค่หมูทอดอย่างเดียวก็มีของทอดอย่างอื่นที่ก็ทําให้น้ําลายไหลไปตามๆกัน และที่สําคัญก็มีราคาที่จับต้องได้ ไม่แพงจนเกินไปอีกด้วย เป็นอีกหนึ่งสาวที่ใช้วิกฤตนี้เป็นโอกาสในการสร้างธุรกิจทํามาค้าขาย โดยที่สาวใบเตยนั้นทําการขาย สเปรย์แอลกอฮอล์และเจลล้างมือ Life Saver ที่กระแสตอบรับนั้นดีสุดๆไปเลย เพราะว่ายอดสั่งถล่มทลาย แจจะด้วยเพราะดีไซน์ที่สวยงามและเหมาะแก่การพกพาเลยทําให้ธุรกิจนี้ของสาวใบเตยเฟื่องฟูสุดๆกันไปเลย นักแสดงหนุ่มรอคนนี้ก็เป็นอีกคนที่ไม่ได้อยู่เฉยในโควิด-19 หนุ่มคนนี้เขาหันมาขายหมูทอด ซึ่งก็ได้รับการตอบรับที่ดีมากเลยที่เดียว ถึงขั้นลงมือทอดหมูเองกันเลย รับรองว่าอร่อยถูกใจลูกค้าทุกคนอย่างแน่นอน นอกจากนี้ดาราหนุ่มคนนี้ยังมีธุรกิจน้ําหริกที่เป็นฝีมือของคุณแม่กันอีกด้วย สําหรับใครที่อยากอุดหนุนก็สามารถไปติดตามได้ที่ไอจีของคุณอาร์ตเลยจ้า


มีนี จัดกิจกรรมพิเศษ | autoinfo.co.th มีนี จัดกิจกรรมพิเศษ มีนี ประเทศไทย ร่วมกับผู้จําหน่าย มีนี อย่างเป็นทางการทั่วประเทศ จัดกิจกรรมพิเศษ MINI NATIONAL TEST DRIVE ทดสอบรถยนต์ มีนี รุ่น แฮทช์ 3 และ 5 ประตู และ คันทรีแมน ณ จ. ขอนแก่น จ. อุบลราชธานี จ. ภูเก็ต พัทยา และกรุงเทพ ฯ ซึ่งผู้เข้าร่วมกิจกรรมจะได้เรียนรู้และทดลองวิธีการขับ J-TURN ลิงค์สําหรับแชร์ : https://autoinfo.co.th/oAtaC


* ใช้ไมค์โครโฟนได้สูงสุด 6ตัว / 12 ช่องสัญญาน input แบบ line (4 mono + 4 stereo)


ไปช่วง low พอดี จึงมีการซ่อมแซมสระน้ํา ตอนกลางคืนพนักงานจะไม่อยู่ แต่จะให้เบอร์ไว้ และมียามประจําอยู่ 1 คน ไม่มีอาหารเช้าเพราะเหตุผลเดิมคือ ช่วง low ที่จอดรถไม่ค่อยสะดวก ถ้าช่วงหน้า Hi ต้องลําบากแน่นอน